ޖަޕާންގެ އޮސާކާ އޮސްޓްރޭލިއަން އޯޕަން ކާމިޔާބުކޮށްފި\nޢަބްދުﷲ އަޝްރަފް 20 ފެބްރުއަރީ 2021 1 ހަފްތާ\nއޮސްޓްރޭލިއަން އޯޕަން ޓެނިސް މުބާރާތުގެ އަންހެން ސިންގަލްސް ޗެމްޕިއަންކަން ޖަޕާންގެ ނައޯމީ އޮސާކާ ހޯދައިފި އެވެ. އުމުރުން 23 އަހަރުގެ އޮސާކާ މުބާރާތް ކާމިޔާބުކުރީ މިއަދު މެންދުރު ފަހު އޮސްޓްރޭލިއާގެ މެލްބަން ގައި ކުރިއަށްދިޔަ ފައިނަލްގައި އެމެރިކާގެ ޖެނިފާ ބްރެޑީ ސީދާ ދެ ސެޓުން ބަލިކުރުމަށް ފަހު އެވެ.\nމުބާރާތުގެ ފައިނަލްގައި އޮސާކާ އާ ވާދަކުރި އުމުރުން 25 އަހަރުގެ ޖެނިފާ ގްރޭންޑް ސްލޭމް މުބާރާތެއްގެ ފައިނަލްގައި ވާދަކުރި މިއީ ފުރަތަމަ ފަހަރެވެ. މިއަދު ކުޅުނު ފައިނަލްގައި ޖެނިފާގެ މައްޗަށް އޮސާކާ ކުރި ހޯދީ 4-6 އަދި 3-6 އިންނެވެ. މިއީ އޮސާކާ ކާމިޔާބުކުރި ހަތަރު ވަނަ ގްރޭންޑް ސްލޭމް މުބާރާތެވެ.\nއޮސާކާ އެންމެ ފުރަތަމަ ގްރޭންޑް ސްލޭމް މުބާރާތެއްގެ ތަށި އުފުލާލީ 2018 ވަނަ އަހަރު އެވެ. އެ އަހަރު އޮތް ޔޫއެސް އޯޕަން ޓެނިސް މުބާރާތުގެ ތަށި އުފުލާލުމަށް ފަހު ޖެހިގެން އައި އަހަރު އޮތް އޮސްޓްރޭލިއަން އޯޕަން އޭނާ ކާމިޔާބު ކުރި އެވެ. މި މުބާރާތުގެ ކުރިން އޭނާ ކާމިޔާބުކުރި ގްރޭންޑް ސްލޭމް މުބާރާތަކީ މިދިޔަ އަހަރު އޮތް ޔޫއެސް އޯޕަން އެވެ.\nޖޮކޮވިޗް ނުވަ ވަނަ ފަހަރަށް އޮސްޓްރޭލިއަން އޯޕަން ކާމިޔާބުކޮށްފި\nފެޑެރާގެ ރެކޯޑް މުގުރާލަން ނުކުތް ނަޑާލް އޮސްޓްރޭލިއަން އޯޕަނުން ކަޓައިފި


SunOnline: India balivi namaves Kalhu thofeege verinnah Kohli ge thaureef\nއިންޑިއާ ބަލިވި ނަމަވެސް "ކަޅު ތޮފީގެ ވެރީންނަށް" ކޯލީގެ ތައުރީފު\nޢަބްދުﷲ އައިމަން 11 Jul 2019, 11:45\nނިއުޒީލެންޑާއި އިންޑިއާ ބައްދަލު ކުރި މެޗަށްފަހު އިންޑިއާގެ ކެޕްޓަން ވިރާތު ކޯލީއާއި ނިއުޒީލަންޑުގެ ވިލިއަމްސަން ސަލާން ބަދަލު ކޮށްލަނީ --- ފޮޓޯ/ ރުސެލް ގްރީވްސް\nމިހާރު ކުރިއަށް ދާ ކުރިކެޓު ވޯލްޑް ކަޕުގެ ސެމީ ފައިނަލުގައި ނިއުޒީލެންޑުގެ އަތްދަށުވެ އިންޑިއާ ކެޓި ނަމަވެސް އެ ޓީމުގެ ކެޕްޓަން ވިރާތު ކޯލީ އިދިކޮޅު ޓީމުން ދެއްކި މޮޅު ކުޅުމަށް ތައުރީފުގެ ބަސްތައް ބަންޑުން ކޮށްލައިފި އެވެ.\nއެއްވަނައިގެ ގޮތުގައި ގުރޫޕް ސްޓޭޖު ފަަހަނަ އަޅައި އިންޑިއާއިން މުބާރާތުގެ ސެމީ ފައިނަލަށް ބޮޑެތި އުންމީދުތަކާ އެކު ދަތުރު ކުރި ނަމަވެސް ނިއުޒީލެންޑުން އިންޑިއާގެ އެ އުންމީދުތައް ރޭ ވަނީ ފުނޑު ފުނޑު ކޮށްލާފަ އެވެ. ވިއްސާރައިގެ ސަބަބުން ދެ ދުވަހަށް ދެމިގެން ދިޔަ އެ މެޗުން ނިއުޒީލެންޑުން ކުރި ހޯދީ 18 ލަނޑުގެ ތަފާތަކުންނެވެ.\nކުރިކެޓު ވޯލްޑް ކަޕުގެ ސެމީ ފައިނަލުން އިންޑިއާ ކެޓުމާ ގުޅިގެން އެ ޓީމުގެ ކެޕްޓަން ވިރާތު ކޯލީއަށް ކުރި އަސަރު --- ފޮޓޯ/ ރުސެލް ގްރީވްސް\nމިފަހަރުގެ ވޯލްޑް ކަޕުގައި ވެސް މިހާތަނަށް ކުޅުނު އެންމެ ފޯރިގަދަ މެޗުގައި ފާހަގަވި އެ މެޗުން އިންޑިއާ ބަލިވި އިރު އެ ޓީމުގެ ކުޅުންތެރިންނަށް ވަނީ ބޮޑު ހިތާމައެއް ކުރިމަތި ވެފަ އެވެ. "ކުރިކެޓުގެ ގަދަބާރު" ގެ ގޮތުގައި މުޅި ދުނިޔޭގެ ވެސް ރަސްކަން ކުރަމުން އަންނަ އިންޑިއާއިން ހިތްދަތި ގޮތަކަށް އެ މެޗުން ބަލިވި ނަމަވެސް އެ ޓީމުގެ ކެޕްޓަން ވިރާތު ކޯލީ ބުނީ އިންޑިއާއިން މެޗުގައި ދެއްކީ މޮޅު ކުޅުމެއް ކަމަށެވެ.\nއޭނާ ބުނީ އެ މެޗުގައި ތަފާތަކަށް ވެގެން ދިޔައީ "ކަޅު ތޮފީގެ ވެރިން" ގެ ބޯޅަ އުކުމުގެ ހުނަރުވެރިކަން ކަމަށް ކޯލީ ބުންޏެވެ.\n"އެމީހުން މެޗުގެ ފުރަތަމަ ގަޑި އިރަކާ ބައި ވަންދެން އުކި ބޯޅަ ތަކުގެ ސަބަބުން އަހަރަމެނަށް ނަތީޖާ އަނބުރާލަން ދަތިވީ. އިންޑިއާއިން ވަކި ދެރަ ކުޅުމެއް ނޫން ދެއްކީ،" ކޯލީ ބުންޏެވެ.\nމެންޗެސްޓާގެ އޯލްޑްޓްރަފާޑްގައި ކުޅުނު މެޗުގައި، ނިއުޒިލޭންޑުން ވަނީ 50 އޯވަރުގެ ތެރޭގައި 239 ލަނޑު ހަދާފަ އެވެ. އިންޑިއާ އަށް 49.3 އޯވަރުގެ ތެރޭގައި ހެދުނީ 221 ލަނޑެވެ.\nދިހަ ގައުމަކުން ވާދަ ކުރި މިފަހަރުގެ ވޯލްޑް ކަޕުގައި ކުރިކެޓުގައި ބޮޑެތި ބައެއް ގައުމުތަކުން ހިތްދަތި ގޮތަކަށް ކެޓި އިރު ބައެއް ޓީމުތަކުން ވަނީ ބެލުންތެރިން ސިއްސުވާލާ ފަދަ މޮޅު ކުޅުމެއް މި މުބާރާތުގައި ދައްކާފަ އެވެ.\nރައީސް ގޯޓާބަޔަގެ ފުރަތަމަ ރަސްމީ ދަތުރުފުޅު އިންޑިއާއަށް\nއިންޑިއާގައި މޮބައިލް ޑޭޓާގެ އަގުބޮޑުކުރަނީ\nކްރިކެޓް އަމްޕަޔަރުން ތަމްރީން ކުރާ ކޯސް ފަށައިފި


BREAKING: Raees Maumoon Ge Interview Thah TVM In Dhekkun Manaa Kohffi - Vaguthu\nރައީސް މައުމޫން ގެ އިންޓަވިއުތައް ޓީވީއެމުން ދެއްކުން މަނާކޮށްފި\nކުރީގެ ރައީސް އަދި މިހާރުގެ މޯލްޑިވްސް ރީފޯމް މޫވްމެންޓްގެ (އެމްއާރްއެމް)ގެ އިންތިގާލީ ރައީސް މައުމޫން އަބްދުލް ގައްޔޫމްގެ އެއްވެސް އިންޓަވިއުއެއް ޓީވީއެމްއިން ދެއްކުން މަނާކޮށްފިއެވެ.\n"ވަގުތު" އަށް އެނގިފައިވާގޮތުން ޕަބްލިކް ސާވިސް މީޑިއާ އިން އެގޮތަށް ނިންމާ މި މަހުގެ ކުރީ ކޮޅު ނޫސްވެރިންނަށް ވަނީ އެކަން އަންގާފައެވެ.\nއެނގިފައިވާގޮތުން ނަސްރުގެ ދުވަހު މައުމޫންގެ ހާއްސަ އިންޓަވިއުއެއް ގެނެސް ދިނުމަށް ޓީވީއެމް އިން ރެކޯޑިންގވެސް ހެދިއެވެ.\nނަމަވެސް ރެކޯޑިންގ ހެދި ފަހުން ތަނުގެ އިސްވެރިން ވަނީ އިންޓަވިއު ދެއްކުން މަނާކޮށްފައެވެ.\nނަން ހާމަކުރަން ބޭނުން ނުވާ އެމްއާރްއެމްގެ އޮފިޝަލަކު ވިދާޅުވީ، ރައީސް މައުމޫންގެ ގަޑިއެއްހާއިރުގެ ދިގު އިންޓަވިއުއެއް ނެގުމަށްފަހު ނުދެއްކި ސަބަބު ހާމަކޮށްފައިނުވާ ކަމަށެވެ.\nނަމަވެސް އޮފިޝަލް ވިދާޅުވީ، ރައީސް މައުމޫންގެ އިންޓަވިއުތައް ދެއްކުން މަނާ ކުރި ކަމުގެ މައުލޫމާތު ލިބިފައި ވާ ކަމަށެވެ.\nޓީވީއެމް އިން ވާހަކަ ދެއްކި ބައެއް ނޫސްވެރިން "ވަގުތު" އަށް ބުނީ ވަކި ބައެއްގެ ހަބަރު ނުގެނެސް ދިނުމަށް މިހާރު ތަކުރާރުކޮށް އެތަނުގެ އިސް ވެރިން އަންގަމުން ދާ ކަމަށެވެ.\n"ކުރީގެ ވެރިކަން ބަދަލުކުރީ މި ހުރިހާ ކަމެއް އިސްލާހު ކުރން. އެކަމަކު ރައީސް ޔާމީންގެ ވެރިކަމުގައިވެސް ފުރަތަމަ އަހަރު މަނާ ނުކުރޭ ވަކި ބައެއްގެ ހަބަރުތައް ގެނެސްނުދިނުމަށް. އެގޮތަށް އަންގަން ފެށީ ފަހު ދޮޅު އަހަރުތެރޭގައި" ޓީވީއެމް މުވައްޒަފެއް ބުންޏެވެ.\nނޮވެމްބަރު 8, 2019 13:25\nބަގާވާތްތެރި އާއިލާތަކުގެ ނުފޫޒު\nނޮވެމްބަރު 8, 2019 13:40\nސޯޝަލް މީޑިޔާ މަނާނުކުރެވޭނެ. އަލްޖަޒީރާވެސް އެއޮތީ ނޫންތޯ!\nނޮވެމްބަރު 8, 2019 13:46\nކަލޭމެން ގެނައި މިނިވަން ، އޯގާތެރި، ހަމަހަމަ ސަރުކާރު. ޔާމީނުގެ ނުބައިކަން ވިއްކައިގެން އޭގެ އެޑްވާންޓޭޖް ނަގައިގެން ވެރިކަމަށް އައިސް ޔާނީނުގެ7ގުނަ ނުބައި މުލަފާކަންތައް ކުރަމުން މިޔަދު އެދަނީ. ބާރަށް އަތާފަޔާ ޖަހާ، ހޭކެންޑޭދެން.\nނޮވެމްބަރު 8, 2019 13:55\nތާހިރުވެއްޖެނު. އަދިވެސް ގޮސް އެއްބައި ވެގަނެގެން ހުރޭ.\nނޮވެމްބަރު 8, 2019 19:11\nރަނގަޅަށް އެހަދަނީ ބާކީ ކޮށްފަ ބަހައްޓާ ރަނގަޅަށް ބޮނޑި ބޮވިފަ ހުންނާނީ. އަބުރުވެރިކަމާއެކީ ރީއްޗަށް އުޅެވެން އޮތް މީހަކު ބެއްޓިގަތް ހިސާބު ދެކިބަލަ.\nނޮވެމްބަރު 8, 2019 14:05\nމައުމޫނަށް އޯކޭތަ އަހަރެމެންބޭނުންވަނީ ޗެނަލް13 އަށް ކަހާލުން ހިއްވަރުހުރިއްޔަ ކުރިއަށްދެވެން އޮންނާނެ ގަޓެއްހުރިއްޔަ އިންޓަވިއު ހޯދާފަ ޗެނަލް 13 އަށް ފޮނުވަދީބަލަ ވަގުތުން ފޮނުވަނޭނެ\nނޮވެމްބަރު 8, 2019 14:16\nރާކަނި މަސް ކެވިއްޖެ ދޯ؟؟؟\nނޮވެމްބަރު 8, 2019 16:20\nރާކަނިމަސް ކައިނިމޭނީ ހަތަރުއަހަރު ފަހުން މީއަދި އަދި ހަޖަމްވޭތޯ މަސައްކަތްކުރާ ދުވަސްވަރު ހިންދިރުވަމުން ފެނާއިއެކުނަމަވެސް ދިރުވޭތޯ ބަލަންޖެހިފަތިބި ދުވަސްވަރެއްމީ\nނޮވެމްބަރު 8, 2019 22:29\nރާކަނިމަސް ލިބޭނެ ހުޅުމާލެއިން\nނޮވެމްބަރު 8, 2019 14:21\nމީއެބުނާ ފޫރީޑަމްއޮފް ސުޕީޗޭ ކިޔާގެން އުޅޭ އެމްޑީޕީގެ ހަގީގަތަކީ. ޔާމީނު ހެދީ ހަމަ ބަރާބަރައް. އަސްލު މިވެރީންނައް ޔާމީނު މާ ލީނިއަންޓުކޮއް ކަންކަން ކުރީ.\nނޮވެމްބަރު 8, 2019 14:31\nނޮވެމްބަރު3ބާގީން ގެ ވާހަކަދެއްކުން ، ރައީސް ޔާމިނު ، އެ އެއްޗެއް ދެއްކުން ،މިހާރު މައުމޫނުގެ އެއްޗެއް ދެއްކުން މަނާ ، ދައްކަން މިޖެހެނީ ، ނާގާބިލު އިލްމެއް ތަޖުރިބާއެއް ނެއް އިބޫގެ ވާހަކަ އެކަނި\nނޮވެމްބަރު 8, 2019 14:33\nމައުމޫން ޤާސިމް ސަރުކާރަށް ތާއީދުކޮށްގެން ތި ތިބެނީ ކޮންކަމެއް ޙާޞިލް ވަންދެންތޯ ސުވާލުކޮށްލަން ބޭނުން، ތިގޮތަށް ތިބެގެން ޙާޞިލް ކުރެވޭނެ އެއްވެސް ކަމެއް އޮތްހެނެއް ހީއެއްނުވޭ، އަދި ބޭރުކޮށްލީމަ ނިކުންނައިރު ދެން އިސްލާމް ދީނުގެ ދިފާއުގައިވެސް ޤައުމުގެ ދިފާޢުގައިވެސް އަދި ނަފްސުގެ ދިފާއުގައި ކުރެވޭނެ އެއްވެސް ކަމެއް ނެތް މިންވަރަށް މިނިވަން މުއައްސަސާތަކަށް ފޯރުވާ ނުފޫޒުތައް ފޯރުވައި، އެމީހުންގެ ނުފޫޒާއި ބޭރު ޤައުމުތަކުގެ ނުފޫޒުގެ ދަށުވެ، ޤައުމަަށް އޮންނާނީ ވާނެއެއްޗެއްވެ ނިމިފަ،\nނޮވެމްބަރު 8, 2019 14:38\nމިހާރު މިސަރުކާރަށް ވޯޓުދިން ރައްޔިތުންނަށް އޯކޭދޯ.\nނޮވެމްބަރު 8, 2019 14:47\nސަރުކާރައް ހަޖަމް ނުވާނެ މީ ފޭލްވެފައޮތް ސަރުކާރެއް ފޭރޭ ސަރުކާރެއް ވޯޓްވަގު ސަރުކާރު ބާގީ ސަރުކާރެއް ފޭރޭ ފޭޜޭ ފޭރެ\nނޮވެމްބަރު 8, 2019 15:03\nނޮވެމްބަރު 8, 2019 15:45\nމިއީ ތޯ ރައްޔިތުން ދެކެން ބޭނުންވި އަނެއް ދިވެހި ރާއްޖެއަކީ... ވެރިކަން ހޯދަންވެގެން އުޅުންއިރު ތިމަންމެން ބޭނުންވަނީ އިސްލާހު ގެންނާށޭ .ވަކިކޮޅަކަށް ނުޖެހޭނަމޭ ބުނި.\nނޮވެމްބަރު 8, 2019 16:17\nމިވަރުންވެސް މައުމޫނު ވެއްޖެއެއްނުން އެއްޗެކޭހިތަށްއަރަން މިސަރުކާރުން ފެއަށްޖެހި އަމިއްލަހާލަށްއުޅުއްވަންވެއްޖެއެއްނުން . އެބަޔަކު ބެހެއްޓިހިސާބެއްގަ ހުންނަވާކަށް މައުމޫނުއަށްއެގިނުލައްވަނީތަ ދަރިންވެސް ެތިބެނީމިލާދީނީ ސަރުކާރު ހިމާޔަތްކުރަން ކައްތިރި ވިއްދައިގެން މިބަޔަކުޖައްސާފައިވާހާލުންވެސް އިބްރަތެއް ހާސިލް ކުރަންވެއްޖެ .\nނޮވެމްބަރު 8, 2019 16:46\nމީހާދަ ލޯބިވި ރައީސެކޭ. އެމަކު އެމްޑީޕީ އަކާ ގުޅިވަޑައިގެން ހިސާބުން ފޫއްސެއް ވެލާފި. އެމްޑީޕީ މީހުން މިރައީސަށް ހެދިގޮތް ހަނދާނުގައި އަދިވެސް އެބަހުރި . ޖަލުގައި އޮންނަށް ވިޔަސް މިވަރު ބަޔަކާ ނުގުޅުނީމުސް. ކޮންފަދަ ދުއްތުރާ ލެއް އަންނި މެން ކުރީ މިމަނިކުފާނަށް. ޑިމޮކްރަސީ ނުގެނެވިގެން ހީވަނީ ރެވިތެޔޮ ޖަހައިގެން އުޅޭހެން. ނޭވައަކު ދެކޮޅު މުޒާހަރާ ކުރާނެ.\nނޮވެމްބަރު 8, 2019 17:50\nމިއޮތީ ރަނގަޅަށް މީޑިޔާ މިނިވަނަވެފައި!\nނޮވެމްބަރު 8, 2019 19:18\nޓީޗަރުންނަށް އަންގައިފި ސިޔާސީ އެއްވެސް އެއްޗެއް މީސް މީޑިއާ ގައި ނުޖެހުމަށް\nނޮވެމްބަރު 8, 2019 19:22\nތިޔަބޭފުޅުން އަޑުއައްސަވަންތޯ ބަރުމާގެ މީހެެއްގެ ވާހަކަ އަންސަންސޫކީ ކިޔާމީހަކު މީހަމަ އެއްކަމެއް އޭނާވެސް ވެރިކަމައް އަރާ މުސްލިމުން މަރަން ފެށީ އެބުނާ ނޯބަލް އިނާމް އެއްލާލާފަ މީހަމަ އެކައްޗެއް\nނޮވެމްބަރު 8, 2019 21:14\nމައުމޫނަށް ޖެހޭނީ ހަމަ ހަނު ހުންނަން. އިދިކޮޅަށް ބަހެބުނެލުމާއެކު ޖާފަތުން ބޭރުކޮށްލާނެ! އެހާހިސާބުން މީނަގެ ސިޔާސީ ބައްތި ނިވޭނެ! އެކަން އެގޭތީ މި ސަރުކާރުން ހެއްދިވަރަކަށް ހެދިފަ ހުންނަން ޖެހޭނީ! ރަގަޅަށް ރާބުޅާ މަސް ކެވިފަ ތިހުރީ ބެއްޔާ!\nނޮވެމްބަރު 8, 2019 21:31\nއެއްވެސް ޓީވީ އަކުން މީނަގެ ވާހަކަ ފޮނުވަން ވީ މިނިވަން ރޭޑިއޯ އިން....\nނޮވެމްބަރު 9, 2019 01:05\nމިގޭމީހުން ޓީވީއެމް ނުބަލާތާ އަހަރުރަކެއް ވެއްޖެއެވެ. އެއީ އެއިރެއްގަ އޮންނަ ސަރުކާރެއް ކޮންޓްރޯލް ކުރާ ތަނަކަށް ވާތީއެވެ.\nނޮވެމްބަރު 9, 2019 01:45\nދިވެހި ދަރީންނޭ، ...ކޮބާތަ ލަދު ހަޔާތް... މައުމޫން އަބްދުލް ޤައްޔޫމްއަކީ މިޤައު މު މިއަދު މިދެކޭ ދިވެހިރާއްޖެމިހާހިސާބަށްގެނެސްދެއްވި ރައީސް...ޓީވީއެމަކަސް ރައީސްއޮފީހަކަސް ތީމުގެއަކަސް ވެލާނާގެއަކަސް މާލޭގެ މަގަކަސް ހުޅުމާލެއަކަސް ވިލިގިއްޔަކަސް ކިޔަވައިފެންފަގުޑިއަޅައިގެންތިބިމީހުންކަމުގައިވިއަސް މީހައްތާހާވެސްރައީސްމައުމޫނުގެއުފެއްދުން.... ކިތަންމެވަރަކަށް ފުރޮވަންއުޅުނަސްމިޙޤީޤަތްނުފޮރުވޭނެ... އެހުރިހާކަމެއްކޮށްދީ މިޤައުމު މިހިސާބަށްގެނެސްދެއްވިރައީސަކީރައީސްމައުމޫން... އަދި މިހުރިހާކަމެއްކޮށްދިނީ ރައްޔިތުންގެޓެކްސްފައިސާއަކުން ނޫންކަންވެސް ރައްޔިތުންހަނދާންކުރަންޖެހޭނެ. ... ރަައީސްމައުމޫނަށް މިޤައުމުގެ ކޮންމެ ރައްޔިތަކުވެސް އިޙްތިރާމްކުރަންޖެހޭނެ. ....އަދިސަރުކާރުންވެސް އިޙްތިރާމްކުރަންޖެހޭނެ....\nނޮވެމްބަރު 11, 2019 07:29\nނޮވެމްބަރު 11, 2019 07:28\nބެއްޔާ މައިތިރި ވާން ނުވޭތަ؟؟


Noorul-islam.NET :: މުޖްތަމަޢުގެ މުތްތައް\nތާރީޚް: 10 ޑިސެމްބަރު 2014\nލިޔުއްވީ : އައްޝައިޚް މުޙައްމަދު ޝާފިޢު\nއިސްލާމްދީނުގައި އަންހެނުން އަދާކުރާ ދައުރަކީ ފިރިހެނުން އަދާކުރާ ދައުރަށްވުރެ ކުޑަދައުރެއްނޫނެވެ. އަނބިމީހާއަކީ ގޭގެ އޮޅިގަނޑެވެ. އެހެންކަމުން، މުޖްތަމަޢުގެ އޮޅިގަނޑަކީ އަންހެނުންނެވެ. ހިތްހަމަޖެހޭ، އުފާވެރި ދިރިއުޅުމެއްގެ ބިންގަލަކީ ދީންވެރި، ހެޔޮލަފާ، ޞާލިޙް އަންބެކެވެ. އާޢިލާއެއްގެ އުފާވެރިކަމާއި ހަމަޖެހުން ބިނާވެފައިއޮންނާނީ އަނބިމީހާގެ ސުލޫކާއި އަޚްލާޤުގެ މައްޗަށެވެ. ދަރީން ތަރުބިއްޔަތުކޮށް، ރަނގަޅު އަޚްލާޤާއި ސުލޫކު އެކުދީންގެ ކިބައިގައި އަށަގަންނުވައި އެކުދީން މުޖްތަމަޢަށް ބޭނުންތެރި ބަޔަކަށް ހެދުމަކީ އިސްލާމްދީނުގައި މައިމީހާގެ އެންމެ މުހިއްމު މައްސޫލިއްޔަތުތަކުގެ ތެރޭގައި ހިމެނޭކަމެކެވެ. މިކަންކުރެވޭނީ ފުރިހަމަ އިސްލާމީ ތަރުބިއްޔަތު އެކުދީންނަށް ދީގެންނެވެ. މިއީ ނުހަނު ބުރަ މައްސޫލިއްޔަތެކެވެ. އެހެންކަމަން، ދަރީން އިސްލާމްދީނުގެ ބިންގަލުގެ މަތީގައި ތަރުބިއްޔަތު ކުރުމަށްޓަކައި އަނބިމިހާއަކީ އިސްލާމްދީނުގެ ރިވެތި އަޚްލާޤުގެ ގަހަނާއިން ޒީނަތްތެރިވެފައިވާ މީހަކަށްވުމީ ކޮންމެހެން ބޭނުންކަމެކެވެ. އޭނާގެ ކިބައިގައި ނެތް ސިފައެއް ދަރީންގެ ކިބައިގައި އަށަގެންނެވުމަކީ ވަރަށް އުނދަގޫކަމެކެވެ. އެކަންވާރަކުން ނުކުންނާނީ އެކަންވާރެއްގައި ހުރި އެއްޗެކެވެ. ތިމާގެ ދަރީންނަށް އިސްލާމްދީނުގައި ކަންތައްތައް އޮންނަ ގޮތް އޮޅުންފިލުވައިދީ ދީން އުނގަންނައި ދެވޭނީ ތިމާއަށް ދީން ފަހުމް ވެގެންނެވެ. އެހެންކަމުން، ތިރީގައި މިބަޔާންކުރަނީ މުސްލިމް އަންހެނާގެ ދިރިއުޅުން ޒީނަތްތެރިކުރުމަށް ބޭނުންކުރެވިދާނެ ގަހަނާތަކެވެ. މިތަޞައްވުރަށް ޢަމަލުކުރުމުން އެކަމުގެ ފޮނި މޭވާ ލިބޭނެކަމާމެދު ޝައްކެއްނެތެވެ. އުފާވެރިކަމާއި ހިތްހަމަޖެހުންވަނީ އިސްލާމްދީނަށް ޢަމަލުކުރުމުގައެވެ.\nހެޔޮލަފާ ޞާލިޙް އަންބެއްގެ ސިފަތައް\nއޭނާގެ އެކުވެރީން: އެއީ މާތް ﷲ އަށް ބިރުވެތިވެ، އެއިލާހު އެންގެވި ގޮތާއި ފޮތުގައި ޘާބިތުކަމާއެކު ހިފަހައްޓާ މުސްލިމާއިންނެވެ. އަދި ހެޔޮކަންތައްތައް ކުރުމަށް އޭނާއަށް ވާގިވެރިވާ ނުބައިކަންތައްތަކާއި މުންކަރާތްތަކާ ދުރުހެލިވުމަށް އޭނާއަށް އެހީވާ މުސްލިމާއިންނެވެ.\nއޭނާގެ ދުޝްމަނުން: އޭނާގެ ޢަދުއްވަކީ އެންމެހާ މުސްލިމުންނާއި މުސްލިމާއިންގެ ޢަދުއްވު ޝައިޠާނާއެވެ. މިއުޒިކާއި، ފާސިދު މަޖައްލާތަކާއި، ކޭބަލްޓީވީން ފޮނުވާ ލާދީނީ ޑްރާމާތަކާއި އަދި މިނޫންވެސް ހުރިހާ ޝަޢިޠާނީ އުފެއްދުންތަކަކީ އޭނާގެ ދާއިމީ ދުޝްމަނުންނެވެ.\nއޭނާގެ އުއްމީދު: އޭނާގެ އުއްމީދަކީ ފުރިހަމަ އިސްލާމީ ތަރުބިއްޔަތު ލިބިފައިވާ ޢާއިލާއެއް ބިނާކުރުމެވެ. އެހެންކަމުން، އިސްލާމްދީނުގެ މަތީގައި ޘާބިތުކަމާއެކު ފައިތިލަ ޘާބިތުކުރެވިފައިވާ ޖީލެއް އުފެއްދުމަށް އޭނާ ވާގިވެރިވާނެއެވެ. އެކަމުގެ ހިތް ހަމަޖެހުން ލިބިގަތުމަކީ އޭނާގެ އުއްމީދެވެ.\n<!--[if !supportLists]-->E <!--[endif]--> އޭނާގެ ހަށިގަނޑު އެއްކޮށް ނިވާވާ ހެދުމެކެވެ.\n<!--[if !supportLists]-->E <!--[endif]--> ހިލޭ ފިރިހެނުންނަށް ފެންނަހެން ޒީނަތްތެރި ކުރެވިފައިވައިވާ ހެދުމެއްނޫނެވެ. އަދި އެމީހުންގެ ސަމާލުކަން ހޯދުމަށްޓަކައި ވިދާ ބަބުޅާގޮތަށް ޖަރީކުރެވިފައިވާ ހެދުމެއްވެސް ނޫނެވެ.\n<!--[if !supportLists]-->E <!--[endif]--> ހަށިގަނޑުގެ ވަނާތައް ފެންނަގޮތަށް ހުންނަ، ކަނދޮޅުދުލި ފަދަ ތުނި ހެދުމެއްނޫނެވެ.\n<!--[if !supportLists]-->E <!--[endif]--> ހަށިގަނޑުގެ ވަނާތަކުގެ ބައްޓަން ފާޅުވާގޮތަށް ހުންނަ ގަޔަށް ބާރު ހެދުމެއްވެސް ނޫނެވެ.\n<!--[if !supportLists]-->E <!--[endif]--> ފިރިހެނުން ލާ ހެދުމާއި ވައްތަރު ހެދުމެއްނޫނެވެ. އަދި ލާދީނީ އުޞޫލުތަކުގެ ހެދުމެއްވެސް ނޫނެވެ.\n<!--[if !supportLists]-->E <!--[endif]--> ދެއްކުންތެރިކަމާއި ބޮޑާކަން އެކުލެވިފައިވާ ހެދުމެއްވެސް ނޫނެވެ. މީހުންގެ ސަމާލުކަން ހޯދުމާއި މީހުންގެ ހިތްތައް އޭނާއަށް ލެންބުމަށާއި ވަސްވާސް އުފެއްދުމަށް ލާ ހެދުމެއްވެސް ނޫނެވެ. އެހެނީ، ރަސޫލު ﷲ ޞައްލަ ﷲ ޢަލައިހި ވަސައްލަމް ޙަދީޘް ކުރައްވާފައިވެއެވެ. "مَنْ لَبِسَ ثَوْبَ شُهْرَةٍ فِي الدُّنْيَا أَلْبَسَهُ اللهُ ثَوْبَ مَذِلَّةٍ يَوْمَ القِيَامَةِ" މާނައި: "ދުނިޔެމަތީގައި ދެއްކުންތެރިކަމުގެ ހެދުން އަޅައިފި މީހާ، ޤިޔާމަތް ދުވަހުން މާތް ﷲ، ނިކަމެތިކަމުގެ ހެދުން އަޅުއްވާހުއްޓެވެ". (އަބޫދާއޫދްގެ ކިބައިން ރިޥާވެފައިވާ ޞައްޙަ ޙަދީޘެއް).\nކަށްވަޅަކީ ތިބާގެ ގޮޅިއެވެ.\nޣާފިލްކަމުގެ ނިދީގައި މިދުނިޔޭގެ އަގުހުރި ވަގުތުތައް ބޭކާރު ނުކުރާށެވެ. އޭ ﷲ ގެ އަޅާއެވެ. ތިބާގެ ހަށިގަނޑުން ފުރާނަ އަލްވަދާޢު ކިޔާނެއެވެ. ތިބާގެ ފުރާނަ ނޭވާހޮޅިޔަށް އެޅޭނެ ވަޤުތުގެ މަތީން ހަނދާންކުރާށެވެ. އެވަޤުތަކީ ތިބާގެ ލޯބިވާ ފިރިމީހާއާއި، ލޮލުގެ ކޮއި ފަދަ ދަރީންނާއި، މައިންބަފައިން ދޫކޮށް މިދުނިޔެއާއި ވަކިވާންޖެހޭ ވަޤުތެވެ. އޭގެ ފަހުން ތިބާގެ ފުރާނަނެތް މަސްގަނޑު ކޮނޑުތަކުގައި އުފުލި، އަނދިރި ކުޑަކުޑަ ގޮޅިއަކަށް ލެވޭނެއެވެ. އެއީ ތިބާގެ ޖަގަހައެވެ. އަނދިރި ކުޑަކުޑަ ގޮޅިއެކެވެ. އެހިނދު، ނަކީރާއި މުންކަރު - ދެމަލާއިކަތުން - ވަޑައިގެން ތިބާ ހޭއަރުއްވާ،3ސުވާލު ކުރައްވާނެއެވެ. އެވަޤުތު ކަންތައްތައް ވެގެން ދާނެގޮތް، މި ހެއްލުންތެރި ދުނިޔޭގެ ދިރިއުޅުމާއި ހަނގުރާމަ ކުރަމުންދާއިރު، އަމިއްލަ ސިކުނޑިން ވިސްނާލާނެ ވަޤުތެއް ވޭހެއްޔެވެ؟\nއަދި އަލުން ދިރުއްވިގެން ހިސާބު ބެއްލެވޭ ބޮޑުވެގެންވާ އެދުވަހު، ތިބާގެ ޢަމަލުތަކުގެ ފަތް ލިބޭނީ ކޮންފަރާތަކުން ކަމާމެދު، ތިބާގެ އިޙްޞާޞްތައް ހުންނާނެ ގޮތް މިއަދު އިޙްޞާޞްކުރެވޭ ހެއްޔެވެ؟ ޖަހަންނަމައިގެ މަތީގައި ޞިރާޠުމަގު އަޅައިލެވޭ ހިނދު، މިދުނިޔެމަތީގައި ތިބާ ﷲ އާއި ރަސޫލާ ޞައްލަ ﷲ ޢަލައިހި ވަސައްލަމް އެންގެވި ގޮތަށް ނޫޅުނުނަމަ، އެމަގު ހުރަސްކުރާނީ ކޮންފަދަޔަކުންތޯއެވެ؟\n(حَتَّى إِذَا جَاء أَحَدَهُمُ الْمَوْتُ قَالَ رَبِّ ارْجِعُونِ). 99\n(لَعَلِّي أَعْمَلُ صَالِحًا فِيمَا تَرَكْتُ كَلاَّ إِنَّهَا كَلِمَةٌ هُوَ قَائِلُهَا وَمِن وَرَائِهِم بَرْزَخٌ إِلَى يَوْمِ يُبْعَثُونَ). 100\n"އަދި އެބައިމީހުންގެ ތެރެއިން މީހެއްގެ ގާތަށް މަރު އައިސްފި ހިނދު އޭނާ ބުނާނެއެވެ. 'އޭ މިއަޅާ ހައްދަވައި ގެންގުޅުއްވާ އިލާހެވެ. މިއަޅާ ނުކޮށް ދޫކޮށްލި ހެޔޮ ޢަމަލުތަށް ކުރުމަށްޓަކައި މިއަޅާ އަނބުރާ ދުނިޔަށް ފޮނުއްވާނދޭވެ'. އެހެނަކުން ނުވާނެއެވެ! ހަމަކަށަވަރުން އެއީ ހަމައެކަނި، އެނާގެ ދުލުން ބޭރުކޮށްލާ ބަހެކެވެ. އަދި އަލުން ދިރުއްވަންދެން އެބައިމީހުންގެ ކުރިމަތީގައިވަނީ ބަރުޒަޚެވެ"\n(އަލްމުއްމިނޫން ސޫރަތުގެ 99 އާއި 100 ވަނަ އާޔަތް)\nލޮބުވެތި މުސްލިމް އުޚްތެވެ. ތިބާގެ ޢަމަލުތައް ﷲ ސުބުޙާނަހޫ ވަތަޢާލާ ރުހިވޮޑިގެންވާ ގޮތުގައި ލެހެއްޓެވުން އެދި އެއިލާހުގެ ޙަޟްރަތުގައި ދުޢާ ދަންނަވަމެވެ. މިހިރަ ކަންތައްތަކާމެދު ސަމާލުވާށެވެ. ކާމިޔާބީއަށްޓަކައެވެ.\n<!--[if !supportLists]-->E <!--[endif]-->ދީނުގެ ކަންތައްތަކަކީ ކުޑަކަމެއް ކަމުގައި ނުދެކޭށެވެ. ދީނުގެ ކޮންމެ ކަމަކަށްވެސް ރައްކާތެރިވެވެން އޮތް އެންމެ މަތީ ދަރަޖައަކަށް ރައްކާތެރިވާށެވެ. ދީނަށް އަލަށް ވަންނަ ކަންތައްތަކަށް (ބިދުޢަތަކަށް) ސަމާލުކަން ދޭށެވެ. އެހެނީ ކޮންމެ ބިދުޢައަކީ މަގުފުރެދުމެކެވެ.\n<!--[if !supportLists]-->E <!--[endif]-->ފަރްޟް ފަސްނަމާދުގެ މައްޗަށް ރައްކާތެރިވާށެވެ. އެންމެ ނަމާދެއްވެސް ނާޅާށެވެ. ނަމާދު އޭގެ ވަޤުތުގައި އަދާކުރާށެވެ. ނަމާދު ފަހުންކުރަން ފަސްނުކުރާށެވެ. ކަމެއްކުރަން ހުއްޓައި ނަމާދު ވަޤުތު ޖެހިއްޖެނަމަ އެކަމެއް މަޑުޖައްސާލާފައި ނަމާދުކުރުމަށް އަވަސްވެ ގަންނާށެވެ. އެހެނީ ނަމާދަކީ ﷲ ސުބުޙާނަހޫ ވަތަޢާލާ އެންމެ ލޯބިވެވޮޑިގަންނަވާ ޢަމަލެވެ. އަދި ތިބާއާއި އެއިލާހުގެ ޙަޟްރަތާއި ގުޅުވައިދޭ ވާފަށެވެ.\n<!--[if !supportLists]-->E <!--[endif]-->ފުރިހަމަ އިސްލާމީ ޖިލްބާބުން ޙިޖާބުވާށެވެ. ތިބާގެ ރައްކާތެރިކަމަކީ އެއީއެވެ.\n<!--[if !supportLists]-->E <!--[endif]-->ޣީބަބުނުމާއި، ނެތިމޮށުމާއި، ދެބައޮޑުވުމާއި، ޙަސަދަވެރިވުން ފަދަ ހެޔޮކަންތައްތައް ފުހެލާ ކަންތައްތަކާ ގާތްނުވާށެވެ. އެހެނީ ފެން އަލިފާން ނިވާފަދައިން އެފަދަ ކަންތައްތައް ހެޔޮކަންތައްތައް ފުހެލައެވެ.\n<!--[if !supportLists]-->E <!--[endif]-->ހުޅަނގުގެ ފިކުރުތަކަށް ތިބާގެ ނަފްސު ހެއްލުނަ ނުދޭށެވެ. އެއީ ޝައިޠާނާގެ މަގެވެ. ހުޅަނގުގެ މީހުން ކުރާ ކަންތައްތައް ނަކަލު ނުކުރާށެވެ. އެމީހުން ހެދުންއަޅާގޮތާއި، ބޮލުގެ އިސްތަށިގަނޑު ހަދާގޮތާއި، ޒީނަތްތެރިވާ ގޮތްތައް ނަކަލު ނުކުރާށެވެ. އެކަންކަމަށް ހިތްކިޔަ ނުދޭށެވެ. ދެއްކުންތެރިކަމުން ދުރުހެލިވާށެވެ. ތިބާގެ ޒީނަތްތެރިކަން ތިބާގެ ފިރިމީހާގެ ކުރިމަތީގައި މެނުވީ ހާމަނުކުރާށެވެ.\n<!--[if !supportLists]-->E <!--[endif]-->ގެއާއި ދަރީން ދޫކޮށް އެއްވެސް ބޭނުމެއްނެތި ގިނަވަގުތު ބޭރުގައި ނޫޅޭށެވެ.\n<!--[if !supportLists]-->E <!--[endif]-->އާޚިރަތް ހަނދުމަކުރުން ހަނދާންނައްތާ ނުލާށެވެ.\n<!--[if !supportLists]-->E <!--[endif]-->ތިބާގެ ފިރިމީހާއާއި މައިންބަފައިންނަށް ފުރިހަމައަށް ކިޔަމަންވާށެވެ.\n<!--[if !supportLists]-->E <!--[endif]-->މުޖްތަމަޢުގައި ހުންނަ ޝައިޠާނީ އަޘަރުތަކުން ދުރުހެލިވާށެވެ. ކޭބަލްޓީވީއާއި، ޚުރާފާތްތަކާއި ރާއްސާއި (ހޮރަސްކޯޕް) ފާޙިޝް މަންޒަރުތައް ޖަހާފައި ހުންނަ މަޖައްލާތަކާއި، މިޔުޒިކާއި، ފިރިހެނުންނާއި މަސްހުނިވުމުން ދުރުހެލިވާށެވެ.\nތިރީގައި މިހިރި ކަންތައްތައް ކުރުމަށް ޚާއްޞަ ސަމާލުކަމެއް ދޭށެވެ.\n<!--[if !supportLists]-->· <!--[endif]-->ﷲ ސުބުޙާނަހޫ ވަތަޢާލާ އާ އޮންނަ ގުޅުން ބަދަހިކުރާށެވެ. ޢަޤީދާ ހަރުދަނާކުރާށެވެ. އީމާންކަން ވަރުގަދަ ކުރާށެވެ. ހަރުދަނާ އީމާންކަން ފުނޑުފުނޑު ކޮށްލެވޭ ފަދަ ހަތިޔާރެއް، ނިއުކްލިއަރ ހަތިޔާރު އުފައްދާފައިވާ މިދުނިޔޭގައިވެސް، އުފެއްދިފައިނުވެއެވެ. އެ އީމާންކަމުގެ ފުރިހަމަ ލައްޒަތު ލިބިގެން އެތައްއެތައް މުސްލިމުންނެއްވަނީ ސުވަރުގެއިން ޖާގަހޯދާފައެވެ. އެއީ އިސްލާމީ ތާރީޚު ހެކިދޭކަމެކެވެ.\n<!--[if !supportLists]-->· <!--[endif]-->ނަމާދުކުރާށެވެ. ﷲ އަށް ބިރުވެތިވާނެއެވެ. ޒަކާތްދޭށެވެ. ﷲ އަށް ބިރުވެތިވާނެއެވެ. ރޯދަހިފާށެވެ. ﷲ އަށް ބިރުވެތިވާނެއެވެ. ކުޅަދާނަ ވެގެންވާނަމަ ގެފުޅު ޤަޞްދުކުރާށެވެ. (ޙައްޖުގެ މަތިވެރި އަޅުކަން އަދާކުރާށެވެ). މިހިރި މިހިރަ ކަންތައްތަކަކީ ތިބާގެ ތަޤުވާވެރިކަން އިތުރުކޮށްދޭނެ ކަންތައްތަކެވެ.\n<!--[if !supportLists]-->· <!--[endif]-->ރަޙުމަތްތެރިން ހޮވުމުގައި ވިސްނާށެވެ. ﷲ ސުބުޙާނަހޫ ވަތަޢާލާގެ ދީނުގައި ވަރުގަދަޔަށް ހިފަހައްޓައިގެން ތިބޭ އެކުވެރިންނާއި ގުޅުން ބަދަހިކުރާށެވެ. ތިބާގެ ރަޙުމަތްތެރީންގެ ލިސްޓުން ޖާގަދޭންވީ ބަޔަކީ އެބައިމީހުންނެވެ. މިދުނިޔޭގެ އެދުންތަކުން ފޯވެފައިތިބޭ، ގޯސްކަންތައްތައް ކުރުމަށް ވާގިވެރިވާ ރަހުމަތްތެރިންނެއް ނޫނެވެ.\n<!--[if !supportLists]-->· <!--[endif]-->އެއިލާހުގެ ޙަޟްރަތަށް ގިނަގިނައިން ކުއްތަންވާށެވެ. ފާފަފުއްސެވުން އެދި އާދޭސް ދަންނަވާށެވެ. ﷲ އީ އަޅުތަކުންގެ ފާފަފުއްސަވާ އަލްޣަފޫރެވެ. އެއީ ކޮޅުނެތްކޮޅަށް ރަޙުމަތްވަންތަ އައްރަޙީމެވެ.\nލޮބުވެތި އުޚުތެވެ. ތިބާގެ ޙަޔާތުގެ ކޮންމެ ދުވަހަކީ މުހިއްމު ދުވަހެކެވެ. ފާއިތުވެގެންދާ ކޮންމެ ސިކުންތަކީ ތިބާގެ އުމުރުން ކުރުވެގެންދާ ސިކުންތެކެވެ. މީހުން ކިޔާ އެއްޗަކަށް ނުބަލާށެވެ. މީހުން ތިބާޔާ މެދު ދެކެފާނެ ގޮތަކާމެދު ލަދުނުގަންނާށެވެ. މީހުން ކިޔާ އެއްޗެއްސާއި ކުރާ ފުރައްސާރަޔަށް ބީރު ކަންފަތެއް ދޭށެވެ. ފަހުޒަމާނުގައި ދީނަށް އުޅޭ މީހާގެ މިޘާލަކީ އަނގުރު އަލިފާންގަނޑެއް އަތަށްލައިގެން ހުންނަ މީހެއްގެ މިޘާލުކަމަށް، ރަސޫލު ﷲ ޞައްލަ ﷲ ޢަލައިހި ވަސައްލަމް ހަދީޘްކުރައްވާފައިވާކަން ތިބާޔަށް އެނގޭދޯއެވެ؟ އެހެންކަމުން ޘާބިތުކަމާއެކު ހިފަހައްޓާލާށެވެ. މާތް ﷲ ތިބާއަށް ހެޔޮދަރުމަ ދެއްވާށިއެވެ. އާމީން!


Saudi Ah Missile Hamalaa Eh Dhee3Meehaku Maraalaifi - Vaguthu\nސައުދީ އަރަބިއްޔާގެ ހުޅަނގުދެކުނުގައި އޮންނަ ސިޓީއެއް ކަމަށްވާ ޖިޒާންއަށް ޔަމަނުގެ ހައްދުފަހަނައަޅާފައިވާ ހޫތީ ހަނގުރާމަވެރިން އަމާޒުކުރި ޙަމަލާއެއްގައި ތިން މީހަކު މަރާލައިފިއެވެ.\nރޭގެ ވަގުތެއްގައި ދިން މި ޙަމަލާއާއި ގުޅިގެން، ސައުދީ އިސްވެ އޮވެ އުފައްދާފައިވާ އަސްކަރީ ކޯލިޝަންގެ ތަރުޖަމާނު ކާނަލް ތުރްކީ އަލް-މަލްކީ، މީޑިއާތަކަށް މަޢުލޫމާތު ދެމުން ބުނެފައިވަނީ، ހޫތީން މި ޙަމަލާ އަމާޒުކޮށްފައިވަނީ ޢާންމުންނަށް ކަމަށާއި ޙަމަލާ ދީފައިވަނީ ގިނަ ޢާންމުންގެ ގެދޮރު ހުރި ސަރަޙައްދަކަށް ކަމަށެވެ.\nފާއިތުވެދިޔަ ދުވަސްތަކުގައި ހޫތީން ސައުދީއަށް ގިނަ ޙަމަލާތަކެއް އަަމާޒުކުރަމުންދާއިރު، ވެރިކަންކުރާ ރިޔާދަށްވެސް ޙަމަލާ ދިނުމަށް މަސައްކަތްކޮށްފައި ވެއެވެ. ހަމަ އެހެންމެ މާތްވެގެންވާ މައްކާ އާއި މަދީނާއަށްވެސް އެ ޖަމާޢަތުގެ ހަމަލާތައް އަމާޒުކުރުމަށް އެކި ފަހަރުމަތިން މަސައްކަތް ކޮށްފައިވާއިރު، މި ޙަމަލާތައް ކާމިޔާބުވާގޮތް ވަނީ ނުވެފައެވެ.\nމެދުއިރުމަތީގެ ޤައުމުތަކުގައި ހަމަނުޖެހުން އުފެއްދުމަށް ހޫތީން މަސައްކަތްކުރާތާ އެތައް އަހަރެއް ވެފައިވާއިރު، މި ހަމަނުޖެހުންތަކުގެ ތެރެއިން ދިހަ ހާހަަށްވުރެ ގިނަ ޢާންމުން މަރުވެ އެތައް ހާސް ބަޔަކު ވަނީ ގެދޮރު ދޫކޮށް ދާން ޖެހިފައެވެ. ހޫތީންގެ ހަމަނުޖެހުންތަކުގެ ސަބަބުން، އދ. އިން ވަނީ، ޔަމަނަކީ މީހުން ދިރިއުޅުމަށް އެންމެ ނުރައްކާތެރި އެއް ޤައުމު ކަމުގައި ކަނޑައަޅާފައެވެ.\nމުސްލިމުންގެ ނަމުގައި 1990 ވަނަ އަހަރު އުފައްދާފައިވާ ހޫތީ ހަނގުރާމަވެރިންގެ ޖަމާޢަތުން ދަނީ، ޖަމާޢަތް އުފެއްދި ފަހުން މުސްލިމުންނަށް އެކި ގޮތްގޮތުން ދުއްތުރާ ކުރަމުންނެވެ. އެގޮތުން މާތްވެގެންވާ މައްކާއަށް ހައްޖުވުމަށާއި އުމްރާވުމަށްދާ ފަރާތްތަކަށްވެސް ހަނގުރާމަވެރިން ދަނީ ހުރަސް އަޅަމުންނެވެ.\nޖޫން 10, 2018 19:24\nމުސްލިމުންނާ މުސްލިމުންނާ ހަގުރާމަ ތިޔަ ކުރަނީ.... މުސްލިމުންގެ އެއްބައިވަންތަ ކަންނެތް ކަން މިފެންނަނީ...\nޖޫން 16, 2018 01:33\nއެއީ މުސްލިމުންނޭ ކިޔައިގެން ގުނަނީ އަސްލު މުސްލިމުންނެއް ނޫން...ހޫތީންނަކީ ޝިއައީންގެ ބައެއް.. ޝިއައީން މެޖޯރިޓީ ﷲ ގަބޫލުކުރޭ ބަޓް ރަސޫލާ ކަމަށް ބަލަނީ އަލީގެ ފާނު.. ސޯ ކަޑަ ފަންޑަމެންޓަލް\nޖޫން 10, 2018 20:53\nހައްދުފަހަނައެޅީ ހޫޡީންތޯ އާލުސޫދުންތޯ؟ ސައުދީން ޔަމަނަށް ބޮންއަޅައިގެން މެރީ ގެރިބަކަރިތޯ؟\nހޫސީން ޔަމަނުގައި ޖަރީމާތައް ހިންގާތައެތައް ދުވަހެއް ވެއްޖެ. އެތައް ބައެއް މަރާފައިވަނީ ޔަމަނަކީ ފަގީރު ގައުމެއް ވީމަ ޚަބަރުތަކައް ނަރަނީ\nޖޫން 11, 2018 01:40\nބަރާބަރު .. ވަރަށްއުފާ..


SunOnline: lavender 35\nއައިޝާ ނަސީމް 06 Jan 2022, 08:36\n"ހައްގު ބަސް ބުނުމުން ބައެއްފަހަރު އެކުވެރިންތަކެއް ގެއްލިގެން ހިނގައިދާނެއެވެ. ނަމަވެސް ﷲ ސުބުހާނަހޫ ވަތައާލާ ތިބާއާއެކު އަބަދުވެސް ވޮޑިގެންވެއެވެ."\n"ނޯރާ އޯލްރެޑީ އެންގޭޖްޑް އިސްހާގު..." ކައިލްގެ ޖަވާބުން އިސްހާގު އަސާއަށް ބުރަވެގެން ހުރެ ކައިލްއަށް ނަޒަރު ހުއްޓައިލިއެވެ.\n"ތިހެންބުނީމަ މި ހަނދާންވީ. މާދަން އަހަންނާއިއެކު އިސްހާގު ވިންޓަރފެލްއަށް ދާންވީނު؟ އިސްހާގު އަހަރެންގެ ކައިވެންޏަށް ޝައުގު ހުރުމާއެކު ނޯރާގެ ފިއާންސޭއަކީ ކާކުކަން އެނގެން ބޭނުމިއްޔާ..."\nހުރިހާ ޖަވާބެއްވަނީ އެތާގައި އިސްހާގު.." ކައިލް މާނަވީ ގޮތަކަށް ބުނުމުން އިސްހާގުގެ ސަމާލުކަން ދަމައިގަތެވެ.\nފެބްރުއަރީމަހުގެ މެދުތެރެއެވެ. އިރުއަރައިގެން އައީ އިރުގެ ހޫނު އަލިން ހުދު ސްނޯއިން ފުރިފައިވާ ޝަހަރަށް އަލިކޮށްދެމުންނެވެ. ނޯރާ ތަންކޮޅެއް އަވަހަށް ހޭލައިގެން ހޫނު ފެނުން ފެންވަރައިލުމަށްފަހު އިސްތަށިގަނޑު ހިއްކަން ފެށިއެވެ. ނޯރާއަށް މަޑުމަޑުން ނާނާއެއް އަޅުވަައިލެވުނެވެ. ކުރިން ކިތަންމެ ބަނަކޮށް ތަބީއަތު ހުއްޓަސް މިހާރު އެކަން ފިލައިފިއެވެ. ބައްޕަ ދުނިޔޭގައި އެބަހުއްޓެވެ. އަދި ބައްޕަ ސަލާމަތްކޮށްދިނީ ނޯރާ ހަޔާތުގައި ހަމައެކަނި ރުހެވުނު ޒުވާނާއެވެ. ބައްޕަގެ ސިއްހަތު އަނބުރާ ލިބުމުން ބައްޕައާއި ނާޔަލްއާއިއެކު ކުރިން އުޅުނުގޮތަށް އުފާވެރި އާއިލާއެއްގެ ގޮތުގައި އެކީގައި އުޅެވިދާނެއެވެ. އޭރުން ހުރިހާކަމެއް ހަމަޖެހިދާނެއެވެ. އޭނައަށް ބޭނުންވާ ހުރިހާ އެއްޗަކީވެސް އޭނަގެ ކުޑަ އާއިލާއެވެ. އޭނަގެ ހިތުގެ ކަނެއްގައި ފިޔަ ޖަހައިލި އުއްމީދުތައް ހިތުން ފިލުވައިލަން އޭނަ މަސައްކަތްކުރިއެވެ. އޭނައާއި ކައިލްގެ އޮތް ގުޅުމުގައި އެހެން ޝޭޑެއްގެ ކުލައެއް ޖެއްސުމެވެ.\nނޯރާ ތެދުވުނީ ދޮރުގައި ޓަކިދިނުމުންނެވެ. ނަމާދު ދޮޅިން އިސްތަށިގަނޑު ފޮރުވައިލުމަށްފަހު އޭނަ ދޮރު ހުޅުވައިލިއެވެ. އެ ދޮރުގައި ޓަކިދިން ގޮތް މާ ރަގަޅަށްވެސް ދަސްވެފައިވާތީ އެއީ ކާކުކަން ކުރިންވެސް އެނގުނެވެ.\n"އަޑުއެހިން ހޮސްޕިޓަލުން ފެމިލީ ބްރޭކެއް ނެގި ވާހަކަ.....ކީއްވެ؟" އައިޒަކް އެއް ބުމަ އަރުވައިލިއެވެ. އޭނަ ޓައީ ރަގަޅުކޮށްލިއެވެ. އޮފީހަށް ދާން ތައްޔާރުވަމުންވެސް އޭނަ އެއައީ އެކަމެއް އޮޅުން ނުފިލައިގެންނެވެ.\n"ކިހިނެއް އެނގުނީ؟"ނޯރާގެ ބުމަވެސް އަރުވައިލިއެވެ."އޯ......ރަގަޅު. ތި އާއިލާއިން އެ ހޮސްޕިޓަލުގެ ހިއްސާ އޮވޭ."\n"މަސައްކަތަށް ސަމާލުކަން ދެވޭވަރަށް ސިއްހަތު ތަނެއްނުދޭ..." ނޯރާ ޖަވާބުދީފައި އަޑު މަޑުކޮށްލިއެވެ." ސާރާގެ ކަޒިން ޔޫނުސްގެ ޚަބަރެއް ނުވޭތަ؟ އޭނަ އިންޒާރެއް ނުދޭތަ؟"\n"އަހަންނަށް އޭނަ އިންޒާރު ދޭން ޖެހޭ ސަބަބަކީ ކޮބާ؟"އައިޒަކް ބުމަ ކައިރިކޮށްލައިގެން ހުރިއިރު ރުޅިއައިކަން އެނގުނެވެ.\n"އޭނަގެ މިޒާޖާއި އަދި ސާރާ ދެއްކި ވާހަކަތަކުން އެ އެތިފަހަރު އެހާ ފަސޭހައިން ބަލައިގަންނާނެހެން ހީނުވަނީ. ސާރާފަދައިން އައިޒަކް ބްލެކްމެއިލް ކުރަން މަސައްކަތްކޮށްފާނެ. ސާރާގެ ބައްޕަ އޭނަދެކެ ވަރަށް ލޯބިވޭ އަދި އޭނަގެ ވާހަކަ ގަބޫލުކުރާނީ އައިޒަކް ނޫނީ އެހެން މީހަކު ބުނާ އެއްޗަކަށްވުރެ. ޔޫނުސް އައިޒަކްއާއި ސާރާގެ ގުޅުން ކަނޑުވާލަފާނެ...."\n"ވެލް. އޭނަ އެގޮތަށް ކަންތައްކޮށްފިއްޔާ ރަގަޅު. މި ފޭކް ކައިވެންޏާއިހެދި ވަރުބަލިވެއްޖެ.."އައިޒަކް ކޮނޑު އަރުވައިލިއެވެ.\n"ތިހެން މާނަ ކޮށްފައެއްނޫން ތިބުނީ ދޯ. ކިހާ ކޫލްކޮށް ރޭގައި ހުރީ. ސާރާ ދިފާއުކޮށްދިނީ. ތިއީ ރަގަޅު މީހެއް އައިޒަކް. ރަގަޅުގޮތުގައި ބޮޑުވީ..." ނޯރާ ހިނިތުންވެލުމުން އައިޒަކް ހައިރާންވީ އެއީ އާއްމުކޮށް ނުފެންނަ ކަމަކަށް ވީމައެވެ.\n" ބަލިވެ އުޅޭކަމަށް ބުނާ މީހަކާއި ބަލާއިރު ހާދަ ރަގަޅު މޫޑެއްގައި ތިހިރީ..." އައިޒަކް ސުވާލުގެ ނަޒަރަކުން ބަލައިލިއެވެ.\n"އޯ....ދެކުދިން ކީއްކުރަނީ؟ އެއްތަނެއްގައި ތިއްބާ ފެނުނުކަމީ ރަގަޅު ކަމެއް. ވާހަކައެއް ދައްކައިލަން ބޭނުންވެފައި ހުރީ. އާވާގެ ފުރަތަމަ ކައިވެނިކަމަށް ވާތީ އެކަމާއި އަވަދިނެތި މާމަމެންނަށް އުޅެވުނީ. އެކަމަކު ތިކުދިންގެ ކައިވެނި ދިހަ ދުވަސްފަހުން ދޯ. ހުރިހާ އިންތިޒާމެއް ހަމަޖެހިއްޖެތަ؟ ދެކުދިންވެސް ޒިންމާދާރު މެޗުއާ ބަޔަކަށް ވީމަ އިންތިޒާމާއިބެހޭ ގިނަ ކަންތައް ތިކުދިން އަތްމައްޗަށް ދޫކޮށްލީ. އެކަމަކު އަދިވެސް ނޯރާގެ ހެދުން ޑިސައިޑް ނުވެއޭ ކިޔާ އަޑުއެހިން ނޯރާ؟"\nޒައިނަބު ދައްކައިލީ އާދައިގެ މަތިން އެންމެ ރީތި ހެދުމުގައި ގަހަނާތަކުން ޒީނަތްތެރިވެ ރީތިކަމުގެ ރާނީއެއްފަދައިން ޝާހީ އިއްޒަތްތެރިއެއް ފަދައިންނެވެ. މިއަދު ޒައިނަބު ފެނުމުން އެ ރީތިކަމުންވެސް އޭނަގެ ކަންތައް ހަދާން ނައްތައެއް ނުލެވުނެވެ. އެ ގަހަނާތަކާއި ހެދުންވެސް މުހިއްމެއް ނުވިއެވެ. ޒައިނަބުގެ މޫނުމަތީގައިވި ހިނިތުންވުންވެސް މިއަދު ނޯރާގެ ލޮލަށް ފިނިކަން ގެނެސްދީ ތައުރީފުކުރުވަނި އެއްޗަކަށް ނުވިއެވެ. އަދި ޒައިނަބުގެ އެ ހުރިހާކަމެއް ދެނެގަންނަ ތޫނު ނަޒަރުދެކެވެސް ރުހެވުނުކަމަކަށް ނުވިއެވެ. ޒައިނަބުގެ ފެނިލުމާއެކު އޭނަގެ މުށް ދޮރުގެ ތަޅަށް ބާރުކޮށްލެވުނުގޮތަށް ނޭވާވެސް ކުރުވެއްޖެއެވެ.\n"ޒައިނަބް އާންޓީ. ތިކަމާ......އައިޒަކްއާއި އަޅުގަނޑު ނިންމީ......"ނޯރާ ކޮންމެވެސް ވަރަކަށް ޖެހިލުންވެފައިވެސް ނިންމީ ހަގީގަތް ހާމަކުރުމަށެވެ.\n"އަޅުގަނޑުމެން ދެންމެ ތިކަމާއި މަޝްވަރާކުރަން ތިބީ. މާމާ. ނޯރާ ހެދުމާއި ބެހޭގޮތުން ވާހަކަދެއްކި. ހެނދުނު ތެދުވެގެން ހެދުމެއް ގަންނަން މޯލަށް ދާން ނިންމީ."އައިޒަކް ހިނިތުންވެލިއެވެ. ނޯރާގެ ނަޒަރު އައިޒަކްއަށް ހުއްޓުނީ ހައިރާންކަމާއެކުގައެވެ. އައިޒަކްފަދަ މީހެއްދެކެ ރުހެވެން ނެތް ސަބަބު އަދިވެސް ނޭގެނީހެއްޔެވެ\n"ތިބުނީ ރަގަޅަށްތަ؟ އެހެންވިއްޔާ މާމަވެސް ދާނަން. ހެދުން ހޮވުމަކީ ޒުވާންކުދިންނަށް ފަސޭހަކަމެއްނޫން. ކޮންމެ އަންހެންކުއްޖަކުވެސް އެކުއްޖެއްގެ ކައިވެނީގެ ހެދުން އެންމެ ފުރިހަމަކުރަން ބޭނުންވާނެ.." ޒައިނަބު ހީނގަނެފައި ނޯރާގެ ކޮނޑުގައި މަޑުމަޑުން ޖެހިލިއެވެ." އަވަހަށް ގޮސް ތައްޔާރުވޭ ނޯރާ. ކާރުގައި އިންތިޒާރުކުރާނަން. އާންޓްވެސް މޯލަށްދާންވެގެން ހަމަ އުޅުނީ.."\n"އޯ...ހޮސްޕިޓަލުން ބްރޭކެއް ނެގީތަ؟ ހާލުކިހިނެއްތަ؟"ކުއްލިއަކަށް ކަމެއް ހަނދާންވީ ކަހަލަގޮތަކަށް ޒައިނަބު ސުވާލުކުރުމުން ނޯރާ ހިންދިރުވައިލިއެވެ. އޭނައަށް އިހުސާސްވީ އޭނަގެ ކޮންމެ ހަރަކާތެއް ކުޑަކަމެއް ނަމަވެސް ވިންޓަފެލްއިން ގާތުން ބަލަމުން ދާކަމެވެ. ޒައިނަބުއަށް އޭނަގެ ހުރިހާކަމެއް އެބައެނގެއެވެ.\n"ކައިވެނި އެހާ ކައިރިވީމަ އެއްކޮށް އުޅޭ ޑޮކްޓަރުން ނިކަން އުފަލުން ތިބެ ހަފްތާއެއްގެ ބްރޭކް ދީފި.." ނޯރާވެސް ދޮގު ހިނިތުންވުމެއް ތުންފަތް މައްޗަށް ގެނައުމުން އައިޒަކްވެސް ހައިރާންވީ އޭނަގެ ދޮގާއި ނޯރާވެސް އެއްބައިވެ ކުރިއަށް ގެންދިޔައީމައެވެ. ނޯރާ ބުނީ މުޅިން ދޮގެއް ނޫނެވެ. އޭނަ ޗުއްޓީއެއް ނަގަން އުޅުމުން އެމީހުން ނިންމީ ނޯރާގެ ކައިވެނީގެ ކުރިން ކުރަން ޖެހޭ ކަންތައް ނިންމުމަށް ކަމުގައެވެ. ނޯރާ އެމީހުންގެ ގަބޫލުކުރުންތަކާއި ދެކޮޅެއްނަހަދައެވެ. ބައްޕަގެ ހާލަތުގެ ޒިންމާ ނަގަން ޖެހޭ ފަރާތަކީ ވިންޓަރފެލް ކަމަށް ވަންޏާ ނޯރާއަށް އެންމެ ރަގަޅުގޮތަކީ ހިމޭނުން ހުރުމެވެ. އަދި އެމީހުންގެ ރާޑަރަށް ނާރާފަދަ ގޮތަކަށް ހަރަކާތްތައް ބެހެއްޓުމެވެ. ކުއްލިއަކަށް ކައިވެނި ކެންސަލްކޮށްފައި އެގެ ދޫކޮށް އޭނަ ގެއްލިއްޖެއްޔާ ޝައްކުވާނެއެވެ.\nއަށް އަހަރު ކުރިން ނޯރާ އޭނަގެ ބައްޕަ ހޯދުމުގެ މަސައްކަތުގައި އުޅެނިކޮށް ކޮންމެވެސް ބަޔަކު އޭނަ ކިޑްނެޕްކުރަން މަސައްކަތްކުރިއެވެ. އެފަހަރު އޭނަ ޖެހުނީ ސިފަބަދަލުކޮށްގެން ފިލައިގެން އުޅުމަށެވެ. އެއްރޭ އޭނަ ސަލާމަތްވީ ހަމަ ކިރިޔާއެވެ. ކައިލް ސަލާމަތްކޮށް ނުދިން ނަމައެވެ. ބައްޕަ އެ ހާލަށް ވައްޓައިލީ ވިންޓަރފެލް މީހުން ކަމުގައި ވެއްޖެއްޔާ އޭނަގެ ފަހަތުން އުޅުނު މީހުންވެސް މަސައްކަތް ކޮށްދޭނީ އެމީހުންނަށްތާއެވެ. އަޖައިބުވަނީ އޭނަ ވިންޓަރފެލްއަށް ބަދަލުވުމާއެކު އޭނަގެ ފަހަތުން ހިޔަނިތައް ހެން ވިއްދާފައި ހުރިހާ ހަރަކާތްތަކަށް ފާރަވެރިވި ސޫޓުގައި ތިބި ފިރިހެނުންވެސް އެފަހުން ނުފެނުނުކަމެވެ. ނޯރާއަށް ނަޒަރު ހުއްޓައިލެވުނީ ހީލައިގެން ހުރި ޒައިނަބުއަށެވެ. އެމީހަކީ ޒައިނަބުހެއްޔެވެ؟ ލޯބި ލޯބި އުމުރުން ދުވަސްވެފައި ހުރި މާމައެއް ހެއްޔެވެ؟ މިހުރިހާ ކަމެއްގެ ފަހަތުގައި ހުރީ މީނަހެއްޔެވެ؟ ކައިލްގެ މަންމަ މަރާލުމާއި ބައްޕަގެ ގެއްލުމުގެ ފަހަތުގައިވެސް ހަމަ ހުރީ ޒައިނަބުހެއްޔެވެ؟ ޖަވާބު ނުލިބޭ ސުވާލުތައް ވަރަށް ގިނައެވެ.\nނޯރާ ބައްޕައަށް ޒިޔާރަތްކޮށް ހާލު ބަލަން ބޭނުންވެފައިހުރިއިރުވެސް މި ޖެހުނީ އިންތިޒާރުކުރުމަށެވެ. އޭނަ ބައްޕަ ހޯދުމުގައި ތޭރަ އަހަރު ވޭތުކުރިއެވެ. އެކަމަކު އަދިވެސް އެކަމާއި އުފާ ފާޅުކޮށް އެންމެންގެ ތެރޭގައި ބައްޕަގެ ވާހަކަދެއްކޭނެ ގޮތެއްނުވެއެވެ. ނޯރާ އޭނަގެ ބޭބެއަށް ގުޅާފައި ބުނީ އެގެއަށް ދެވޭނީ ތަންކޮޅެއް ފަހުން ކަމަށެވެ.\nވިންޓަރފެލްގެ ޚާދިމާއެއްކަމަށްވާ ޖޫލީ އަވަސް އަރުވާލައިގެން ނިކުންނަން ހަދައިގެން ފައި ފުރޮޅާނުލީ ކިރިޔާއެވެ. މުހިއްމު މެހުމާނުންތަކެއް ގެއަށް އަންނަ ވަގުތު ކުޑަތަންވީއިރު އަދިވެސް ދޮރާށި ކުރިމަތީގައި ފުނިޖެހިފައިވާ ސްނޯ ސާފުކުރާކަށް މަސައްކަތު މީހުން ނޫޅެއެވެ. އޭނަ ގެއާއި ދޮރާށްޓާއި ދެމެދު ހިނގަން ހަދާފައި އޮތް ދިގު މަގު ކަަޑައްތުކޮށް ދޮރާށްޓާއި އަރާ ހަމަވުމާއެކު ފިޔަވަޅު ހުއްޓުނެވެ. މެހުމާނުން އައީއެވެ. މާސްޓަރ ހައިތަމް މަސައްކަތުމީހުންގެ މުސާރައިގެ ދެބައިކުޅަ އެއްބައި ކަނޑައިލާނެކަން ޔަގީނެވެ.\n"މަރުހަބާ މިސްޓަރ ކައިލް. މާސްޓަރ ހައިތަމް އޮފީހުގައި އިންތިޒާރުގައި އެބަ އިންނެވި...."ޖޫލީ އަދަބުވެރި ހިނިތުންވުމަކާއެކު ބުނެލިއެވެ. ޖޫލީގެ ހިނިތުންވުން ގެއްލުނީ ކައިލްގެ ލޮލުގައި އަޅާފައިވާ އަވިއައިނު ނެގުމާއެކު ހެނދުނުގެ އަވީގައި އެފެނުނު ރަން މުށި ދެލޮލުގެ ސަބަބުންނެވެ. ޖޫލީ ބޯގުދުކޮށްލާފައި ތިރިއަށް ބަލައިލިއިރުވެސް އޭނަގެ ބުމަ ރޫޖެހި ހައިރާންކަމާ އޮޅުންއަރާ ގޮތްވެފައެވެ. ކައިލްއާއެކު ދެން ހުރި ފިރިހެންމީހާ އަސާގެ އެހީގައި ހިނގައިގަތްއިރު އެމީހުންގެ ފަހަތަށް ބަލަން ހުރި ޖޫލީގެ މޫނުމަތިން އަދިވެސް ފެންނަނީ ހަމަ އެ ކުލަވަރެވެ.\n"ވަރަށް އުފާވެއްޖެ ބައްދަލުވީމަ. މިސްޓަރ އިސްހާގު. ތިއީ ކައިލްގެ ބައްޕަ. އަހަންނަށް ހީވާގޮތުން؟" ހައިތަމް އިސްހާގުއާއި އަތާއި އަތް ޖޯޑުކޮށްލަމުން ސަލާމްކޮށްލަމުން ހިނިތުންވެލިއެވެ. އަދި އެންމެންވެސް ކައުޗްތަކުގައި އިށީދެ ހަމަޖެހިލިއެވެ. ކުރިމަތީގައި ހުރި މޭޒުމަތީގައި ހޫނު ކޮފީތަށިތައް އާވިއަރަ އަރާ ހުއްޓެވެ.\n"އެންމެންވެސް ކިޔަނީ އެހެން.. "އިސްހާގު ހުނުމަކާއެކު ކައިލްއަށް ނަޒަރު ހުއްޓައިލިއިރު ކައިލްވެސް އެ ކުށް ރަގަޅުކޮށްލަދޭކަށް ކޮންމެހެން ނޫޅުނެވެ. އެއީ އެންމެނަށްވެސް އޮޅުން އަރާފައިވާ ކަމެކެވެ. އޭނަގެ ނަމަކީ ކައިލް އިސްހާގުތާއެވެ. މައިންބަފައިންނާއި ނުލާ ބޮޑުވީ ކުއްޖަކު މިހިސާބަށް އަރާފާނެކަމަށް އެއްވެސް މީހަކު އުއްމީދެއް ނުކުރާނެއެވެ. ހައިތަމްއަށްވެސް ކައިލްގެ އާއިލާއެއް ނެތްކަން އެނގުނުނަމަ އެހާވަރުން އޭނަގެ އަންހެން ދަރިފުޅާއި ކައިވެނި ކުރުވަން މަސައްކަތެއް ނުކުރީސްކަން ނޭގެއެވެ.\n"އެންމެ ފަހުން ދިމާވިއިރު ދެކެވުނު ވާހަކަތަކާއިމެދު ޚިޔާލުކޮށްލިންތަ؟" ހައިތަމްގެ މޫނުމަތިން ފެނުނީ ބޭގަރާރުކަމެވެ.\n"ލައްބަ. މި ލިބުނު ފުރުސަތު ނަގާލުމަކީ މާނައެއް ހުރިކަމެއްނޫން. އަޅުގަނޑަށް އެ މަގާމުދޭން ނިންމެވުމަކީ ޝަރަފެއް. އެކަމަކު އެއީ އާވާ އެކަމާއި ދެކޮޅު ނަހަދަންޏާ..."ކައިލްގެ ޖަވާބުން ހައިތަމްގެ ހިނިތުންވުން ފުންވިއެވެ. އެ އުމުރުގައިވެސްހައިތަމްގެ މޫނު އޮމާންވެފައި ފިރިހެންވަންތައެވެ. އަދި އިސްތަށިގަނޑުގެ ގަދަ މުށިކުލަ އޭނަގެ މަންމައާއި ތަފާތެއްނެތި އެ ދޮން ހަމުގެ ކުލައާއި ގުޅެއެވެ. އެ ލޮލުން ވިސްނުން ތޫނުކަމާއި ކަންތައް ދެނެގަތުމުގެ ގާބިލުކަން ފައުޅުވެއެވެ. އަދި ލޮލުގެ ކަނުގައި ކުދި ކުދި ރޫތަކެއްވިއެވެ. އޭނަގެ އަތުކުރީގައި ވިދަވިދާ އޮތް ރަންގަޑިވެސް ހާމަކޮށްދެނީ މުއްސަދިކަމެވެ.\n"ގުޑް މޯނިން ކައިލް އަދި....؟" އެތެރެއަށް ވަން ޒައިނަބު އިސްހާގުއަށް ހިނިތުންވުމެއް ދެމުން ތައާރަފަކަށް މަޑުކޮށްލިއެވެ. ސިކުންތުކޮޅެއްގެ ތެރޭގައި ޒައިނަބު ބޭނުންކޮށްފައި ހުރި ސެންޓުގެ ގަދަ ވަސް މުޅި ކޮޓަރި ހިސާރުކޮށްލައިފިއެވެ.\n"އަހަރެންގެ ދަރިފުޅަށް ބައްދަލުވުންތައް ބާއްވަން އެންމެ އެކަށީގެންވާ ގަޑިތަކެއް ދެނެގަތުމުގައި މައްސަލައެއް އުޅޭ. މިހާ ހެދުނާ ތެދުވާންވުމުން ބުރަކަމެއް އުދަގުލެއްނެތް ކަމަށް އުއްމީދުކުރަން..."\n"އޯ.. ފަޖުރުގެ އަލިކަން ފައުޅުނުވަނީސް ކައިލް ތެދުވާނެ. ފަތިސް ނަމާދަށްފަހު އެންމެ އިރުކޮޅަކަށްވެސް ނުނިދާނެ..." އިސްހާގު ކޮފީއިން ކޯވަރެއް ބޯލަމުން ބުނެލިއެވެ. އެހެންނޫނީ ކައިލް މި ވާހަކަ ކުރިއަށް ނުގެންދާނެކަން އިސްހާގުއަށް ޔަގީނެވެ. ބޭނުމެއްނެތް ވާހަކައަކަށް ވެއްޖެއްޔާ ކައިލް ޖަވާބެއްވެސް ނުދޭނެއެވެ. ހައިތަމްގެ ބުމަ ކުޑަކޮށް އަރުވައިލެވުނެވެ. ވީއިރު މި ޒުވާނާ ހަމައެކަނި ކާމިޔާބީ ވިޔަފާރިއަކު ނޫނެވެ. އެކަމަކު ދީންވެސް އެހާ ސީރިޔަސްކޮށް ނަގަނީ ހެއްޔެވެ؟\n"އަންހެނުންގެ ވާހަކަ އެހިދާނެތަ؟ކޮންއިރަކު އޭނައާއި ބައްދަލުވާނީ؟" ޒައިނަބު އެހިއެވެ.\n"އަހަރުތަކެއްކުރިން އަހަރެމެން ދުރުވެއްޖައިން. މިހާރު ދިރިއުޅެނީ ކައިލްއާއެކު..." އިސްހާގު ތެދުބަހުން ޖަވާބުދިނެވެ.\n"ތިވާހަކަ އަހާފައި ވަރަށް ދެރަވެއްޖެ..." ޒައިނަބްގެ ނަޒަރު ހުއްޓުނީ ކައިލްއަށެވެ.\n"މިހެން އެހިޔަސް ހިތްހަމަނުޖެހޭނެކަމަށް އުއްމީދުކުރަން. އަދިވެސް މަންމައާއި ގުޅުން އޮވޭތަ؟މި ކައިވެންޏާއި ބެހޭގޮތުން މަންމައަށްވެސް އެނގެންވާނެއްނު....." ޒައިނަބު ސުވާލުކުރިއެވެ. ހައިތަމްގެ ދަރިފުޅުގެ ކައިވެނީގައި ކައިލްގެ ބައްޕަ ހަމަ އެކަނި ހުރިއްޔާ މަންމައާއިމެދު އެންމެން ސުވާލުކުރާނެއެވެ.\n"އައި ޑޯންޓް.."ކައިލް ބުނެލިއެވެ."އެއަށްވުރެ މާ ދުރުގައި ވީ.."\nއިސްހާގު އޭނަ ރައިހާނާ ވަރިކުރި ވާހަކަ އަދި ކައިލް އޭނަގެ މަންމަގެ މަރުގެ ވާހަކަ ދެއްކިގޮތުން އެތާ ތިބި މީހުންނަށް އެދެމީހުން ދެއްކީ މުޅިން ތަފާތު ދެ އަންހެނުންގެ ވާހަކަކަން ދެނެގަނެވޭނެ ގޮތެއްނުވިއެވެ.\n"އަޅުގަނޑުގެ ދަރިފުޅުގެ މަންމަ ނެތަސް މި ކައިވެންޏަށް އެއްވެސް މައްސަލައެއް ކުރިމަތިނުވާނެކަމަށް އުއްމީދުކުރަން. ދަރިފުޅު އަންބަކު ހޯދުމުގެ ވަގުތު ޖެހިއްޖެ. އޭނަގެ ބޮޑު ވިޔަފާރިއަށް ވާރިސަކު ހުންނަން ބޭނުން..." އިސްގާހު ދެރަވީކަމަށް ހެދެމުން ބުނެލިއިރު ކައިލްއަށްވެސް އެ މޫނަށް ބަލައިލެވުނެވެ. ހީކުރިވަރަށްވުރެ އިސްހާގުގެ މަސައްކަތަށް ތަރުހީބުދޭވަރެވެ. އޭނަގެ ވާހަކަދެއްކުމުގެ ހުނަރަކީ ޖޯކެއް ނޫނެވެ.\n"ޔަގީންތާ. މިކައިވެންޏަކީ ވިންޓަރފެލްއަށް ލެއްވި ރަހުމަތެއް. އަހަރެމެންގެ އާވާއަށް ލިބުނީ އިއްޒަތްތެރި ފިރިހެނެއް. އެކަމުގެ ޝަރަފު ލިބިއްޖެ....." ޒައިނަބު ހިނިތުންވެލީ ކައިލްގެ އާއިލާގައި އޮތް މައްސަލަތަކުގެ ސަބަބުން ލިބުނު ނުތަނަވަސްކަން ފޫބައްދަންވެގެންނެވެ.\n"މަންމާ. ކައިލްގެ އާއިލާ ދިރާސާކޮށް މަންމަ ނިންމަވައިފިއްޔާ ތާރީޚެއް ކަނޑައެޅިދާނެތޯ؟ "ހައިތަމް ވާހަކަދެއްކިއެވެ."ވީހާވެސް އަވަހަށް ވިއްޔާ ރަގަޅީ.މާޗް އެކެއް ކިހިނެއްވާނެ؟"\n" މާޗު އެކެއް؟އެއީ ނޯރާއާއި އައިޒަކްގެވެސް ކައިވެނީގެ ތާރީޚު. ދެންމެ މިއައީ ނޯރާއަށް ކައިވެނީގެ ހެދުމެއް ހޮވަންވެގެން ގޮއްސަ..." ޒައިނަބު ވިސްނައިލީ މާމަ ދެ ދަރިންގެ ކައިވެނި އެއް ދުވަހެއްގައި ކުރާނީތޯ ނުވަތަ ނޫންތޯއެވެ.\n"އެކީ ކައިވެނި ކުރުމާއިމެދު ހުރިހާ ކުދިން ހިތްހަމަޖެހޭނެހެން ހީވޭ. ކޮންމެގޮތެއްވެސް އަންނާނީވެސް އެއްބަޔެއްނު. އެހެންވީމަ މައްސަލައެއް އޮތްކަމަކަށް އަޅުގަނޑު ނުދެކެން." ޒައިނަބުގެވާހަކައިން ދޭހަވަނީ ކައިލްއާއި ނޯރާގެ އާއިލާ ނެތްކަމެވެ.\n"މާޗު އެކެއް ކައިލްއަށް ރަގަޅުވާނެ؟" ޒައިނަބްގެ ސަމާލުކަން ހުއްޓުނީ ކައިލްއަށެވެ.\n"ތިކަން އަޅުގަނޑު ދޫކޮށްލާނީ ތިޔަބޭފުޅުންގެ އަތްމައްޗަށް. ކޮންމެ ދުވަހެއްވެސް އަޅުގަނޑަށް އޯކޭވާނެ..."ކައިލް ބުނެލިއެވެ." އެކަމަކު މިދުވަސްކޮޅު ވަރަށް އަވަދިނެތި މިއުޅެނީ..."\nކައިލްގެ ބޭނުމަކީ މަހުމޫދުގެ ސިއްހަތާއި ހަނދާން އަނބުރާ އަންނަން ވަގުތު ލިބުމެވެ.\n"ގޯޝް. މާމާ ހަގީގަތުގައިވެސް ވަރަށް ރަގަޅަށް ވެޑިން ޑްރެސް ކަންތަކުގައި މިހިރީ ގޮސްފައި. މިހާ ރީތި ހެދުމެއް އަހަންނަށް ހޯދަދޭނެކަމަށް ހިޔެއްނުކުރަން."އާވާއަށް ހަޅޭއްލަވައިގަނެވުނީ އެ ހެދުން ނޯރާއަށް ލެއްވުމަށްފަހުގައެވެ." ބައެއް އަންހެންކުދިން މިފަދަ ހެދުމެއް ހޯދަން ކިޑްނީވެސް ވިއްކާލަފާނެ. އަހަރެން ފޮޓޯއެއް ނެގިޔަދީ. އޭރުން އައިޒަކް މީގެ އަގު ދޭން ޖައްސާނީ..."\nއާވާ އޭނަގެ ކެމެރާ ހޯދަން ޑެސްކާއި ދިމާލަށް ހިނގައިގަތެވެ.\n"އާވާ ޕްލީޒް..."ނޯރާ ގޮތްހުސްވެފައިވާފަދަ ގޮތަކަށް ފައި ތަޅައިގަތެވެ. ދެން ފެނުނީ އާވާގެ ކޮޓަރީގެ ދޮރު ހުޅުވާފައި ހުރިތަނާއި އާވާ އަވަދިނެތި ޑެސްކްގައިވާހާ އެއްޗެއް ނެރެގެން އެ ކެމެރާއެއް ނުފެނިގެން އަވަދިނެތި އޮތް މަންޒަރެވެ. ލިބުނު ދަނޑިވަޅު ބަލާފައި ނޯރާ ކޮޓަރިން ނުކުންނާން ހިނގައިގަތީ ހެދުމުގެ ދެފަރާތުން ލޭސްތަކުގައި ހިފަހައްޓާލައިގެންނެވެ. އެހެދުން އެކަނި ބަރީ އެއް ނޫނެވެ. އެހާ ޒީނަތްތެރިކަމާއި ގޮތްބޮޑުކޮށް ހަދާފައެވެ.ޑިސްނީ ޕްރިންސެސްއިން ގެ ބޯލް ގައުންތަކުގައި ލާ ހެދުންވެސް މިހާ "ޕްރިންސެސް" އެއް ނޫނޭ ހިތަށް އެރިއެވެ. ސާފު ފަށުވިން ހަދާފައިވާ ކުޑަ ފޮތިކޮޅުން އިސްތަށިގަނޑުވެސް ކިރިޔާ ނިވާ ވާކަމެވެ. މިފަދަ ހެދުމެއް ދުވަހަކުވެސް ލާން ޖެހިދާނެކަމަށް އޭނަ ހިޔެއްނުކުރެއެވެ.\nނޯރާ ހެދުން ހިއްލާލައިގެން އޭނަގެ ކޮޓަރިއާއި ދިމާލަށް މިސްރާބު ޖަހާފައިވާއިރު ހެދުމުގެ ފަސްބައި ދުރުދުރަށް ދާންދެން ފެތުރިފައި އޮތެވެ. އެ ބަރު ދިގުހެދުން ކޮންމެވެސް ތަނެއްގައި އަޅައިގެންފާ އޭނަގެ ފިޔަވަޅުތައް ހުއްޓުވީ ކުއްލިއަކަށެވެ. ކުއްލިއަކަށް އެނބުރުނީ ރުޅިވެރިކަމާއިއެކު އެ ހެދުން އަޅައިގަތްތަނަކާއި ދިމާލަށް އެއްޗެހި ކިޔައިގަތުމުގެ ނިޔަތުގައެވެ. އަދި އަޅައިގަތްތަނަކުން ހެދުން ދަމައިގަތުމަށެވެ. ހަލާކުވިޔަސް ހެޔޮކަމަށެވެ.\n"ސޮރީ...." ކައިލް ހެދުމުގެ ފަހަތުން ދިގުކޮށް އޮތް ބައިމަތިން ބޫޓު ނެގިއެވެ.\n"ހަގީގަތުގައި ނާރާ ވޭތޯ މަސައްކަތްކުރިން.." ކައިލް ދެވަނަ ފިޔަވަޅު އެޅީ ވިސްނާފައެވެ.\n"މިތަނުގައި ކީއްކުރަނީ؟" ނޯރާއަށް ލިބުނު ޝޮކާ ސިހުމާއެކު ސުވާލުކުރީ އެކަން ސިއްރުކުރަން މަސައްކަތްކުރަމުން ކަމުގައިވިޔަސް އަޑުންވެސް އޭނަގެ ޝޮކް ހާމަވިއެވެ.\n"އަހަންނާއި އާވާގެ ކައިވެނީގެ ޑޭޓް ކަނޑައަޅަންވެގެން މިސްޓަރ ހައިތަމް ދައުވަތުދީގެން އައީ.." ކައިލް ގުދުވެލާފައި ނޯރާގެ ހެދުމުގައި ހުރި ވެއްޔާއި އެކުވެފައި ހުރި ސްނޯ ފިލުވަން މަސައްކަތްކުރިއެވެ.\n"ކައިލްގެ ވެޑިން؟" ނޯރާއަށް އެހުނެވެ. ކައިލް ޖަވާބެއްނުދީ އަންގި ލައްވާފައި ހުރި އަތުން މަސައްކަތްކުރަމުން ދިޔައީ އޭނަގެ ބޫޓުން އެރުމުން ހެދުން ހަޑިވެފައި ހުރި ތަން ސާފުކޮށްދިނުމަށެވެ.\n"ކީއްތިކުރަނީ؟ ތިކަން ހުއްޓާލަފާނަންތަ؟" ނޯރާ ތިރިއަށް ބަލަމުން އެދުނެވެ. ކައިލް ހީކުރަނީ ކީކޭހެއްޔެވެ؟ އޭނަ ނުލާން ކަނޑައަޅާފައިވާ ހެދުމެއްގައި ހުރި ހަޑި ސާފުކުރަން އެހާވަރުން އުޅުމުގެ އެއްވެސް ބޭނުމެއްނެތެވެ." ތިހެދުން ހަލާކުކޮށްލަނީއޭ......." ނޯރާ ބާރަށް ބުނެލިއެވެ. އެއީ ނޯރާ ބުނަން ބޭނުންވި ހިތުގައި އޮތް އެއްޗެއްގެ ދިމާ އިދިކޮޅެވެ. ހެދުން ހަލާކުވިޔަސް އޭނައަށް ވަރިހަމައެވެ. އެކަމަކު ކޮންމެވެސް ސަބަބަކާއިހުރެ ހިތަށް ކޮށްފައިވާ ހިތްދަތިކަން ރުޅިވެރިކަން ޚިޔާރުކުރިއެވެ. ނޯރާ ހެދުމުގައި ހިފާ ބާރުލާފައި ދަމައިގަތެވެ. ކައިލް އިސްއުފުލާ ބަލައިލިއެވެ.\n"ޔަގީންތަ؟ފަހަރެއްގައި ހެދުން ދޮންނަންވެސް ޖެހިދާނެ." އަންގި ލައްވާފައިވާ އަތްތިލައެކީ ހިންގައިލަމުން އޭނަ ކޮޅަށް ތެދުވެއްޖެއެވެ.\n"އިޓްސް ފައިން..." ނޯރާ ކުއްލިއަކަށް އަނެއްފަރާތަށް އެނބުރުނީ އެމޫނަށް ބަލަހައްޓައިގެން ހުންނަން ބޭނުންނުވެގެންނެވެ. އެދެލޮލުން ދުވަހަކުވެސް އޭނަ ބޭނުންވާފަދަ ގޮތަކަށް އޭނައަށް ނަޒަރު ހިންގައިލާނީއެއްވެސް ނޫނެވެ. ކައިލް ފަރުވާތެރިކަމާއެކު އެ ހެދުމަށް ނާރަން މަސައްކަތްކުރަމުން ހިނގައިގަންނަމުން ނޯރާއާއި މުޚާތަބުކުރިއެވެ. މިކާލް ބޭރުގައި އިންތިޒާރުގައި ހުންނާނެކަމަށާއި އޭނަގެ ގެއަށް މިކާލްގެ ކާރުގައި ދެވިދާނެކަމުގައެވެ.\n" ހެނދުނު ނާސްތާގައި އެއްވެސް އެއްޗެއް ކާން ނޯރާގެ ބައްޕަ ދެކޮޅުހެދީ...."\n"ބައްޕަގެ ހާލު ކިހިނެއްތަ؟ ރަގަޅުތަ؟" ނޯރާ ކަންބޮޑުވުމާއެކު ސުވާލުކޮށްލިއިރު އޭނަ ދައްކައިގެން ހުރި ކުލަވަރު ބަދަލުވެ ވައިގާ ހިފާފައި ހުރި ނުތަނަވަސްކަން ކެނޑި ނޯރާ އެހެން ހުރިހާ ކަމެއް ހަނދާން ނެތުނެވެ. އަދި ކައިލްގެ ފަސްފަހަތުން ތިރިއަށް ދާން ހިނގައިގަތެވެ.\n"އަނެއްހެން ރަގަޅު. އެކަމަކު އެހިސާބަށްވެސް ދާނީ ތިހެދުމުގައިތަ؟" ކައިލް ބުމަ އަރުވައިލުުމުން ނޯރާގެ މޫނު ރަތްވެގެން ދިޔުމާއެކު އަވަހަށް އަނެއް ފަރާތަށް އެނބުރެމުން އޭނަ އައި ދިމާލަށް ހިނގައިގަތެވެ. ކައިލް ތިރިއަށް ދިޔައިރު އެކަނިމާ އެކަނި ހުރެވެސް ހީލައިގެން ދިޔުމުން އެކި މަސައްކަތުގައި ތިބި ޚާދިމާއިންނަށް ނަޒަރު ހުއްޓުވަން މަޖުބޫރުވިއެވެ. ހައިރާންކަމާއިއެކު ބިރުވެސް ގެންފައި ތިބީ ކައިލް އެކަނި ހުރެ ހިނިތުންވެގެން ހުރި ސަބަބެއް ނޭގިގެންނެވެ.\n"ބައްޕާ..ކޮންމެހެންވެސް ބައްޕަ ނާސްތާކޮށްލަން ޖެހޭނެ. ކޮންމެވެސް އެއްޗެއް ކާންވާނެ..." ނޯރާ މަހުމޫދު އިން ކޮޓަރިއަށްވަނީ ނޯރާ އަމިއްލައަށް ކެއްކި ކާއެއްޗެހި އަތުރާފައި ހުރި ތަބައް ހިފައިގެންނެވެ. އެއީ ބައްޕަ އެންމެ ގަޔާވާގޮތަށް ހަދާފައި ހުރި ޕޮރިޖަކާއި ބިސްގަނޑެކެވެ. ބައްޕަ އެންމެ ލޯބިކުރާ ނާސްތާއެވެ.\n"ނޯރާ...." މަހުމޫދު އަޑުކޮޅަށް ގޮވައިލިއެވެ. ބައްޕަގެ ހަނދާނަށް އޭނަ އައީއެވެ.


Rasoola E Gaheh Ge Dhashugai Madukurehvi Gahs Adhives E Gothugai! - Vaguthu\nކޮވިޑް-19: ފައްސިވާ ދިވެހިންގެ އަދަދު ވަރަށް ބޮޑަށް އިތުރު! - 52 މިނެޓް ކުރިން\nރަސޫލާ އެގަހެއްގެ ދަށުގައި މަޑުކުރެއްވި ގަސް އަދިވެސް އެގޮތުގައި!\nކީރިތި ރަސޫލަ މުޙައްމަދު صلّى اللّـه عليه وسلّم އެކަލޭގެފާނުގެ ހަޔާތްޕުޅުގައި މަޑުކުރެއްވި ކަމަށް ބުނާ ގަހެއް އަދިވެސް އެގޮތުގައި އެބަހުރި ޚަބަރު ރާއްޖޭގެ މީސް މީޑިއާގައި ފާއިތުވި ހަފްތާގައި ވަނީ ވަރަށް ބޮޑަށް ދައުރުވެފައެވެ. އެއާއި އެކު އެގަހުގެ މައުލޫމާތު ހޯދަން ގިނަ ބަޔަކު ވަނީ ޝައުގުވެރިވެފައެވެ.\nޖޯޑަންގައި ހުންނަ މި ގަހަށް ތަފާތު ނަންނަމުން މުހާތަބު ކުރެވެއެވެ. އޭގެ ތެރޭގައި "ނިއުމަތުގެ ގަސް" ނުވަތަ "ސަހާބީ" ވެސް މި ގަހަށް ކިޔައި އުޅެއެވެ.\nމިގަސްދޮށުގައި ކީރިތި ރަސޫލަ މުޙައްމަދު صلّى اللّـه عليه وسلّم މަޑުކުރެއްވީ އެކަލޭގެފާނުގެ އުމުރުފުޅުން ކޮން ދުވަސްވަރެއްގައި ކަމާއި މެދު އިލްމުވެރިންގެ މެދުގައި ވަނީ ޚިޔާލުތަފާތުވުން އުފެދިފައެވެ.\nބައެއް އިލްމުވެރިން ވިދާޅުވާ ގޮތުގައި ކީރިތި ރަސޫލަ މުޙައްމަދު صلّى اللّـه عليه وسلّم މި ގަސްދޮށުގައި މަޑުކުރެއްވީ އެކަލޭގެފާނުގެ ބޮޑުބޭބޭފުޅު އަބޫޠާލިބުގެ ފާނާއި އެކު އުމުރުފުޅުން 10 އަހަރާއި 12 އަހަރާއި ދެމެދުގެ ދުވަސްވަރެއްގައި އޭރުގެ ޝާމްކަރަ އަށް ކުރެއްވި ވިޔަފާރި ދަތުރުފުޅެއްގެ ދަތުރުމަތީގައެވެ.\nއެ ދަތުރުފުޅުގައި ނަޞާރާދީނުގެ ފާދިރީއެއް ކަމަށްވާ ބަހީރާއަށް ކީރިތި ރަސޫލަ މުޙައްމަދު صلّى اللّـه عليه وسلّم ފެނިވަޑައިގެންނެވިއެވެ. އެއީ މި ގަސް ކައިރީގައި އެދުވަސް ވަރު ހުރި ފައްޅިއެއްގައި ހުރި ފާދިރީއެއް ކަމަށް ވެއެވެ. ބަހީރާ ވަނީ ކީރިތި ރަސޫލަ މުޙައްމަދު صلّى اللّـه عليه وسلّم ގެ ފަރާތްޕުޅުން ފެންނަމުން ދިޔަ ސިފަތަކަށް ބެއްލެވުމަށް ފަހު އެއީ އެންމެ ފަހުގެ ރަސޫލާ ކަމަށް އަބޫޠާލިބުގެ ފާނުގެ އަރިހުގައި ވިދާޅުވެފައެވެ.\nނަމަވެސް ބައެއް އިލްމުވެރިން ވިދާޅުވާ ގޮތުގައި ކީރިތި ރަސޫލަ މުޙައްމަދު صلّى اللّـه عليه وسلّم މި ގަސްދޮށުގައި މަޑުކުރެއްވީ ހަދީޖަތުގެ ފާނުގެ ވިޔަފާރި މުދަލައިގެން ޝާމްކަރައަށް ކުރެއްވި ދަތުރުގައެވެ. އެއީ ހަދީޖަތުގެފާނުގެ ހާދިމް މައިސަރަތު އާއި އެކު ކުރެއްވި ދަތުރުފުޅެވެ.\nމި ދަތުރުފުޅުގައި ކީރިތި ރަސޫލަ މުޙައްމަދު صلّى اللّـه عليه وسلّم އާއި މި ގަސްދޮށުން ބައްދަލުވެ ވަޑައިގެންނެވީ ނަޞާރާދީނުގެ ފާދިރީއެއް ކަމަށްވާ ނަސްތޫރާ އާއި ކަމަށް އިލްމުވެރިން ވިދާޅުވެއެވެ. ނަސްތޫރާ ވެސް ވަނީ ކީރިތި ރަސޫލަ މުޙައްމަދު صلّى اللّـه عليه وسلّم ގެ ފަރާތްޕުޅުން އޭނާ އަށް ފެނުނު ކަންތައްތަކަށް ބެލުމަށް ފަހު އެއީ އެންމެ ފަހުގެ ރަސޫލާ ކަމަށް ހެކިވެ ވަޑައިގެންފައެވެ.\nސިޔަރަތު ފޮތްތަކުގައި ލިޔެވިފައި ހުންނަ ގޮތުގައި މިގަހަކީ އީސާގެ ފާނުގެ ޒަމާނުގައި ވެސް ހުރި ގަހެކެވެ.\nމިގަސް ހުންނަނީ ޖޯޑަންގެ ހަނަފަސް ސަހަރާއެއްގައެވެ. ގަހުގެ ވަށައިގެން އެތައް ކިލޯމީޓަރަކަށް ފެތުރިފައި ވަނީ ހަނަފަސް ކަމެވެ. ނަމަވެސް މިގަސް ހުންނަނީ ވަރަށް ފެހިކޮށް، ނިކަން ވަރުގަދަކޮށެވެ.\nމި ގަހަކީ މިހާރު ވަރަށް ބޮޑަށް ހިމާޔަތްކޮށް ބަލަހައްޓަމުން ގެންދާ ގަހެކެވެ.\nނޮވެމްބަރު 12, 2019 09:28\nތިގަހައް އެހެންވިއްޔާ 1400 އަހަރު ވެދާނެތާ. އެކަން ކާބަންޑޭޓިން ހަދައިގެން ޔަގީން ކުރެވިދާނެ. އެކަމަކު އެއީ ވަރައް ނާދިރުކަމެއް.\nނޮވެމްބަރު 12, 2019 10:24\nނޮވެމްބަރު 12, 2019 11:43\nﷲގެ ކުޅަދުންވަންތަކަމަކީ ނާދިރުކަމެއްނޫން.\nނޮވެމްބަރު 12, 2019 12:22\nދުނިޔޭގަ ހުރި އެންމެ ދުވަސްވީ ގަހަށް މިހާރު 4،800 އަހަރު ވެއްޖެ، ދެން މީގަ ނާދިރުކަމެއް ކޮބާތަ.\nނޮވެމްބަރު 12, 2019 11:10\nތިޔަގަހުގެ އުމުރު ސައިންސްގެ އަލީގަ ހޯދިދާނެ!!\nނޮވެމްބަރު 12, 2019 11:45\nހަނަފަސް ސަހަރާއެއްގައިވާ މިގަސް ކައިރީގައި ފެން ގަނޑެއް އޮތުމަކީވެސް އަޖާއިބެއް. އެފެނުގެ ސަބަބުން އެގަހަށް އަބަދާއަބަދު އާރޯކަމާ ތާޒާކަން ލިބޭނެ.\nތިޔައީ މާތް ﷲ ކުޅަދުންވަންތަކަން ދިރި ތިބީންނަށް ކަށަވަރުވާނެ ހެއްކެއް އެކަމަކުވެސް އެކަމާއި ދެކޮޅުހަދާ އިންސާނުން ދުނިޔޭގައި ދިރިއުޅޭތީ ހިތާމަކުރަން މިގަހަކީ ކޮން ބާވަތެއްގެ ގަހެއްކަން ހާމަކުރިނަމަ ހަބަރު މިޔަށްވުރެ ފުރިހަމަވާނެ\nނޮވެމްބަރު 12, 2019 12:34\nނޮވެމްބަރު 12, 2019 13:15\nވަރަށް ރިވެތި ގަހެއް ދޯ\nތީ ކޮންކަހަލަ ގަހެއް ބޮޑަށް ވައްތަރީ ޒައިތޫނި ގަހަކާ. މި ލިޔުމުގައި ތިއީ ކޮން ބާވަތެއްގެ ގަހެއްކަން ބުނެދިން ނަމަ ވަރަށް ފުރިހަމަ ވާނެ\nނޮވެމްބަރު 12, 2019 20:11\nކީރިތި ރަސޫލާގެ މުޢުޖިޒާތެއް. ހާމަވަނީ ހަމަ ﷲ ގެ ކުޅަދުންވަންތަވެރިކަމެވެ.\nނޮވެމްބަރު 12, 2019 20:13\nނޮވެމްބަރު 15, 2019 14:59


Thinadhoo Gai Niyaavi Meehaage Moonu Balan Furusath Dhinee 11 Meehakah - Vaguthu\nގދ.ތިނަދޫގައި ހުންނަ އަބްދުލް ޞަމަދު މެމޯރިއަލް ހޮސްޕިޓަލްގައި ފަރުވާ ދެމުން ދަނިކޮށް ނިޔާވި އެއަތޮޅު މަޑަވެލީ އުމުރުން 87 އަހަރުގެ ހަސަން އަހްމަދުގެ މޫނު ބަލަން ރަށަށް އެރުމުގެ ހުއްދަ ދިނީ 11 މީހަކަށް ކަން ކަށަވަރު ކުރެވޭ ލިޔުންތަކެއް "ވަގުތު" އަށް ލިބިއްޖެއެވެ.\nހަސަން އަހްމަދު ނިޔާވީ އިއްޔެ ރޭގެ 23:30 ހާއިރުއެވެ. ނަމަވެސް އޭނާގެ ޖަނާޒާގެ ކަންކަން ކުރިއަށް ގެންދާނެ ގޮތެއް ހެލްތު ޕްރޮޓެކްޝަން އެޖެންސީ (އެޗްޕީއޭ) އިން އެންގީ ފަތިސްވި ފަހުންނެވެ. "ވަގުތު" އަށް މައުލޫމާތު ލިބިފައިވާ ގޮތުގައި ހަސަން އަހްމަދުގެ ޖަނާޒާގެ ކަންކަން ނިމުނީ ހެނދުނު 07:30 ވެސް ވީފަހުންނެވެ. އެއީ އެޗްޕީއޭ އާއި ތިނަދޫ ހޮސްޕިޓަލުން ފުރިހަމަ ކުރަން ޖެހޭ ކަންކަން ފުރިހަމަ ކުރުން ލަސްވެގެން ދިއުމުގެ ސަބަބުންނެވެ.\nހަސަން އަހްމަދުގެ އާއިލާ މެންބަރަކު "ވަގުތު" އަށް މައުލޫމާތު ދެމުން ބުނީ ހަސަން އަހްމަދުގެ މޫނު ބެލުމަށް ތިނަދުއަށް ތިޔަ މީހުން ރަށަށް އެރުން ފުލުހުން މަނާކޮށް ގިނަ އިރުތަކެއް ވަންދެން މީހުން ދޯނީގައި ބޭތިއްބި ކަމަށެވެ.\n"ފަހުން ފުލުހުން ހުއްދަ ދެއްވައިގެން ދޯނި ފޭބީ. ނަމަވެސް ދޯނިން ފޭބި ފަހުން އެމީހުންގެ ނަން ނޯޓް ކުރާނެ މީހަކު ޓާސްކްފޯސްގެ ފަރާތުން ބަނދަރު މައްޗަށް ނައިސްގެން ވެސް އެތައް އިރެއް ވަންދެން މަޑުކުރަން ޖެހުނު." އޭނާ ބުންޏެވެ.\nހަސަން އަހްމަދުގެ ދަރިއަކު "ވަގުތު" އަށް މައުލޫމާތު ދެމުން ބުނީ އޭނާގެ ބައްޕަ އަކީ ފުއްޕާމޭގެ ބައްޔަކަށް ބޭސް ކުރަމުން އަންނަތާ އެތައް އަހަރެއް ވެފައިވާ މީހެއް ކަމަށާއި ކޮންމެ ތިން މަހަކުން މާލެ ގެނެސް ޑޮކްޓަރަށް ދައްކަމުން އައި ކަމަށެވެ.\nހަސަން އަހްމަދު ކޮވިޑް-19 އަށް ޓެސްޓް ކުރަން ތިނަދޫ ހޮސްޕިޓަލުން ސާމްޕަލް ނެގިތާ މިހާރު ތިން ދުވަސް ވެއްޖެއެވެ. ނަމަވެސް އަދި މިހާތަނަށް ޓެސްޓްގެ ނަތީޖާ ލިބިފައެއް ނުވެއެވެ.\nއޭޕްރީލް 29, 2020 03:07\nކޮންމެ ކައުންސިލަކަށް ވަކި ސަރުކާރެއް ހިންގުމުގެ ބާރުދޭންވީ ކޮންމެ ކައުންސިލަކަށް ސިފައިންނާ ފުލުހުންނާ ދީފަ އެމީހުން ކުރާނެ ގޮތަކަށްކަންކުރަން ހުއްދަދިނީމަ ހުންނާނި އެމްޑީޕީން ނުދެވިގެން އުޅޭ ބާރު ދެވިފަ މޮޔައިންގެ އަތަށް ކަނޑި ދިނީމަ އަމިއްލަ ގައިގަ ޖަހާ ޒަހަމްކުރަންވެސް ނުބަލާނެ އެގެ ހެކި މިފެންނަނީ އަވަހަށް ބާރުތަކާ އާރުތައްދީ އޭރުން ރައްޔިތުންހަނާކުރާނެ


Ronaldinho Aaeku Raajjeyge Soneva Jani Gai Haassa Camp Eh - Vaguthu\nރޮނާލްޑީނިއޯ އާއެކު ރާއްޖޭގެ ސޮނޭވާ ޖާނީގައި ހާއްސަ ކޭމްޕެއް\nރާއްޖޭގެ އެންމެ ފެންވަރު ރަނގަޅު ރިޒޯޓުތަކުގެ ތެރޭގައި ހިމެނޭ ސޮނޭވާ ޖާނީގައި ދުނިޔޭގެ މަގްބޫލު ފުޓުބޯޅަ ތަރި ބްރެޒިލްގެ ރޮނާލްޑީނިއޯގެ ހާއްސަ ފުޓުބޯޅަ ކޭމްޕެއް ބާއްވަން ނިންމައިފިއެވެ.\nނ. މެދުފަ.ލރުގައި ހިންގާ ސޮނޭވާ ޖާނީގައި ބާއްވަން ނިިންމާފައިވަނީ މި މަހުގެ 18 ވަނަ ދުވަހުގައެވެ. އޭނާ ރާއްޖެ އައުމަށްވެސް ހަމަޖެހިފައިވަނީ އެ ދުވަހުއެވެ. މިކަން ހާމަކޮށް ސޮނޭވާގެ ވެބްސައިޓުގައި ވަނީ ކޭމްޕުގައި ބައިވެރިވާން ބޭނުންވާ ފަރާތްތަކަށް އެ ފުރުސަތު ހުޅުވާލާފައެވެ. މި ފުރުސަތު ހުޅުވާލާގައި އެ ރިޒޯޓުގައި ތިބި ޒުވާން ފުޓުބޯޅަ ސަޕޯޓަރުންނަށް ކަމަށް އެ ރިސޯޓުން ބުނެއެވެ.\nމި ޓްރެއިނިން ކޭމްޕު ކުރިޔަށްގެންދާ ގޮތަށް ނިންމާފައިވަނީ 90 މިނެޓަށެވެ. ފީއެއްގެ ގޮތުގައި ހަމަޖައްސާފައިވަނީ ބޮލަކަށް 1500 ޑޮލަރެވެ. މި ކޭމްޕުން ލިބޭ ހުރިހާ ފައިސާއެއް ދިނުމަށް ހަމަޖެހިފައިވަނީ ޗެރިޓީއަށެވެ.\nސޮނޭވާ ޖާނީގައި ބާއްވާ މި ކޭމްޕުގައި ރޮނާލްޑީނިއޯގެ ހާއްސަ ހުނަރުތައް ބައިވެރިންނަށް ކިޔައިދީ، ކޭމްޕުގައި ބައިވެރިވާ ފަރާތްތަކާއެކު ވަގުތުތަކެއް ހޭދަކުރާނެ އެވެ. މީގެތެރޭގައި ފޮޓޯނެގުމުގެ ހާއްސަ ސެޝަނަކާއި ޖާރޒީގައި ސޮއިކުރުމުގެ ފުރުސަތު މި ސެޝަންގެ ބައިވެރިންނަށް ލިބިގެންދާނެ ކަމަށް ސޮނޭވާ އިން މައުލޫމާތުދެއެވެ.\nމިހާރު ޕްރޮފެޝަނަލް ކެރިއަރު ނިންމާލާފައިވާ ރޮނާލްޑީނިއޯ ވަނީ ދުނިޔޭގެ އެކި ކަންކޮޅުތަކުގައި ފުޓުބޯޅައާއި ގުޅުންހުރި ގިނަ ޕްރޮގްރާމްތަކެއް ބާއްވާފައެވެ. މީގެތެރެއިން އަވައްޓެރި އިންޑިއާގައި ވެސް ގިނަ ޕްރޮގްރާމްތައް އޭނާ ކުރިޔަށްގެންދިޔަ އެވެ.\nމެއި 9, 2021 08:03\nބޮލަކަށް 1500 ޑޮލަރު 90 މިނެޓު ވީމަ ތީހަމަަހިލޭ\nމެއި 10, 2021 01:07


Thailand gai accident vi meehaa ge haalu annanee rangalhu vamun | Mihaaru\nރަމަތިބޮޑި ހޮސްޕިޓަލްގެ އިމާރާތް: ޒަހަމްވި މީހާއަށް އަންނަނީ އެ ހޮސްޕިޓަލުން ފަރުވާ ދެމުން\nތައިލެންޑުގައި އެކްސިޑެންޓުވި މީހާގެ ހާލު އަންނަނީ ރަނގަޅުވަމުން\n30 ޑިސެމްބަރ 2019 - 11:132comments\nބެންކޮކް އެއާޕޯޓުން ހޮޓަލަށް ދިޔަ މަގުމަތީގައި މިދިޔަ އަންގާރަ ދުވަހު ހިނގި ނުރައްކާތެރި އެކްސިޑެންޓުގައި ޒަހަމްވީ އަހުމަދު ސައީދު، 44، އެވެ. އޭނައާއެކު ކާރުގައި އިން އެއްބަނޑު އެއްބަފާ ބޭބެ އަށް ވެސް ކުދިކުދި އަނިޔާތަކެއް ލިބުނެވެ.\nއޭނާގެ އާއިލާއާ ގާތް މީހަކު ބުނީ ބެންކޮކުގެ ރަމަތިބޮޑި ހޮސްޕިޓަލުގައި ފަރުވާ ދެމުން އަންނަ ސައީދުގެ ބޮލުގެ އޮޕަރޭޝަންކޮށް ކަނދުރާގެ އޮޕަރޭޝަނެއް ވެސް ކޮށްފައިވާ ކަމަށެވެ. އެ އޮޕަރޭޝަންތަކަށް ފަހު ހާލު ރަނގަޅުވަމުން އަންނަ ކަމަށް އޭނާ ބުންޏެވެ.\n"މިހާރު ހޭ ވެސް އަރައިފި. ވާހަކަ ވެސް ދައްކާ. އެކަމަކު ގިނައިރު އަދި ވެސް ނިންދަވާފައި ބާއްވަނީ. އެކްސިޑެންޓުވި ހާލަތާ ބަލާފައި ވަރަށް ބޮޑަށް އިމްޕްރޫވްވެފައި ވަނީ،" މި ވަގުތު ތައިލެންޑުގައި ހުރި އެ މީހާ ބުންޏެވެ.\nފުރާނަ ސަލާމަތްކުރުމަށް އެންމެ ފުރަތަމަ ކުރީ ސިކުނޑީގެ އޮޕަރޭޝަނެކެވެ. ޑޮކްޓަރުން އެންމެ ފުރަތަމަ ލަފާކުރި ވަރަށް ވުރެ އޭނާގެ ސިކުނޑި އަށް ލިބުނު ގެއްލުން ކުޑަ އެވެ. ކަނދުރާގެ އޮޕަރޭޝަން ކުރީ އޭގެ ފަހުންނެވެ.\nއެކްސިޑެންޓް ވުމާ އެކު ސައީދުގެ އާއިލާގެ ގިނަ ބަޔަކު މިހާރު ވަނީ ބެންކޮކަށް ގޮސްފަ އެވެ. އޭނާގެ އަންބަކާއި ދެ ކުދިން ތިބެ އެވެ.\nއިތުރު ލިޔުންތައް ތައިލެންޑު މަގުމަތީގެ އެކްސިޑެންޓް


الهمزة ސޫރަތުގެ ތަފްޞީރު – 1 – DhiSalafiyyah\nالهمزة ސޫރަތުގެ ތަފްޞީރު – 1\n27/08/2014 ތަފްސީރު, ޤުރުއާނާއި އޭގެ ޢިލްމުތައްއަލް އަޚް ބިލާލް ޢަބްދުއްސައްތާރު\nوَيْلٌ لِّكُلِّ هُمَزَةٍ لُّمَزَةٍ ﴿١﴾ الَّذِي جَمَعَ مَالًا وَعَدَّدَهُ ﴿٢﴾ يَحْسَبُ أَنَّ مَالَهُ أَخْلَدَهُ ﴿٣﴾ كَلَّا ۖ لَيُنبَذَنَّ فِي الْحُطَمَةِ ﴿٤﴾ وَمَا أَدْرَ‌اكَ مَا الْحُطَمَةُ ﴿٥﴾ نَارُ اللَّـهِ الْمُوقَدَةُ ﴿٦﴾ الَّتِي تَطَّلِعُ عَلَى الْأَفْئِدَةِ ﴿٧﴾ إِنَّهَا عَلَيْهِم مُّؤْصَدَةٌ ﴿٨﴾ فِي عَمَدٍ مُّمَدَّدَةٍ ﴿٩﴾\n( وَيْلٌ لِّكُلِّ هُمَزَةٍ لُّمَزَةٍ )\nމާނައީ: “غيبة ބުނެ، ފުރައްސާރަކޮށް، ވައްތަރުޖައްސާ ކޮންމެ މީހަކަށް، ގެއްލުމާއި ހަލާކުހުށްޓެވެ.”\nމި ސޫރަތް ﷲ ތަޢާލާ ފައްޓަވާފައި މިވަނީ (وَيْلٌ ) މި ކަލިމަ އިންނެވެ. މިއީ ވަޢީދުގެ ނުވަތަ ޢަޒާބުގެ ކަލިމައެކެވެ. އެހެނީ ފަހަތުން މި ބަޔާންކުރެވޭ (هُمَزَةٍ لُّمَزَةٍ )إلى آخره. މި ޞިފަތަކުން ޞިފަލިބިގެންފި މީހަކަށް ޢަޒާބު ހުރިކަމަށް މިކަލިމައިން ދަލީލުކޮށްދެއެވެ.އަދި ބުނެވެއެވެ. (وَيْلٌ ) އަކީ ނަރަކައިގެ ވާދީތަކުގެ ތެރެއިން ވާދީ އަކަށް ކިޔޭ ނަމެކެވެ. ނަމަވެސް އެންމެ ރަނގަޅު ޞައްޙަ ގޮތަކީ އެންމެ ފުރަތަމަ ބަޔާން މިކުރެވުނު މާނައެވެ.\n(لِّكُلِّ هُمَزَةٍ لُّمَزَةٍ ) هُمَزَة އަދި لُّمَزَة މިއީ އެއްފަރާތެއް ޞިފަކުރުމަށް ބޭނުންކުރެވިފައިވާ ދެ ޞިފައެކެވެ. ފަހެ މި ދެ ލަފްޟުގައިވަނީ އެއްމާނައެއް ހެއްޔެވެ؟ ނުވަތަ ކޮންމެ ލަފްޒަކުންވެސް ދޭހަވަނީ ވަކި މާނައެއް ހެއްޔެވެ؟ ބައެއް ޢިލްމުވެރިންގެ ދެކިވަޑައިގަންނަވާގޮތުގައި މިއީ އެއް މާނައެއް ދޭހެވާ ދެ ލަފްޒެވެ. އެބަހީ هُمَزَةٍ އެއީ ހަމަ لُّمَزَةٍ އެވެ. އަދި ޢިލްމުވެރިންގެ ތެރެއިން ބައެއް ބޭކަލުން ވިދާޅުވެއެވެ. އެހެނަކުން ނޫނެވެ. މިއިން ކޮންމެ ލަފްޒަކުންވެސް ދޭހަވަނީ ވަކި މާނައެކެވެ.\nމި ދެ ރަޢުޔުގެ ތެރެއިން އެންމެ ޞައްޙަ ގޮތަކީ (لِّكُلِّ هُمَزَةٍ لُّمَزَةٍ ) މި އާޔަތުގައި އައިސްފައި މިވާ ދެ ލަފްޒަ ކަމުގައިވާ الهمزةއަދި اللمزةގައި ތަފާތެއް ވެއެވެ. هُمَزَةٍ އަކީ ފިޢުލުން( ޢަމަލުން) ކުރެވޭ ފުރައްސާރައެވެ. لُّمَزَةٍ އަކީ ދުލުން ކުރެވޭ ފުރައްސާރައެވެ. އަންނަނިވި އާޔަތުގައި ﷲ ތަޢާލާ ވަޙީކުރައްވާފައިވާ ފަދައިންނެވެ.\n(وَمِنْهُم مَّن يَلْمِزُكَ فِي الصَّدَقَاتِ فَإِنْ أُعْطُوا مِنْهَا رَ‌ضُوا وَإِن لَّمْ يُعْطَوْا مِنْهَا إِذَا هُمْ يَسْخَطُونَ ﴿٥٨﴾ )سورة التوبة\nމާނަ: ” ޞަދަޤާތްބެއްސެވުމާމެދު، ކަލޭގެފާނަށް ކުޑައިމީސްބަސް ބުނާ މީހުން އެއުރެންގެތެރެއިންވެއެވެ. ފަހެ، އެއިން، އެއުރެންނަށް ދެއްވައިފިނަމަ، އެއުރެންރުހެތެވެ. އެއިން އެއުރެންނަށް ނުދެއްވައިފިނަމަ، އެހާރުން އެއުރެން ރުޅިއަރަތެވެ. “\nމީހާގެ ފިޢުލުން( ޢަމަލުން) ފުރައްސާރަކުރުމަކީ، މިޘާލަކަށް މީސްތަކުންނަށް މޫނު ކުނިކޮށް ނުވަތަ މޫނުމަތިން ޖައްސާ ވައްތަރަކުން ނުވަތަ މީސްތަކުންގެ ޢައިބުތައް ދައްކައި ފުރައްސާރަ ކުރުމުގެ ގޮތުން އިޝާރާތުން ކުރެވޭ ކަންކަމާއި މިފަދަ ކަންކަމެވެ. ފަހެ އެހެންކަމުން الهمزة އަކީ ޢަމަލުން ކުރެވޭ ފުރައްސާރައެވެ. އަދި اللمزة އަކީ ދުލުން ކުރެވޭ ފުރައްސާރައެވެ.\nބައެއް މީހުންނަކީ އެބައިމީހުންގެ ޢަމަލުން ނުވަތަ ޤައުލުން(ދުލުން) އެހެންމީހުންގެ ޢައިބުކިޔައި ފުރައްސާރަކުރުމުގައި ތާއަބަދު ހޭދަކުރާ މީހުންނެވެ. (އެފަދަ މީހުންގެ ތެރެއިން ﷲ ތަޢާލާ އަޅަމެން ނުލައްވާށިއެވެ. ) ﷲ ތަޢާލާގެ ވަޙީ ބަސްފުޅުގައި ވެއެވެ.\n(وَلَا تُطِعْ كُلَّ حَلَّافٍ مَّهِينٍ ﴿١٠﴾ هَمَّازٍ مَّشَّاءٍ بِنَمِيمٍ ﴿١١﴾ ) سورة القلم\nމާނަ: ” އަދި ގިނަގިނައިން ހުވާކޮށްހަދާ، އިހާނަތްތެރިކަން ލިބިގެންވާ ކޮންމެ މީހަކަށް ކަލޭގެފާނު ކިޔަމަންވެވަޑައިނުގަންނަވާށެވެ!އެއީ ޣީބަބުނެހަދާ، ދެބައޮޑުވަމުން ހިނގައިއުޅޭ މީހާއެވެ. “\n(الَّذِي جَمَعَ مَالًا وَعَدَّدَهُ )\nމާނައީ: “އެމީހާއީ، މުދާ އެއްކޮށް، އެ ގުނައިލަ ގުނައިލައިހުރި މީހާއެވެ.”\nމި އާޔަތުގައި މިވަނީ އެފަދަ މީހުންގެ ހުތުރު ޞިފަތަކެކެވެ. މުދަލާއި ފައިސާ ޖަމަޢުކޮށް އެތަކެތި ހިފަހައްޓައި ﷲ ތަޢާލާގެ މަގުގައި ހޭދަނުކުރާ ބަޚީލު ދަހި މީހާގެ ވާހަކައެވެ. އަދި އެ މުދަލާއި ފައިސާ ޢަދަދުކުރާ ވާހަކައެވެ. ބުނެވެއެވެ. (عَدَّدَهُ ) ގެ މާނައަކީ ގުނައި ޢަދަދުކުރުމެވެ. އޭނާ އެ މުދަލަށް އޮންނަ ވަރުގަދަ ލޯތްބާއި ދަހިވެތިކަމެއްގެ ސަބަބުން އެ މުދާތަކާއި ފައިސާތައް ރައްކާކުރެވިފައިވާ ތަނަށް ދެވޭ ކޮންމެ ފަހަރަކު އެތަކެތި ގުނައި ޢަދަދުކޮށް ހަދައެވެ. ހެނދުނު މުދާތައް ގުނައި ޢަދަދުކުރެއެވެ. ނަމަވެސް މުދަލާއި ފައިސާއަށް ހުންނަ ދަހިވެތި ކަމެއްގެ ސަބަބުން އޭނާ އެ މުދަލުގެ ތެރެއިން އެއްޗެއް ނުނެގި ކަމުގައި ވިޔަސް އަދި އެއަށް އެއްޗެއް އިތުރު ނުކުރިކަމުގައި ވިޔަސް ، ހަވީރުވެސް އެތަކެތި ތަކުރާރުކޮށް ގުނައި ޢަދަދުކޮށް އެއާއިމެދު ފަޚުރުވެރި ވެއެވެ. އެހެންކަމުން މި އާޔަތުގައި ﷲ ތަޢާލާ އެވަނީ މުބާލަޣާގެ ޞީޣާ ގެންނަވާފައެވެ. (وَعَدَّدَهُ ) އެބަހީ މުދަލާއި ފައިސާއަށް އޮންނަ ވަރުގަދަ ލޯތްބަކާއި ދަހިވެތިކަމެއްގެ ސަބަބުން ގިނަގިނައިން އެތަކެތި ގުނައި ޢަދަދުކޮށް ހަދައެވެ. އެއީ އެމުދަލުން މިންވަރެއް މަދުވެދާނެކަމަށް ނުވަތަ މުދަލުގެ ގިނަކަމުގެ މައްޗަށް އެމުދާ ގުނައި އެކަމުން ހިތްހަމަ ޖެހުން ލިބިގަތުމުގެ ގޮތުންނެވެ.\nބުނެވެއެވެ. (وَعَدَّدَهُ ) ގެ މާނައަކީ އޭނާގެ ދިފާއުގައި ބޭނުންކުރާ ހަތިޔާރެއްގެ ގޮތުގައި މުދާ ހެދުމެވެ. އެބަހީ މުސްތަޤްބަލުގައި އޭނާއަށް ދިމާވެދާނެ ބޮޑު ޙާދިޘާއަކަށްޓަކައި އެ މުދާ ފަހަށް ރައްކާކޮށްފައި ބެހެއްޓުމެވެ. މި ބަޔާންކުރެވުނު މާނަ އެލަފްޒުން ނެގެވުނު ކަމުގައި ވިޔަސް، އެއީ ވަރަށް ދުރު މާނައެކެވެ. އެހެނީ މުދަލުން އަދާކުރަންޖެހޭ ޒަކާތުގެ ވާޖިބާއި އެހެނިހެން ހައްޤުތައް އަދާކުރުމާއި އެކު، ފަހުން ކުރިމަތިވެދާނޭ ކަމަކަށްޓަކައި މުދަލާއި ފައިސާ އެއްކުރުމަކީ އެމީހަކަށް ގޯސް ނިސްބަތްކުރެވޭ ނުވަތަ މަލާމާތް ލިބޭނޭ ކަމެއް ނޫނެވެ. އެހެންނަމަވެސް ގޯސްވަނީ އެމީހާގެ އެންމެ ބޮޑު އެދުމަކީ މުދާކަމުގައި ހަދާ، އެ ގުނާ ޢަދަދުކޮށް އެއިން އެއްޗެއް މަދުވޭތޯ ނުވަތަ އެއްޗެއް އިތުރުވޭތޯ ބަލާ، އެއާމެދު ފަޚުރުވެރިވެ އެއިން ސަލާމަތްނުވާ ހިސާބަށް ދިޔުމުންނެވެ. އެހެންކަމުން (وَعَدَّدَهُ ) ގެ މުރާދަކީ މުދާ މުސްތަޤްބަލަށްޓަކައި ޖަމަޢުކުރުމޭ ބުނެވޭ ބަހަކީ ޟަޢީފް ރަޢުޔެކެވެ.\nމަސްދަރު : – ފަޟީލަތުއްޝައިޚު އަލް ޢައްލާމާ މުޙައްމަދު ބިން ޞާލިޙުލް ޢުޘައިމީން ރަޙިމަހުﷲ ގެ ތަފްޞީރު –


March 04, 2019 117\nފައިސާ ނެތް އަންހެން ކެންޑިޑޭޓެއްގެ ވާހަކައެއް!\nރައްޔިތުންގެ މަޖިލީހަށް ނުކުންނަން ނިންމައި، އެ ވާހަކަ ދެއްކުމުން އާއިލާގެ އެއް މެމްބަރަކު އޭނާއާ ދިމާއަށް ބުންޏެވެ: "ކިޔަވައިގެން ކުރަން ތި ނޫން ކަމެއް ނޭނގުނީ ހެއްޔެވެ؟ ތިކަމެއް ކަލެއަކަށް ނުވާނެ އެވެ!"\nކޮލަމް 7: މުއްސަނދި ގައުމުގައި ފަގީރު ރައްޔިތުން\nފަގީރުން ސަލާން ޖަހަނީ ކީއްވެގެންތޯ ބަލަން ދާދިފަހުން ހުކުރު ދުވަހެއްގައި ޖެންޑާ މިނިސްޓަރު ޝިދާތާ ޝަރީފު މާރުކޭޓު ސަރަހައްދަށް ވަޑައިގެންނެވި އިރު، ސަލާން ޖަހާ މީހުންގެ އަދަދު އެހެން ދުވަސްތަކަށް ވުރެ ވެސް ގިނަހެން ހީވި އެވެ. އެހެން އެވީ، ޝިދާތާ ވެސް ފައިސާ ބަހާނެ ކަމަށް ހީކޮށް ކަމަށް ވެދާނެ އެވެ. އެކަމަކު ކަންވީ އެހެނެއް...\nMay 07, 2018 46\nމިއަށް ކިޔާނީ ނިކަމެތިންގެ އިހުސާސްތަކާ ކުޅުން!\nބޯހިޔާވަހި ކަމަށް އެދި އާންމުން ފެންބޮވައިގެންފައި ތިބި މަންޒަރު މަތީގައިވާ ފޮޓޯ އަށް އެކަނި ބަލާލިޔަސް އެބަ އެނގެ އެވެ. އަދި މިއީ ސަރުކާރުތަކުން ދިވެހި ރައްޔިތުން އެ ޒަރޫރީ ބޭނުން ފުއްދަން ސަލާން ޖަހަމުންދާ ނިކަމެތިން ގަނަތަޅުވަމުންދާ ހިތާމަވެރި މަންޒަރެއް ވެސް މެ އެވެ. އިއްޔެ ދަރުބާރުގެއިން ފެނިގެން އެ ދިޔައީ އޭގެ އެއް...\nކޮލަމް 27: ބިރުގަންނާނެ ކަމެއް ނެތް، ހައްގެއްވޭ\nމި ވޭތުވެދިޔަ ދެ މަހެއްހާ ދުވަހުގެ ތެރޭގައި ވަރަށް ގިނަ ތަޖުރިބާތަކެއް ކުރެވިއްޖެ އެވެ؛ މާ ބޮޑު ކަމެއް ނެތި އުޅެން ޖެހުމުން ދިމާވި މީހުންނާއި ފެނުނު މަންޒަރުތައް ވެސް ވަރަށް ތަފާތެވެ؛ އޭގެ ތެރެއިން އެއް ކަމަކީ ވޭތުވެދިޔަ 18 ވަރަކަށް އަހަރުގެ ތެރޭގައި، ދުވަހަކު ވެސް އެ ވަރުގެ ހާދިސާއެއް ހިނގައިގެން އުޅޭއިރު ގޭގައި އިންނަން...


Kujjaa gellunu massalaagai Gender ministry ge ihumaalu ebaoiy: PNC | Mihaaru\nކުޑަކުދިންގެ ހިޔާގެ ބޭރުން ނަގާފައިވާ ފޮޓޯއެއް: އުމުރުން 14 އަހަރުގެ ޝައިމް ގެއްލުނީ ހިޔާގެ ކޮމްޕައުންޑުގެ ތެރޭގައި ހުއްޓާ ކަމަށަް ޖެންޑާ މިނިސްޓްރީން ބުނޭ.\nކުއްޖާ ގެއްލުނު މައްސަލާގައި ޖެންޑާ މިނިސްޓްރީ ވަނީ އިހުމާލު ވެފައި: ޕީއެންސީ\n24 ޖޫން 2019 - 00:11 29 comments\nޝައިމް އަބްދުﷲ (ދަފްތަރު 2997) ގެއްލިގެން ފުލުހުންނަށް ރިޕޯޓު ކޮށްފައި ވަނީ މިދިޔަ ހަފުތާގެ އަންގާރަ ދުވަހުގެ ހެނދުނު 9:29 ގައި ކަމަށް ފުލުހުން ބުނެފައި ވެ އެވެ. އަދި އޭގެ ފަހުން، ފުލުހުން އާންމުކޮށް އަމަލުކުރާ އުސޫލުގެ މަތިން، އެ ކުއްޖާ ހޯދަން އިއުލާން ކުރީ މިދިޔަ ހަފުތާގެ ބުރާސްފަތި ދުވަހުގެ ރޭގަ އެވެ.\nއެކަމަކު، ޝައިމް އަކީ ދައުލަތުގެ ބެލުމުގެ ދަށުގައިވާ ކުއްޖެއް ކަން މީޑިއާ އިން މިރޭ އާންމުކުރުމާ ހަމައަށް ޖެންޑާ މިނިސްޓްރީން އޮތީ އެކަން ސިއްރު ކޮށްފަ އެވެ. އަދި ޝައިމް ގެއްލުނީ ވިލިމާލޭގައި ހުންނަ ކުޑަކުދިންގެ ހިޔާގައި ހުއްޓާ ކަމަށް އެ މިނިސްޓްރީން އެއްބަސްވީ މީޑިއާގެ ފިއްތުންތަކާ ހެދި އެވެ. ޖެންޑާ މިނިސްޓްރީން ބޮޑަށް މަސައްކަތް ކޮށްފައި ވަނީ އެއީ ކުޑަކުދިންގެ ހިޔާގެ ދަފްތަރުގައި ނެތް ކުއްޖެއް ކަން މީޑިއާ އަށް ހާމަކުރުމަށެވެ.\nއެ މިނިސްޓްރީން ބުނީ، އެއީ ކުޑަކުދިންގެ ހިޔާގެ ދަފްތަރުގައި ރަޖިސްޓަރީ ކޮށްފައިވާ ކުއްޖެއް ނޫން ކަމަށެވެ. އަދި ޝައިމް ފެނުނީ ކުށުގެ ވެށިން ކަމަށް ވާތީ، ކުޑަކުދިންގެ ހިޔާ އަށް ގެންދިޔައީ އެސެސްމަންޓުތައް ހެދުމަށް ކަމަށް އެ މިނިސްޓްރީން ބުނެފައި ވެ އެވެ.\n"އެއްވެސް ހާލެއްގައި އެތަނުގައި މަރުކަޒު ކުރުމަކަށް ނޫން. އެގޮތަށް އޭނާ ހުރި ހުރުމުގައި ކުޑަކުދިންގެ ހިޔާގެ ކުދިންނާ އެއް ތަން ކުރެވިފައެއް ނުވޭ،" ޖެންޑާ މިނިސްޓްރީގެ މީޑިއާ ވައިބާ ގުރޫޕުގައި ބުންޏެވެ.\nމި މައްސަލާގައި ޕީއެންސީން ކަންބޮޑުވުން ފާޅުކޮށް ނެރުނު ބަޔާނުގައި ބުނިގޮތުގައި، މިފަދަ ކަންކަން ހިނގަނީ ސަރުކާރުގެ އެއްވެސް ހަރުދަނާ ކަމެއް ނެތް، ދޯހަޅި ސިޔާސަތުތަކުގެ ސަބަބުންނެވެ.\n"ކުޑަކުދިންގެ ހިޔާ އަކީ ދައުލަތުގެ ބެލުމުގެ ދަށުގައި ތިބޭ ކުދިން ބަލަހައްޓާ ތަނަށް ވުމާއި، އެ ތަނަކީ އެ ކުދިންނަށް ސަލާމަތްތެރި، ރައްކާތެރި ތަނަކަށް ހެދުމާއި، އެ ކުދިންގެ ކަންކަން އެންމެ ފުރިހަމަ އަށް ބެލެހެއްޓުމާއި، މި ކަންކަން އެންމެ ރަނގަޅަށް މޮނީޓާކޮށް ބެލެހެއްޓުމުގެ ޒިންމާ ގާނޫނުން މަތިކޮށްފައި ވަނީ މިނިސްޓްރީ އޮފް ޖެންޑާ، ފެމިލީ އެންޑް ސޯޝަލް ސާވިސްއާ ކަމަށް ވީ ހިނދު، މި ހާދިސާއާ ގުޅިގެން އެ މިނިސްޓްރީ އަށް ގާނޫނުން މަތިކޮށްފައިވާ ޒިންމާ އަށް ވަނީ އިހުމާލުވެފަ އެވެ،" ޕީއެންސީގެ ބަޔާނުގައި ވެ އެވެ.\nޖެންޑާ މިނިސްޓްރީން ބޭއްވި ނޫސްވެރިންގެ ބައްދަލުވުމުގައި މިނިސްޓަރު ޝިދާތާ (މ) ވާހަކަ ދައްކަވަނީ: އުމުރުން 14 އަހަރުގެ ޝައިމް ގެއްލުނީ ޖެންޑާ މިނިސްޓްރީގެ އިހުމާލުން ކަމަށް ޕީއެންސީން ތުހުމަތު ކުރޭ.--- ފޮޓޯ: ހުސެއިން ވަހީދު/ މިހާރު\nއެހެންވެ، އެ ޕާޓީން ވަނީ ޝައިމް ގެއްލުނު މައްސަލައިގެ ސައްހަ މައުލޫމާތު އޮޅުވައި ނުލައި ހާމަކުރުމަށް ގޮވާލައިފަ އެވެ.\nޕީއެންސީން ތުހުމަތު ކުރާ ގޮތުގައި ވ. ރަކީދޫގައި ވަރަށް އިހާނެތިކޮށް މަރާލާފައިވާ ކުޑަކުއްޖާ މުހައްމަދު އިބްތިހާލްގެ މައްސަލާގައި މިހާރުގެ ޖެންޑާ މިނިސްޓަރު ޝިދާތާ ޝަރީފް ވަނީ އިހުމާލުވެފަ އެވެ. އޭރު އޭނާ ހުންނެވީ އެ މިނިސްޓްރީގެ އިސް މަގާމެއްގަ އެވެ.\n"އަދި އެފަދަ ފަރާތަކަށް ޖެންޑާ، ފެމިލީ އެންޑް ސޯޝަލް ސާވިސް ފަދަ މުހިންމު ވުޒާރާއެއް ޒިންމާދާރުކަމާ އެކު ހިންގި ދާނެ ކަމަށް މި ޕާޓީ އަކަށް ގަބޫލެއް ނުކުރެވެ އެވެ،" ޕީއެންސީން ބުންޏެވެ.\nއެހެންވެ، ޝައިމް ގެއްލުނު މައްސަލައިގައި ވެސް ފުރިހަމަ ތަހުގީގެއް ހިންގައި، އިހުމާލު ވެފައިވާ މީހުންނާ މެދު ފިޔަވަޅު އެޅުމަށް ޕީއެންސީން ވަނީ ސަރުކާރަށް ގޮވާލައިފަ އެވެ.\nDhaulathuge belumuge dhashugai huri kudakujjaku veenuvee eh neyngi gellumaa gulhigen @congress_mv in nerey noosbayaan pic.twitter.com/CGiXBbVtBh\n— SpokespersonPNC (@SpokespersonPnc) June 23, 2019\nއިދިކޮޅު ޕާޓީ، ޕީއެންސީގެ ނޫސްބަޔާން\n"އަދި މިފަދަ ހާދިސާތައް ހިނގުމުން މި ސަރުކާރުން ރައްޔިތުންނަށް ކަންކަން ފޮރުވައި އޮޅުވާލުމަކީ ރައްޔިތުންނާ މެދު އިހާނެތިވުން ކަން ފާހަގަކޮށް، މި ސަރުކާރުގެ މިފަދަ އަމަލުތައް ހަރުކަށި އިބާރާތުން ކުށްވެރި ކުރަމެވެ. ސަރުކާރުގެ ތެރޭގައި ކަންކަން ބޮންސުންލައި ރައްޔިތުން ކަންބޮޑުވާ ގިނަ ކަންތައްތަކެއް ގައުމުގައި ހިނގަމުންދާއިރު، ގައުމު ހިންގުމާ ހަވާލު ހުންނެވި ރައީސުލްޖުމްހޫރިއްޔާ މި ކަންކަމަށް ޖަވާބުދާރީވުމަށް މި ޕާޓީން ގޮވާލަމެވެ،" ޕީއެންސީގެ ބަޔާނުގައި ވެ އެވެ.\nމީޑިއާ އިން ތަކުރާރުކޮށް ސުވާލު ކުރުމާ ގުޅިގެން، ޝައިމް ގެއްލުނު މައްސަލައިގައި ޖެންޑާ މިނިސްޓްރީން ޖަވާބުދާރީ ވި ފަހުން ފުލުހުން ބުނީ، އެ ކުއްޖާ ހޯދަން ތިން ގެ އެއް ބަލައި ފާސްކޮށްފައިވާ ކަމަށެވެ. އަދި ސީސީޓީވީ ފުޓޭޖުތައް ބަލައިގެން ވެސް އެ ކުއްޖާ ހޯދުމުގެ މަސައްކަތް ކޮށްފައިވާ ކަމަށް ފުލުހުން ބުންޏެވެ.\nޝައިމަކީ ދައުލަތުގެ ބެލުމުގެ ދަށުގައި ހުރި ކުއްޖެއްކަން ހާމަވެ، މީޑިއާގެ ސަމާލުކަން މިރޭ ކުއްލި ގޮތަކަށް އެ މައްސަލަ އަށް ހުއްޓި، ޖެންޑާ މިނިސްޓްރީ ޖަވާބުދާރީވާން ޖެހުނީ ޝޯޝަލް މީޑީއާ ގައި އާންމުވި އަމުރަކާ ގުޅިގެންނެވެ. ޝައިމް ހޯދުމަށްޓަކައި ތަނެއް ބަލައި ފާސްކުރުމަށް ނެރެފައިވާ އެ ކޯޓު އަމުރުގައިވާ ގޮތުން ނަމަ އެއީ ކުޑަކުދިންގެ ހިޔާ އިން ފިލާފައިވާ ކުއްޖެކެވެ.\nއިތުރު ލިޔުންތައް ޕީޕަލްސް ނެޝަނަލް ކޮންގްރެސް އިދިކޮޅު ފަރާތްތައް ޖެންޑާ މިނިސްޓްރީ ޝިދާތާ ޝަރީފް، ކުރީގެ ޖެންޑާ މިނިސްޓަރު ގެއްލިގެން ހޯދާ މީހުން ކުޑަކުދިން ކުޑަކުދިންގެ ހައްގުތައް ސަރުކާރު ޕޮލިސް


China touristun genaumuge mashvaraa thah maadhamaa fashanee | Mihaaru\nޗައިނާ ޓޫރިސްޓުން ގެނައުމުގެ މަޝްވަރާތައް މާދަމާ ފަށަނީ\nކުރިން ބޭއްވި ޖޮއިންޓް ޕްރެސް ބްރީފިން އެއްގައި ފޮރިން މިނިސްޓަރު އަބްދުﷲ ޝާހިދު، ރާއްޖޭގައި ހުންނަވާ ޗައިނާ ސަފީރު ޖަން ލިޖޮން އާ ވާހަކަ ދައްކަވަނީ. ދެގައުމުން މާދަމާ މަޝްވަރާތަކެއް ފަށާނެ\n16 ޖުލައި 2020 - 00:02\nފޮރިން މިނިސްޓްރީން ބުނީ ރާއްޖެ އާއި ޗައިނާގެ އޮފިޝަލުން މާދަމާ ބާއްވާ ބައްދަލުވުމުގައި މަޝްވަރާކުރާނީ ބޯޑަރު ހުޅުވުމާއި ޓޫރިޒަމަށް އަމާޒުކޮށްގެން ކަމަށެވެ. އެކަމަކު ފުޅާދާއިރާއެއްގައި ގިނަ ދާއިރާތަކަކުން ދެ ގައުމުގެ ގުޅުން ބަދަހިކުރުމާ ބެހޭ ގޮތުން އެ ބައްދަލުވުމުގައި މަޝްވަރާ ކުރާނެ އެވެ.\nއެ ބައްދަލުވުމުގައި ވާހަކަ ދައްކާނެ ދާއިރާތަކުގެ ތެރޭގައި ކޮވިޑް-19 ކޮންޓްރޯލް ކުރުމާއި އިގުތިސާދަށް ކުރިމަތިވެފައިވާ ހީނަރުކަމުން އަރައިގަތުން، ޓޫރިޒަމް އަދި ރައްކާތެރިކަމުގެ ފިޔަވަޅުތައް ހިމެނެ އެވެ.\nމާދަމާގެ ބައްދަލުވުމަކީ ޑިރެކްޓާ ޖެނެރަލުންގެ ފެންވަރުގައި ދެ ގައުމުން ބާއްވާ ފުރަތަމަ މަޝްވަރާތަކެވެ. އެ ބައްދަލުވުމުގައި ބައިވެރިވާ ރާއްޖޭގެ ވަފުދުގައި އިސްކޮށް ހުންނަވާނީ ފޮރިން މިނިސްޓްރީގެ އެޑިޝަނަލް ސެކްރެޓަރީ އަހުމަދު ޝިއާނެވެ. ފޮރިން މިނިސްޓްރީން ބުނިގޮތުގައި ޓޫރިޒަމް މިނިސްޓްރީ، ހެލްތު ޕްރޮޓެކްޝަން އެޖެންސީ އަދި ސިވިލް އޭވިއޭޝަން އޮތޯރިޓީގެ އޮފިޝަލުން ވެސް އެ ވަފުދުގައި ހިމެނޭނެ އެވެ.\nބައްދަލުވުމުގައި ޗައިނާގެ ފަރާތުން ބައިވެރިވާ ވަފުދުގައި އިސްކޮށް ހުންނަވާނީ އެގައުމުގެ ފޮރިން މިނިސްޓްރީގެ އޭޝިއަން ޑިޕާޓްމަންޓްގެ ޑެޕިއުޓީ ޑިރެކްޓާ ޖެނެރަލް ޔައޮ ވެން އެވެ. އެ ގައުމުގެ ނެޝަނަލް ހެލްތު ކޮމިޝަން، ސެންޓަ ފޯ ޑިސީސް ކޮންޓްރޯލް އެންޑް ޕްރިވެންޝަން، ޓޫރިޒަމް އެންޑް ކަލްޗާ މިނިސްޓްރީ އަދި ސިވިލް އޭވިއޭޝަން އެޑްމިނިސްޓްރޭޝަންގެ އޮފިޝަލުން ވެސް އެ ވަފުދުގައި ހިމެނެ އެވެ.\nބަލިމަޑުކަމެއް ފެތެރެމުން ދަނިކޮށް ވެސް ޗައިނާ އިން އިސްނަގައިގެން މިފަދަ ބައްދަލުވުމެއް ބާއްވާތީ ދިވެހި ސަރުކާރުން އެކަމަށް މަރުހަބާ ކިޔާ ކަަމަށް ފޮރިން މިނިސްޓްރީން ބުންޏެވެ. ފޮރިން މިނިސްޓަރު އަބްދުﷲ ޝާހިދު ވިދާޅުވީ ޗައިނާއާއި ރާއްޖޭގެ ގުޅުމަކީ ހިއްސާކުރާ ތާރީހީ ބިންގަލެއްގެ މަތީގައި ގާއިމްވެފައިވާ ގުޅުމެއް ކަމަށެވެ.\nކޮވިޑް-19 ފެތުރުން ކޮންރޯލްކުރުމަށް އެޅި ފިޔަވަޅެއްގެ ގޮތުގައި ރާއްޖޭގެ ބޯޑަރު ބަންދުކޮށްފައި އޮންނަތާ ތިން މަހެއްހާ ދުވަސް ފަހުން ބޯޑަރު އަލުން ހުޅުވާލީ މިއަދެވެ.\nޗައިނާގެ ޓޫރިސްޓުން ގެނައުމުގެ މަޝްވަރާތައް މާދަމާ ބާއްވަނީ ދެ ގައުމުގެ ގުޅުން މި ވެރިކަން ފެށުމާއެކު ހީނަރުވެފައި އޮތުމަށް ފަހު އެވެ. ކުރީގެ ސަރުކާރުގައި ޗައިނާއާ ގާތްގުޅުމެއް ބޭއްވިޔަސް މި ސަރުކާރުގައި ފެންނަނީ ޗައިނާ އަށް ވުރެން އަވަށްޓެރި އިންޑިއާ ގުޅުން ރަނގަޅުކުރި ތަނެވެ.\nޗައިނާ ޓޫރިސްޓުން ޓޫރިޒަމް އަބްދުﷲ ޝާހިދު، ފޮރިން މިނިސްޓަރު ފޮރިން މިނިސްޓްރީ ރާއްޖެ-ޗައިނާ ޑިޕްލޮމެސީ ޑިޕްލޮމެޓުން ފޮރިން މިނިސްޓަރު\n29 ކޮމެންޓް, 34 ރިއެކްޝަންސް\nއިޤްތިޞާދު ކުރިއެރުވޭނީ ހުރިހާ ގައުމުތަކާއެކު ގުޅުން ބާއްވައިގެން. މިސަރުކާރުގެ ޚާރިޖީ ސިޔާސަތު ރަގަޅު ކުރަންޖެހޭ. ގަތަރާއި ގުޅުން ބަދަހިކުރަން ފޮރިން މިނިސްޓަރު ދިރާސާކުރައްވާތާވެސް އަހަރެއް ވެއްޖެ.\nކޮވިޑް 19 ގެ ހާލަތުން އަރައިގަންނާންދެން ރާއްޖޭގެ3ސަރަހައްދުގެ3އެއަރޕޯޓް ދުނިޔޭގެ އެކި ސަރަހައްދު ތަކަށް ހުޅުވާލަންވީ ނޫންތޯ؟ # މިގޮތުން ހަނިމާދޫ އެއަރޕޯޓް އިންޑިޔާއާއި އިންޑިޔާ މަގުން އަންނަ ފްލައިޓް ތަކަށް ހުޅުވާފަ ކ.އަތޮޅު ހުޅުލެ އެއަރޕޯޓް ޔޯރޮޕްގެ ޤައުމު ތަކުން އަންނަ ފްލައިޓް ތަކަށް ހުޅުވާލާފައި ގޭން އިންޓަރނާޝަނަލް އެއަރޕޯޓް ލަންކާ، އާސިއާން ޤައުމުތަކާއި ސައުތުއެފްރިކާ އަދި ގަލްފްގެ އިތުރުން އެމަރިކާއާއި އޮސްޓްރޭލިއާގެ ފްލައިޓް ތަކަށް ހުޅުވާލަންވީ.\nޗައިނާ މީހުންނަށް ވަކިރަށެއް ޚާއްޞަކުރުން ރަނގަޅެއް\nއިންޑިޔާގެ މޯދީ ގެންނަން މަސްވަރާކުރަންވީނޫންތޯ؟ އޭރުން މުންޑުގަނަޑަކަށް ދެފިޔައާއި ލޮނުމެދާއި މޫގު އަޅައިން އަންނާނެ\nއަވަހަށް ޗައިނާ ޑައިރެކްޓް ފްލައިޓްތަށް ރާއްޖެއަށް ފައްޓަބަލާ! މަމިއުޅެނީ މަ އަލީ އެކްޕްރެސްއިން ގަނެފަ ހުރި އެތިކޮޅު ނައިސްގެން!\nދިވެހި ބައެއް މީހުންގެ ވިސްނުން މިހުރީ ކޯލްޑް ވޯރ ދުވަސް ވަރު ވެސްޓާ ރަޝިޔާ ބައެއް މީހުންގެ ވިސްނުން ހުރިގޮތަށް. ޕީޕީއެމް އަދި ޔާމީނަކީ ކޮމިއުނިސްޓު ޗައިނާގެ ކުޑަދޮށުގައި ތިބޭ މީހުން އަދި އެމް.ޑީ.ޕީ އަކީ ހުޅަނގު ކުޑަ ދޮށުގައި ތިބޭ މީހުން. މިހާ ބޮޑަށް ޕޯލަރައިޒްވެގެން ވާނެ އެއްވެސް ފައިދާއެއް ނެތް. ކޮންމެ ކުޑައެއްގެ ދަށުގައި ތިއްބަސް ސަލާންޖެހުމުގެ ވިސްނުން ދޫކޮށްލުން މުހިއްމު. އަމިއްލަ އަށް މަސައްކަތްކޮށްގެން އުޅެވޭތޯ ބަލަންވީ.\nދިވެހިންނަށް މާބޮޑަށް ހަމަ ކަމުދަނީ ސަލާންޖެހުން.\nޗައިނާ އަށް ބެވުން ނޫންކަމެއް ކުރަންނޭގެެ ބަޔަެއް އަދި ޗައިނާ މީހުންގެ ފައިބުޑަށް ވެއްޓެންޖެހޭތަ\nތިޔަ މަޝްވަރާތަކަކީ ބޯޑަރހުޅުވުމުގެކުރިންކޮށްނިމި ހުރިހާކަންތައްތަކެއް ހަމަޖެއްސިފައި އޮންނަންޖެހޭކަމެއް. ބޯޑަރ ހުޅުވާ ހުރިހާކަމެއް ކޮށްފައި ޗައިނާއާއެކު މަޝަވަރާކުރުމަށް ކިޔޭނީ ކްރައިސިސް މެނޭޖްމަންޓް. ހީކުރީ ޔޫރަޕުން މީހުނއލް އައިސް ފުރާލާނެއޭ. ގަތަރު ގެ ބޯޓް އޯވަރ ބުކްވެގެން މިއައީ 128 މީހުން. ބަލަ ނިވްނޯރމަލްގައި ކުރިން އެރުވިވަރަށް ބޯޓަށް މީހުން މޭރުވޭނެޔޭ.\nތިކަމަށް އެންމެ ރަނގަޅުވާނީ ކުރީގެ ރައީސް އެމްޑިޕީގެ ރައީސް މަޖުލިސްގެ ރައީސް! ކީއްވެބާ އިންޑިޔާގެ ގެސްޓުން ގެނެސް ފުރާލާ ވާހަކަ ނުދައްކަނީ؟\nގެންނާނެ ކަމެއް ނެތް މިތަނަކަށް. ލަދެއް ނުގަނޭތެ ރީނދޫ ކޮހުން ޗައިނާއޭ ކިޔައިގެން އަނގަ ހުޅުވަން. އިންޑިއާ މީހުން ގެނޭ. އާން ރިސޯޓަށް އައިސްވެސް ބުނާ ސަރު އައި ނީޑެ ޑޯސާ އެންޑެ ސަމްބަރު ފޯރ މައި ބްރެކުފާސްޓް.


އަހްމަދު އަޒާން 28 ސެޕްޓެމްބަރު 2020 22:48\nއިންޑިއާގެ އަސްކަރީ މަތިންދާބޯޓެއް\nދާއިމީ ގޮތެއްގައި ރާއްޖޭގައި ބޭއްވުމަށް އިންޑިއާގެ ކަނޑުގެ ސިފައިންގެ މަތިންދާ ބޯޓެއް މާދަމާ ދިވެހިރާއްޖެއަށް ގެނައުމަށް ހަމަޖެހިފައިވާ ކަމަށް މައުލޫމާތު ލިބިއްޖެއެވެ.\nމިގޮތުން އިންޑިއާގެ ކަނޑުގެ ސިފައިން ބޭނުން ކުރާ ޑޯނިއާ-228 މަރުކާގެ މަތިންދާބޯޓެއް މާދަމާ ހަނިމާދޫއަށް އަންނާނެ ކަމަށް ވަނީ މައުލޫމާތު ލިބިފައެވެ. އަދި އެ މަތިންދާބޯޓު އޮޕަރޭޓުކުރަން އިންޑިއާގެ 32 ސިފައިން ރާއްޖޭގައި ދާއިމީގޮތެއްގައި ތިބޭނެކަމަށް މައުލޫމާތު ލިބެއެވެ. 32 ސިފައިންގެ ތެރެއިން ގިނަ ބަޔަކު ރާއްޖެއަށް އައިސްފައިވަނީ ދާދިފަހުން ރާއްޖެއައި އިންޑިއާގެ ކަނޑުގެ ސިފައިންގެ މަނަވަރެއް ކަމަށްވާ އައިއެންއެސް ސުނައިނާ އިންނެވެ.\nމި ކަމާއި ބެހޭގޮތުން އެމްއެންޑީއެފް އާއި ސުވާލު ކުރުމުން އަދި މިހާތަނަށް އެއްވެސް ޖަވާބެއް ދީފައިނުވެއެވެ.\nއިންޑިއާގެ މި އަސްކަރީ މަތިންދާބޯޓު ރާއްޖޭގައި ދާއިމަށް ބޭއްވުމަށް އެއްބަސްވުމެއްގައި ސޮއި ކުރީ މިއަހަރުގެ ކުރީކޮޅުގައެވެ. މި އެއްބަސްވުމުގެ އެއްވެސް ތަފްސީލެއް ހާމަކުރަން ސަރުކާރުން ވަނީ ދެކޮޅުހަދާފައެވެ.\nހަނިމާދޫގައި މި މަތިންދާބޯޓު ބޭއްވުމަށް ހަމަޖެހިފައިވާއިރު، އިންޑިއާ ސަރުކާރުން ވަނީ ހަނިމާދޫ އެއާޕޯޓު ތަރައްޤީކުރުމުގެ ބޮޑު މަޝްރޫއެއް ފަށަން އުޅޭކަމަށް އިއުލާންކޮށްފައެވެ. މި މަޝްރޫއު އިއުލާން ކުރީވެސް ރާއްޖޭގައި ހުންނަ އިންޑިއާ ހައިކޮމިޝަނުންނެވެ. އޭގެ އެއްވެސް މައުލޫމާތެއްވެސް އަދި ރާއްޖޭގެ އެއްވެސް ރަސްމީ އިދާރާއަކުން ހާމަކޮށްފައިނުވެއެވެ.\nސަރުކާރުން އިންޑިއާ އާއި އެކު އަޑި ނޭގޭ ގިނަ އެއްބަސްވުންތައް ސޮއިކޮށް ރާއްޖޭގައި އިންޑިއާ ސިފައިންގެ އަދަދު އިތުރުކުރަމުންދާތީ ގިނަ ބަޔަކު ދަނީ ސޯޝަލް މީޑިއާގައި ކަންބޮޑުވުން ފާޅުކުރަމުންނެވެ.\n87 % ރުޅިއައި\n3 % މައުލޫމާތު މުއްސަނދިވި\nރައީސް ސޯލިހް އިންޑިއާ ހަނިމާދޫ އިންޑިއާ ސިފައިން\nJuly 22, 2020 10:19:14\nއިންޑިއާގެ އަސްކަރީ މަތިންދާ ބޯޓެއް ރާއްޖޭގައި ބޭއްވުމަށް އެއްބަސްވުމެއްގައި ސޮއިކޮށްފި!\nAugust 30, 2020 10:44:51\nއިންޑިއާ ސިފައިން ރާއްޖޭގައި ތިބުމާއި ދެކޮޅަށް ގިނަ ބަޔަކު ޓުވީޓުކުރަނީ!\nއިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް އިންޑިއާ އައުޓް\nބާއީ އޯރް ބެހެނޯ. މޭ މޯދީ އާޕްކީ ޕްރައި މިނިސްޓަރު ކީ ޝަރަފް ސޭ އޭކް ޑޯނިއާ ފުލައިޓް ދިޔާ ހޭނ. އިސީލިއޭ މޭ ކެހެތާހޫން އާޕް ލޯގް މޫ ބަންދު ކަރް ބަގްވާސް ނެހީ ހޯނާ ޗާހިޔޭ. ކިއޫންކޭ ހަމާރާ ސިޕާއީ ފައުޖް މާލްދީޕް މޭ ރެހެނާ ކޮއީ މުޝްކިލް ނެހީހޭ. އާޕް ލޯގް ޖާންތޭހޭ ހަމާރާ ޗީފް މިނިސްޓަރ އިބޫ ނޭ ޔޭ ޕަރްމިޝަން ދިޔާހޭ ލައިފް ޓައިމްކޯ. މޭ ޖާންތާހޫނ އާޕް ލޯފް ކުޗް ނާރާޒް ހުވާހޭ. ލޭކިން ހަމާރާ މިޝަން ކޮމްޕްލީޓް ނެހީ ހުވާތޯ މޭރީ ސިޕާއީ ވާޕަސް ގައޯމޭ ނެހީ އާއީ. ސޯޗްލޯ ކުޗްބީ ނެހީ ކަރޭގާ. ކުޗް ކަރޭގާތޯ މޭ ބަދުލާ ލޫންގާ ޒަރޫރް. ( ނަމަސްކާރު. އާޕް ލޯގްކީ ޕްރައި މިނިސްޓަރ މޯދީ)


މިއަދު ބާޣީން. މާދަމާ އަހަރެމެން. އެނގިދާނެތާ!! – Maldivian Democratic Party\n08 ޖުލައި 2012\nމިއަދު ބާޣީން. މާދަމާ އަހަރެމެން. އެނގިދާނެތާ!!\nމިއަދު މިގައުމުގެ ވެރިކަން ފޭރިގަނެގެން އެތިބީ ދިވެހި ތާރީޚުގައި ވެސް މިފަދަ ހަޑިމުޑުދާރު އަމަލެއް އެންމެ ހުތުރުކޮށް ހިންގައިގެންތިބި ޚާއިނުން ތަކެކެވެ. އެމީހުންނާއި އެމީހުންނަށް އެހީތެރިވި އެންމެން ވެގެން މިގައުމު ސުންނާފަތިކޮށް ބައިއަޅައި ލޫޓުވަމުން އެތިބަ ގެންދަނީއެވެ. ގައުމުގެ ބައިތުލްމާލް ހުސްވެ މުސާރަވެރީންނަށް އުޖޫރަނުދެވި އެންމެފަހުން މިހާރު އިވެނީ ފައިސާ ފުނިފުނިވަރު ޖަހަޖަހައިގެން ގެނެސް ވައްދާ ވާހަކައެވެ. އެހެންކަމަށް ވާނަމަ އައިއެމްއެފް ފަދަ މާލީ އިދާރާތަކުގެ ފިއްތުންތަކާއި ގައުމަށް ކުރިމަތިނުލައި ފަރުޖެހޭނެ އެއްވެސް ގޮތެއް ނޯންނާނެއެވެ.\nއަވަށްޓެރި ގައުމުތަކާއި އޮންނަ ގުޅުންތައް ހީނަރުވަމުން ދާއިރު ވިލާތާއި އެކުގައި އޮތް ގުޅުންތައް މުޅީން ކެނޑިގެން ދާފަދަ ސިގްނަލްތައް މިދަނީ ފެންނަމުންނެވެ. އެހެނަސް މިއަދު އެމީހުންގެ ވެރިކަން ހިމާޔަތްކޮށް ގާނޫނީ ކުލަޖެއްސުމަށްޓަކައި ކޮންމެފަދަ ކަމެއްވެސް ކުރުމުގައި ބާޣީން އެތިބީ ހޭބޯނާރައި މަރުފަލި ޖަހާށެވެ. ވާނީވެސް އެހެންނެވެ. ތިމާމެން މިތިބަ ހިސާބުން ކިރިޔާ ކައްސާލިޔަސް މަރުނޫން އެއްޗެއް ފެންނާކަށް ނެތެވެ. އަދި ގަތްގަނޑުތައް ފޮރުވޭނެ ގޮތެއްވެސް އަމުދުން ނެތެވެ.\nމިއަދު މިބާޣީން ހިންގަމުން ގެންދާ ކަންކަމުގެ ނަތީޖާވެސް މިދަނީ މިގައުމަށް ފިސާރި ހިތިކޮށް ފެންނަމުންނެވެ. ވެރިކަމަށް ފުރުނު ކޮންމެ މަހަކަށް އަނިޔާވެރި މަރަކުން މީހަކު މަރާލައިފިއެވެ. ގައިމުވެސް އިއްޔެ އެހައްދުވަހު މަރުގެ ހަމަލާއެއް ދިން ލިޔުންތެރިޔާއަށް މަރުގެ އިންޒާރު ދެމުން އެންމެ ބޮޑަށް ގެންދިޔައީ މިގައުމުގެ ވެރިކަމާ މިއަދު ލާމެހިގެން އެއުޅޭ ނަންމަޝްހޫރު ޓެރަރިސްޓު ” ފަހަރި ޝޭޚުންގެ ” ޖަމާއަތުންނެވެ. މިއަދު މިގައުމުގެ އިސްލާމީ ކަންކަން ކުރިއަރުވާށޭ ކިޔައި ނަމުގައި ހަވާލުވެ އެތިބީ އެމީހުންގެ މީހުންނެވެ. ހުކުރު ޚުތުބާ ތަކުގައި އިސްލާމުންނަށް ބަދުދުޢާ ކުރަމުން އެމީހުން އެގެންދަނީ އެމީހުންގެ ހިތުގައި އިސްލާމުންނާއި މެދުގައިއޮތް ހަސަދަ ވެރިކަމާ ދެފުށްދެގޮތް ކަމުގެ ސަބަބުން ފިޔަވައި ދެން އެހެން ކޮންކަމަކުން ހެއްޔެވެ؟ އެމީހުންގެ އަގަލާއި ކުލުނަށް ބަލާލާއިރު އިސްލާމީ ރިވެތި އެއްވެސް ސިފައެއް ގައިމުވެސް ފެންނާކަށް ނެތެވެ. ބޮޑާކަމާއި ފިތުނަވެރިކަން އިންތިހާއަށް ފެންނާން އެބަހުއްޓެވެ. ދިވެހި ރައްޔިތުން އެމީހުންގެ ދުލުގެ އަވައިގައި ޖައްސައި މުޅިގައުމު ފިތުނަކޮށް މިގައުމުގެ ވެރިކަން ލޫޓުވާލުމުގައި އެންމެކުރީ ސަފުގައި ނުކުމެ ތިބީ އެވެރީންނެވެ. އެމީހުންގެ އަތުގައި ހިފައި ގުނބޯ ނެއްޓުވީ މިގައުމުގެ ބައެއް މަހުޖަނުންނެވެ. އެހެންކަމަކު ނޫނެވެ. ހަމައެކަނި މިގައުމުގެ މުއްސަނދި ކަމާއި ވެރިކަމުގެ ބޭނުމުގައެވެ.\nމިއަދު ވެރިކަމުގައި ތިބެގެން އެކުރާހާވެސް ކަމަކީ މިގައުމު ލޫޓުވުމެވެ. ރައްޔިތުންނަށް އަނިޔާކުރުމެވެ. މިއަދާ ހަމަޔަށް މިވީ ފަސްމަހެއްހާ ދުވަހުގެ ތެރޭގައި ފިސާރި އަނިޔާވެރިކޮށް މިގައުމުގައި ފަސްފުރާނަ ދުށްވާލައިފިއެވެ. އެއިންކަމަކާ މިވެރީން ކަންބޮޑެއް ނުވެއެވެ. މުޅިގައުމުގައި މާރާމާރީއާއި ފޭރުމެވެ. އެކަމަކާ މިވެރީން ނުސިހެއެވެ. ވާނީވެސް އެހެންނެވެ. ގައުމުގައި ތިބިއްޔާ ތިބިހާ ލުއްޗާއިން މިއަދުގެ އިސްސަފުގައި އެތިބީ ފެންނާށެވެ. މިއަދު މިގައުމު ސިފަވަނީ ގުންޑާ ރާޖުގެ ގޮތުގައެވެ. ފުލުހުންނާއި ސިފައިންނަކީ ޑާކޫންހެން އަންނަ ނާންނަ ތަނެއް ނުއެނގި ކުއްލި ކުއްލިއަށް ނުކުމެ ރައްޔިތުންނަށް ހަމަލާދީ މުދާކޮޅު ލޫޓުވާލުމަށް ފެންބޮވާފައި ތިބި ބައެކެވެ. އެމީހުންގެ މިއަމަލު ތަކާއި އިދިކޮޅަށް ބަހެއްބުނާ ކޮންމެ މީހަކު މަގުމަތީގައި ގަންހިންގައި ތަޅާ ރޯނާ ގެންނެވުމަކީ އެމީހުން ހަމައެކަނި ދަންނަ ގާނޫނެވެ. ވެރިކަމަށް ބައި އަހަރު ނުވެއުޅެނިކޮށް ސިޔާސީ ކުށްވެރީންގެ ގޮތުގައި ހާހެއްހައި މީހުން ހިފައި ހައްޔަރު ކޮށްފިއެވެ. މިއަދު އޭގެ ގާތްގަނޑަކަށް ދެބައިކުޅަ އެއްބައި މީހުން ގޮވައިގެން އެތިބަގެން ދައުވާކުރަނީއެވެ. ގާނޫނީ ހަމައެއް ސައްޚަނުވެތިބި ބަޔަކަށް މިގައުމުގެ ވެރީން ކަމުގައިވާ ރައްޔިތުންގެ މައްޗަށް ދައުވާކޮށް އަދަބުދެވޭނެ ހަމަޔެއް އޮތިއްޔާ އޮތީ އެމީހުންގެ އަމިއްލަ އުސޫލުތަކުގެ ތެރޭގައި އެކަންޏެވެ. އެމީހުން އެގޮވަނީ މިގައުމުގެ ތިންބައިކުޅަ އެއްބައި މީހުން ޖަލުތަކުގައި ރޯނާގަންނުވާނެ ވާހަކައެވެ. ތަޅާމަރާނެ ވާހަކައެވެ. މިމީހުންގެ ބަސްފޮތުގައި އަނިޔާވެރި ކަމުގެ ބަސްތައް މެނުވީ ލިޔެވިފަކާ ހަމަގައިމުވެސް ފެންނާކަށް ނެތެވެ.\nއިންޝާﷲ މާދަމާ އަހަރެމެން ރައްޔިތުން ގައިމުވެސް ޙައްގު ގޮތުގައި މިމީހުންގެ މައްޗަށް ގަދަވެ ގަންނާނެއެވެ. އެމީހުންގެ ލުއްޗާ ސިކުނޑި ތަކުގެ ބާރުކެނޑި ކުޑަކަކޫ ޖެހިގެން ދާނެދުވަސް ދެން ﷲއިރާދަ ކުރެއްވިއްޔާ ދުރަކު ނެތެވެ. އަހަރެމެން މިގައުމުން އެމީހުން ލޫޓުވާލި ތަންތަން ފޫބެއްދުމުގައި ރެޔާދުވާ އެއްކުރާނަމެވެ. ގައުމުގެ ކޮންމެ ރައްޔިތަކަށް އުފާވެރި ދިރިއުޅުމެއް އުޅުމުގެ މަގުފަހި ކޮށްދޭނެއެވެ. އިންސާފާ ޙައްގުގެ މަގުން މެނުވީ އެއްވެސް މީހަކަށް މިގައުމުގައި އަދަބެއް ގައިމުވެސް ހަމަހިލައި ނުދެވޭނެއެވެ. ވަކި ޕާޓީއަކަށް ނިސްބަތް ވީތީވެ ، އަހަރެމެންގެ ޕާޓީއަށް ސޮއިނުކުރީތީވެ ފަރަގު ކުރުމެއް ނެތި ހަމަހަމަ ޙައްގުތައް ލިބިދެވޭނެއެވެ. އަހަރެމެންގެ ކުރިމަތީގައި ޙައްގުބަސް ބުނުމުގެ ފުރިހަމަ މިނިވަންކަން އޮންނަ ބީދައިން ، ހަގީގަތާ ޚިލާފަށް ވާހަކަދަށްކާ މީހުންނަކީވެސް ވިސްނައިދީ ހަމަމަގަށް ގެނެވޭ ބައެއް ކަމުގައި ހެދުމުގެ ހިތްވަރާއި ކެތްތެރިކަން އަހަރެމެންގެ ކިބައިގައި ހުންނާނެއެވެ.\nމުޖުތަމައުގައި މަގުގެއްލިފައި ތިބިހައި ޒުވާނުންނަށް ފުރުސަތުތައް ހޯދައިދީ ޖަލުތަކުގައި ހަޔާތުގެ ބޮޑުބައި ހޭދަކުރާން ޖެހިފައިވާ މީހުންނާއި މެދުވެސް އަހަރެމެން އޯގާތެރި ވާނަމެވެ. އެމީހުން އިސްލާހުކޮށް މުޖުތަމައަށް ގެނައުމަކީ އަހަރެމެންގެ ވާޖިބެއް ކަމުގައި ދެކޭނެއެވެ. ކިތަންމެ ރުޅި މޫނުތަކާއިވެސް އަހަރެމެން ކުރިމަތިލާނީ އޯގާތެރިކަމާއި ޚުލްގު ހެޔޮކަމާއެކުގައެވެ. މިގައުމުގެ އިސްލާމީ ކަންކަން ހިންގާން އިސްލާހު ކުރާން ތިބޭނީ ކެތްތެރި ބަސްމަދު އިލްމީ ގޮތުން ހުނަރުވެރި ގާބިލް ފަރާތްތަކެވެ. އެމީހުން ބޮނަކުއާގެ ނަމުގައި ރާހުއްދައެއް ނުކުރާނެއެވެ. އެމީހުން ސްޕާތަކުގައި ތެޔޮދަމާކަށް ނުދުވާނެއެވެ. ދީނާ ނަހަމަ ކޮންމެ ކަމެއް މަނާކުރުމުގައި ފުރިހަމަ އިޚްތިޔާރާއި ބާރާއި އެކުގައި މަސައްކަތް ކުރާނެއެވެ.\nރައްޔިތުން ހާއުފާވެރި ކަމުގައި އަނެއްކާވެސް އެކުވެރިވެ އެއްހިތްވެގެން އުޅޭނެ ދުވަހަކަށް އަލިވިލޭއިރު މުޅިގައުމު ﷲގެ ރަޙުމަތުން އޮންނާނީ ” ރަންރީނދޫ ” ކުލައިން ޖަރީވެފައެވެ. މުޅިގައުމުން ފެންނާނީ ހިނިތުންވުމެވެ. މިމީހުންގެ އަތުން އަހަރެމެން އަނބުރާ ގައުމު ހޯދާއިރު މިގައުމުގެ ބޭތިލް މާލުގައި އެންމެ ލޯލާރިއެއް ނެތަސް ގައުމު ހިންގުމަށް ބޭނުންވާ ފައިސާ ހޯދާނެގޮތް އަހަރެމެންނަށް އެނގޭނެކަން ތަޖުރިބާއިން ވާނީ ދަށްކާދީފައެވެ. އުތުރުން ދެކުނަށް މުޅިރާއްޖެ އެކުއެކުގައި ތަރައްގީވެ ކުރިއަރައިގެން ދާނެކަން މިއަދުވެސް ޔަގީނެވެ. މިއަދު ރައްޔިތުންނަށް އަނިޔާވެރި ވުމުގައި އެތިބީވެސް ދިވެހި ރައްޔިތުންނެވެ. އެމީހުންނަކީވެސް ހަމައަހަރެމެންގެ ގައުމުގެ ބައެކެވެ. އެމީހުންގެ ތަފާތަކީ އެމީހުންގެ ހިތްތައް ނިފާގުން ފުރިފައި ވުމެވެ. ދަހިވެތި އެދުމުން ފުރިފައިވުމެވެ. ގައުމުގެ މުއްސަނދިކަމަށް އެދުންވެރި ވުމެވެ. އިސްލާމް ދީނާއި ދުޝްމަން ވުމެވެ. ޔަހޫދީންނާއި ގުޅިގެން އެމީހުންގެ މޫނުމަތި ރީތިކުރެވޭތޯ އެއުޅެނީ މިނޫން ކޮންކަމެއް އޮތީމަހެއްޔެވެ؟ އިއްޔެ އެމީހުން ގޮވާނެގީ އަހަރެމެން ޔަހޫދީންނަށް މިގައުމު ވިއްކާލަން އުޅޭވާހަކައެވެ. އެމީހުން މިއަދު އެތިބީ އަހަރެމެން ކުރާންއުޅޭ ކަމުގައި އެމީހުން ތުހުމަތުކުރި ހަޑިމުޑުދާރު ހުރިހައި ކަމެއް ކޮށްގެންނެވެ. އަމަލާ ބަހުން އެކަން ދަށްކައިގެންނެވެ. އިއްޔެ އެމީހުންނަށް ” ނޯކޭވި ” ހުރިހައިކަމެއް ” އޯކޭ ” ވެގެންނެވެ.\nﷲގެ މިންވަރު ފުޅުން މާގިނަދުވަހެއްނުވެ ދިވެހި ރައްޔިތުންނަށްް މިދުވަސް ދަށްކަވާނެއެވެ. ކެތްތެރިކަމުގެ މޭވާގައިލާ ފޮނިރަހަ އަހަރެމެން އެންމެހައި ދިވެހި ރައްޔިތުން އެއްހިތުން އެކުގައި ތިބެގެން ހިއްސާ ކުރާނެއެވެ. އާނއެކެވެ. ” މިތުރުންގެ ހިތައް ދަތިކުރި ކަޅުކޮންމެ ރެއެއްވެސް ، ފިތުރަތުގެ އުސޫލުން ނިމެނީ ފަތިހަށެ އަމުދުން ” ކީރިތި ﷲ ދިވެހި އެންމެހައި ރައްޔިތުންނަށް ބާއްޖަވެރިކަން ދެއްވާށިއެވެ. އަޅަމެންގެ ތެރެއިން ހެޔޮމަގުން ކައްސާލާ ކޮންމެ ފަރުދަކަށް އެނބުރި ހެޔޮމަގަށް އައުމުގެ ތައުފީގު ދެއްވާށިއެވެ. މިގައުމު ތާއަބަދު މިނިވަންކަންމަތީ ، އިސްލާމްދީނުގެ ނޫރުން އުޖާލާވެ ލަހައްޓަވާށިއެވެ. ވައާޚިރު ދަޢުވާނާ އަނިލްޙަމްދު ލިﷲ ރައްބިލް ޢާލަމީން އާމީން!


Thunburi gai 35 million rufiyaage ge bandharakaai jetty eh hadhanee\nތުނބުރީގައި 35 މިލިއަން ރުފިޔާގެ ޖެޓީއަކާއި ބަނދަރެއް ހަދަނީ\nލ. ތުނބުރި: މި ރަށުގައި މެދު ފަންތީގެ އެނދުތަކެއް ތަރައްގީ ކުރާނެ.\nގެސްޓް ހައުސް އައިލެންޑުގެ ގޮތުގައި ތަރައްގީކުރާ ލ.ތުނބުރީގައި 35 މިލިއަން ރުފިޔާގެ ޖެޓީއަކާއި ބަނދަރެއް ހަދަން މޯލްޑިވްސް މާކެޓިން އެންޑް ޕީއާރު ކޯޕަރޭޝަން (އެމްއެމްޕީއާރުސީ) އިން ބީލަމަށް ހުޅުވާލައިފި އެވެ.\nއެމްއެމްޕީއާރުސީ ޑިރެކްޓަރު މުހައްމަދު އަސީލް މިއަދު ވިދާޅުވި ގޮތުގައި 500 ފޫޓު ދިގު 295 ފޫޓު ފުޅާ މި ބަނދަރުގައި އެއްފަހަރާ 42 ސްޕީޑް ލޯންޗާއި ބޮޑު ހަތް މަސް ދޯނި އަދި ލޭންޑިން ކްރާފްޓަކަށް ވަދެވޭ ވަރުގެ ބަނދަރެއް އޮންނާނެ ކަމަށެވެ. މި މަޝްރޫއުގެ ދަށުން ތުނބުރީގައި ދެ ޖެޓީއެއް ހަދާނެ ކަމަށް އޭނާ ވިދާޅުވި އެވެ.\n"ބަނދަރުގެ މަސައްކަތް ފެށުމަކީ މި ޕްރޮޖެކްޓު 100 ޕަސެންޓް ކާމިޔާބުވުން. ބަނދަރުގެ މަސައްކަތް ފެށުމާއެކު އެހެން މަސައްކަތް ކުރާ ފަރާތްތަކުން އައިސް މަސައްކަތް ފެށިގެންދާނެ،" އަސީލް ވިދާޅުވި އެވެ.\nއޭނާ ވިދާޅުވި ގޮތުގައި ބަނދަރާއި ޖެޓީ ހަދަން ބަޔަކާ ހަވާލުކޮށް ނުވަ މަސް ދުވަހުގެ ތެރޭގައި މަސައްކަތް ނިންމަން ޖެހޭނެ ކަމަށެވެ. އަދި މި މަޝްރޫއަށް ބޭނުންވާ ފައިސާ ލިބިފައިވާ ކަމަށް އަސީލް ވިދާޅުވި އެވެ.\n"މި މަޝްރޫއަށް ބިޑް ފޮތް ވިއްކަނީ. އެއީ ރާއްޖޭގައި މިފަދަ މަސައްކަތް ކުރަނީ މަދު ބަޔަކު ކަމަށްވާތީ. އަޅުގަނޑުމެންގެ މަގުސަދަކީ މި މަސައްކަތް އެޕްރީލް މަހު ބަޔަކާ ހަވާލު ކުރުން،" އަސީލް ވިދާޅުވި އެވެ.\nއެމްއެމްޕީއާރުސީން ވަނީ ތުނބުރީގައި ތިން ބީޗް ރިސޯޓު ހެދުމަށް ވެސް ބީލަމަށްވެސް ހުޅުވާލާފަ އެވެ. އަދި ތިން ފަރާތްކުނަ ވަނީ ބިޑް ވެސް ހުށަހަޅާފަ އެވެ. މިހާރު ދަނީ ހުށަހެޅި ބިޑްތައް އިވެލުއޭޓް ކުރަމުންނެވެ.


4 Aharah Fahu Amilla Vazanah Aa Dhevumun Syria Rayyithakah Kurevunu Ihusaas! - Vaguthu\nހަތަރު އަހަރަށް ފަހު އަމިއްލަ ވަޒަނަށް އާދެވުމުން ސީރިޔާ ރައްޔިތަކަށް ކުރެވުނު އިހުސާސް!\nސީރިޔާގެ އެލެޕޯ ގެ ސަކާސިއަން އާއިލާއަށް އުފަން އުމުރުން 29 އަހަރުގެ ނާޓޭ އަބްދުﷲ އަކީ ގުރަފިކް ޓިޒައިނަރެކެވެ. ސީރިޔާގެ ދާހިލީ ހަގުރާމަ 2011 ވަނަ އަހަރު ފެށުމުން އަމިއްލަ ވަޒީފާ ގެއްލި ދެން އުޅުނީ އިންސާނީ އެހީދޭ ޖަމިޔާއެއްގައެވެ. ނަމަވެސް ވަޒީފާއެއް ހޯދުމަށް އަމިއްލަ ވަޒަން ދޫކޮށް އަވަށްޓެރި ތުރުކީ އަށް ދަތުރު ކުރީ ލޯބިވާ އާއިލާވެސް ދޫކޮށްފައެވެ.\nމިއަހަރު އަބްދުﷲ ވަނީ ތުރުކީގެ ބޯޑަރު ހުރަސްކޮށް އަމިއްލަ ވަޒަން ކަމުގައިވާ އެލެޕޯ ނުވަތަ ހަލަބަށް4އަހަރު ފަހުން އެބުރި އައިސް ފައެވެ. އަލްޖަޒީރާއަށް އަމިއްލަ ވަޒަނަށް އާދެވުމުން ކުރި އިހުސާސް ކިޔައިދެމުން އަބްދުﷲ ބުނީ ފުރަތަމަވެސް އަމިއްލަ ވަޒަނަށް އައިސް ދިޔާއީ ގެޔައް ކަމަށާއި އަދި ގެޔައް ވަދެ މަންމަ އަށް ގޮވާލި ކަމަށެވެ. އަދި މަންމަ އަށް ހުއްޓުން އެރި ކަހަލަ ގޮތެއްވެ އަމިއްލަ ދަރި ގަދަވެ ސަލާމަތުން އެބުރި ގެޔައް އައިކަން ގަބޫލު ކުރަން ދަތިވި ކަމަށް އަބްދުﷲ ބުންޏެވެ.\n2011 ވަނަ އަހަރު ފެށުނު ދާހިލީ ހަނގުރާމައިގައި މުޅިން ސުންނާފަތި ވެފައިވާ އަމިއްލަ ވަޒަނަށް އާދެވުމުން ވަރަށް އަސަރު ކުރި ކަމަށް އަބްދުﷲ ކިޔާދިނެވެ. އަދި ކުރިން ހުރި ހުރިހާ ކަމެއް މުޅިން ބަދަލުވެފައިވާ ކަމާއި ކުޑަ އިރުގެ ހަނދާން ތަކާ ގުޅިފައި ހުރި ހުރިހާ ތަނެއް ވަނީ ހަނގުރާމައިގައި ވިއްސި ވިހާލިވެފައި ކަމަށް ވެސް އަބްދުﷲ ބުންޏެވެ.\nވަރަށް ދެރަވެފަ ހުރެ އަބްދުﷲ ބުނީ ހުރީހާ ރައްޓެހިންވެސް ވަނީ ވަޒަން ދޫކޮށް ހަނގުރާމައިގެ ސަބަބުން ރެފިއުޖީންގެ ގޮތުގައި ޔޫރަޕްގެ ގައުމުތަކަށް ހިޖުރަ ކޮއްފައެވެ . ނަމަވެސް ވަރަށް ގާތް އެކުވެރިއެއް ކަމަވާ ރަމީ ވަނީ ހަނގުރާމަ ހިނގިއިރު ވަޒަން ދޫކޮށްލަން ދެކޮޅު ހަދާފައި ކަމަށް އޭނާ ބުންޏެވެ. އަދި ރަމީ އާ އަމިއްލަ ވަޒަނަށް އެނބުރި އައުމުން ބައްދަލު ވާނެ ކަމައް އެއްވެސް އިރެއްގައި އުންމީދު ނުކުރާ ކަމަށްވެސް އަބްދުﷲ ބުންޏެވެ. ރަމީ އަކީ އެތައް ފަހަރަކު ޑިޕްރެސް ވެގެން އަމިއްލަޔަށް މަރުވާން އުޅުނު މީހެއް ނަމަވެސް ސިރިޔާގެ ޔަތީމް ކުދިންގެ ޕާކެއްގަ މަސަކަތް ކުރަން ފެށުމުން އޭނާ އަށްވެސް އަލުން ދިރުމެއް ލިބި މުޅިން ރަނގަޅުވެފައި ކަމަށް އަބްދުﷲ ބުންޏެވެ.\nސީރިޔާގެ ރައީސް ބައްޝާރުލް އަސަދުގެ ވެރިކަމާ ދެކޮޅަށް އިދިކޮޅު ސިޔާސީ ފަރާތްތަކުން 2011 ގައި ފެށި ހަރަކާތްތައް ފުޅާވެ ދާޚިލީ ހަނގުރާމައަކަށް ބަދަލުވެފައިވާ އިރު، މިހާތަނަށް 400,000 ވުރެ ގިނަ މީހުން މަރުވެފައިވާ ކަމަށް ލަފާ ކުރެވެ އެވެ. އަދި މިލިއަނަކަށް ވުރެ ގިނަ މީހުން ވަނީ ގެދޮރު ގެއްލި ފައެވެ އެވެ. އަދި ގިނަ އަދަދެއްގެ ބަޔަކު ވަނީ ރެފިއުޖީންގެ ގޮތުގައި އެހެން ގައުމުތަކަށް ހިޖްރަ ކޮށްފަ އެވެ.\nބައްޝާރުލް އަސަދުގެ ވެރިކަން ނިމެން ދަނިކޮށް، ރަޝިޔާ އާއި އީރާންގެ އަސްކަރީ އެހީއާއެކު ސަރުކާރު ސިފައިން މިހާރު އަންނަނީ އަނެއްކާ ވެސް ކާމިޔާބު ހޯދައި ބައްޝާރަށް ވަފާތެރި ހަނގުރާމަވެރިންގެ ބާރު ގަދަ ކުރަމުންނެވެ.\nސީރިޔާގެ ދާޚިލީ ހަނގުރާމައިގައި އިދިކޮޅު ހަނގުރާމަވެރިންނަށް މަދަދު ދެނީ، އެމެރިކާ އާއި ވިލާތުގެ ގައުމުތަކުގެ އިތުރުން އަރަބި ބައެއް ގައުމުތަކުންނެވެ. ސީރިއާގައި ކުރި ދާޚިލީ ހަނގުރާމައިގެ ސަބަބުން އެ ގައުމުގެ އިގްތިސާދަށް 226 ބިލިއަން ޑޮލަރުގެ ގެއްލުން ލިބިފައިވާ ކަމަށް ވޯލްޑް ބޭންކުން ބުނެފި އެވެ.\nތާރީޚު، ދިވެހި، ރާއްޖެ.\nސެޕްޓެމްބަރު 13, 2017 - 15:01\nސީރިޔާއަށް ހަތރު އަހަރު ދހުވަހުގެ ތެރޭގައި އެމެރިކާ ދިން ގެއްލުމަށްވުރެ ބޮޑު ގެއްލުން ހަތަރު ދުވަހުގެ ތެރޭގައި އެވަނީ ލިބިފައި. ވިސްނާ ފކުރު ކުރާ ބަޔަކަށް ޢިބަތުން ފުރިގެންވާ ފިލާވަޅެއް. ﷲ ގެ ކުޅަދުންވަންތަ ކަމާއެވެ.\nސެޕްޓެމްބަރު 13, 2017 - 11:57\nއިޒްރޭލުގެ ހިތްހަމަޖައްސައިދީ އިޒްރޭލުގެ ސަލާމަތްތެރިކަން ގަދަ ކޮށްދެވެން އޮތީ ސީރިޔާ އީރާން ފަދަ ގައުމުތައް ސުންނާފަތި ކޮށްގެންކަން އެމެރިކާއަށް އެނގޭތީ ބޯ ސަކަރާތްވެފައިވާ ޢަރަބިންނާއި ގުޅިގެން މުޅި ސީރިޔާ ސުންނާފަތިކުރީ. އެކަމަކު އެެމެރިކާ ބޭނުންވި ނަތީޖާ ނުލިބި އެވަނީ ހަނގުރާމައިގާ އިނދަޖެހިފައި. ރަޝިޔާއާއި އީރާނުގެ ކުރިމަތީ އެމެރިކާއާއި އެގައުމުގެ ބައިވެރިން އެދަނީ ބަލިވަމުން.\nސެޕްޓެމްބަރު 13, 2017 - 11:01\nއެމެރިކާއިން އަޑީގަ ތިބެގެން ސޫރިޔާ ސުންނާފަތި ކުރި ފަދައިން މީހަކު ކުރި ކަމަކާ ނުލާ މިއަދު އެއޮތީ އެމެރިކާ ސުންނާފަތި ވެފަ. އިބްރަތަކަށް ފުދޭނީ ކިހާ ވަރެއް ވީމަބާ!\nސެޕްޓެމްބަރު 13, 2017 - 10:47\nމަންމަ ދޫކޮއް ދިއަމީހަކަށް ނޭގޭނެ އެހެން އެއްވެސް އިހުސާސެއް ކުރާކަށް. ފޭކު ޖައްސަނީ... ސީރިއާ ގިނަ މީހުން ނަކީ ﷲ އަށް ހަރާމް ކޯރު ވި މީހުން... އެމީހުންގެ އަތްތަކުން ކުރި ކަންކަމުގެ ނަތީޖާ އެފެންނަނީ...\nސެޕްޓެމްބަރު 13, 2017 - 19:43\nނޭނގޭ ވާހަކަ ނުދައްކާ ބަލަ!!???


މެމްބަރު ޔައުޤޫބުގެ ގޮނޑީގެ މައްސަލަ އަންނަ ހަފްތާއަށް ފަސްކޮށްފި | Sandhaanu\nމެމްބަރު ޔައުޤޫބުގެ ގޮނޑީގެ މައްސަލަ އަންނަ ހަފްތާއަށް ފަސްކޮށްފި\nރައްޔިތުންގެ މަޖިލީހުގެ ދާންދޫ ދާއިރާގެ މެމްބަރު ޔައުޤޫބު ޢަބްދުﷲގެ މެމްބަރުކަން ގެއްލިފައިވާކަމަށް ކަނޑައަޅައިދޭން އެދި ސުޕްރީމް ކޯޓަށް ހުށަހެޅި މައްސަލައިގެ އަޑުއެހުން އަންނަ ހަފުތާ އަށް ފަސްކޮށްފި އެވެ.\nވެރިކަން ކުރާ ޕާޓީ އެމްޑީޕީ އަށް ނިސްބަތްވާ ޔައުޤޫބު ޢަބްދުﷲގ ގޮނޑީގެ މައްސަލަ ފަސްކޮށްފައިވަނީ އެބޭފުޅާ އެގޮތަށް އެދިލެއްވުމުން ކަމަށް ޚަބަރުތަށް ބުނެއެވެ. ސިވިލް ކޯޓުގެ ކުރިގެ ޤާޒީ މުޙައްމަދު ޙަލީމް ހުށައެޅުއްވި މިމައްސަލައިގެ އަޑުއެހުން ފުރަތަމަ ތާވަލު ކޮށްފައި އޮތީ އަންނަ ބުރާސްފަތި ދުވަހަށެވެ، ނަމަވެސް މިހާރު އެމައްސަލަ ތާވަލު ކޮށްފައިވަނީ އަންނަ ހަފްތާގެ ބުދަ ދުވަހަށެވެ.\nމެމްބަރު ޔައުޤޫބުގެ މެމްބަރުކަމާއި މެދު ސުވާލު އުފެދި އެމައްސަލަ ކޯޓަށް ހުށަހަޅައިފައިވަނީ ޗާޓަޑް އެކަންޓެންޓުންގެ ޤާނޫނުގެ ދަށުން މިދިޔަ މަހުގެ 14ވަނ ދުވަހު އުފެއްދި މޯލްޑީވްސް އިންސްޓިޓިއުޓް އޮފް ޗާޓަޑް އެކައުންޓެންޓް ކައުންސިލްގެ މެމްބަރ ކަމާއި ޔައުޤޫބު ހަވާލުވެވަޑައިގެންފާތީއެވެ. ނަމަވެސް މެމްބަރ ކަމާއި މެދު ސުވާލު އުފެދުމުން އޭގެ އަނެއް ދުވަހު ޔައުޤޫބު ވަނީ އެކަންސިލްގެ މެމްބަރު ކަމުން އިސްތިއުފާ ދެއްވައިފައެވެ.\nޤާޒީ މުޙައްމަދު ޙަލީމް ހުށައެޅުއްވި މައްސަލައިގައި ބުނެފައިވަނީ، ޔައުޤޫބު އެމަޤާމާއި ހަވާލުވެވަޑައިގެންފައވަނީ ޤާނޫނު އަސާސީއާއި ޚިލާފަށް ކަމަށެވެ. ޤާނުނުއަސާސީގެ 73ވަނަ މާއްދާގެ ރ. ގައި ވަނީ ރައްޔިތުންގެ މަޖިލީހުގެ މެމްބަރެއްގެ ހައިސިއްޔަތުން އަދާކުރަން ޖެހޭ ވަޒީފާއެއް ފިޔަވައި ދައުލަތުގެ އެހެން ވަޒީފާއެއް އަދާ ކޮށްގެން ނުވާނެ ކަމަށެވެ. އަދި ހަމަ އެމާއްދާގެ ނ. ގައި މެމްބަރުކަން ގެއްލޭ ޙާލަތްތަކުގެ ތެރޭގައި ދަރަނި ނުދެއްކުމާއި އެއް އަހަރަށް ވުރެ ދިގު ޖިނާއީ ހުކުމެއް އައުމާއި ފަނޑިޔާރަކަށް ވުން ހިމެނެއެވެ. 73ވަނަ މާއްދާގެ ރ.ގައި ދައުލަތުގެ އެހެން މަޤާމެއް އަދާކުރުމަކީ މަނާ ކަމެއްކަމަށް އޮތަސް މެމްބަރުކަން ގެއްލޭނެ ކަން ނުވަތަ ނޫންކަން މިމާއްދާގައި ސީދާނެތެވެ.\nމިމައްސަލާގައި މެމްބަރު ޔައުޤޫބު އޭނާގެ ދިފާޢުގައި ވިދާޅުވެފައިވަނީ މޯލްޑީވްސް އިންސްޓިޓިއުޓް އޮފް ޗާޓަޑް އެކައުންޓެންޓް ކައުންސިލްގެ މެމްބަރކަން އޭނާ ޤަބޫލު ކުރެއްވެވީ އެކަމުގައި އެއްވެސް މައްސަލައެއް ނެތްކަމަށް ޤާނޫނީ ލަފާ ލިބިލެއްވުމުން ކަމަށެވެ.\nޤާނޫނުއަސާސީ ގައި ވާގޮތުން މެމްބަރެއްގެ ގޮނޑި ހުސްވެފައިވާ ކަމާއި މެދު ސުވާލު އުފެދިއްޖެނަމަ، ވަކި ގޮތެއް ނިންމާނީ އެންމެ މަތީކޯޓަކުންނެވެ. މިހާތަނަށް މެމްބަރުން ގޮނޑި ގެއްލިފައި ހުރީ ޖިނާއީ ކުށްތައް ސާބިތުވެގެންނާއި ޙުކުމާއި އެއްގޮތަށް ދަރަނި ނުދެއްކުމުންނެވެ. ވަކި މަޤާމެއް ޤަބޫލުކޮްގެން މިގޮތަށް މެމްބަރުކަމާ މެދު ސުވާލު އުފެދުނު މިއީ ފުރަތަމަ ފަހަރެވެ.


Nepal ah advantage eh ebaoih, ekam eii Raajje ah oih disadvantage eh nun: Suzain - vNews.mv\nނޭޕާލަށް އެޑްވާންޓޭޖެއް އެބައޮތް، އެކަމު އެއީ ރާއްޖެއަށް އޮތް ޑިސްއެޑްވާންޓޭޖެއް ނޫން: ސުޒެއިން\nއައްފާން މުހައްމަދު 30 September 2021, 19:08\nމުބާރާތުގެ ކުރިން ނޭޕާލުން އިންޑިއާ އާއި ދެކޮޅަށް އެކުވެރިކަމުގެ މެޗުތަކެއް ކުޅެފަ އައުން އެއީ އެޓީމަށް ލިބޭ އެޑްވާންޓޭޖެއް ކަމަށް ގައުމީ ޓީމުގެ ހެޑް ކޯޗް، އަލީ ސުޒެއިން ވިދާޅުވެއްޖެއެވެ.\nސާފް ޗެމްޕިއަންޝިޕްގައި މާދަމާރޭ ނޭޕާލާއި ދެކޮޅަށް ކުޅޭ މެޗުގެ ކުރިން މިއަދު ގަލޮޅު ދަނޑުގައި ބޭއްވި ނޫސްވެރިންގެ ބައްދަލުވުމުގައި ވާހަކަދައްކަވަމުން ސުޒެއިން ވިދާޅުވީ އިންޑިއާ ފަދަ ވަރުގަދަ ޓީމަކާދެކޮޅަށް ކުޅެން ލިބުމަކީ ނޭޕާލަށް ލިބުނު އެޑްވާންޓޭޖެއް ކަމަށެވެ.\n"އަޅުގަނޑު އެ ދެމެޗުވެސް ބަލާލިން. މުބާރާތުގައި އޮތް އެންމެ ވަރުގަދަ ޓީމަކީ އިންޑިއާ ކަމަށް އެންމެންވެސް ގަބޫލުކުރާނެ. އެހެންވީމަ އިންޑިއާ އާއި ދެކޮޅަށް ކުޅެފަ އައުން އެއީ ނޭޕާލަށް އެޑްވާންޓޭޖެއް ހަމަ".\nއެހެންނަމަވެސް ސުޒެއިން ވިދާޅުވީ ރާއްޖެއިން މުބާރާތަށް ވަރަށް ރަނގަޅަށް ތައްޔާރުވެފައި އޮތުމުން ނޭޕާލަށް ލިބުނު އެޑްވާންޓޭޖަކީ ރާއްޖެއަށް ލިބޭ ޑިސްއެޑްވާންޓޭޖަކަށް ނުވާނެ ކަމަށެވެ.\n"އިންޑިއާ އާއި ދެކޮޅަށް ކުޅެފަ އޮތީމަ ކޮންމެވެސް އެޑްވާންޓޭޖްތަކެއް އޮންނާނެ. އެއީ އެމީހުންގެ ކަމެއް. އެހެންނަމަވެސް އަޅުގަނޑުމެން އެޔަށް ތައްޔާރުވެލީމަ އޭގެއިން މާބޮޑު ޑިސްއެޑްވާންޓޭޖެއް އޮތްކަމަކަށް ގަބޫލެއް ނުކުރެވޭ".\nފުރަތަމަ ފަހަރަށް ރާއްޖެއިން އެކަނި މިމުބާރާތް ހޯސްޓު ކުރާއިރު މިފަހަރުގެ މުބާރާތަށް ރާއްޖެއިން ނުކުންނާނީ 100 އިންސައްތަ ދިވެހި ކޯޗިންގ ސްޓާފުންގެ ޓީމަކާއެކުއެވެ. އެގޮތުން ހެޑް ކޯޗެއްގެ ގޮތުގައި ސުޒެއިން ހަރަކާތްތެރިވާއިރު އެސިސްޓަންޓް ކޯޗަކީ އިސްމާއިލް މަހްފޫޒް (އިންމަ) އެވެ. ގޯލް ކީޕަރު ޓްރެއިނަރެއްގެ ގޮތުގައި އަސްލަމް އަބްދުލް ރަހީމް ހަރަކާތްތެރިވާއިރު އެސިސްޓަންޓް ގޯލް ކީޕަރު ޓްރެއިނަރެއްގެ ގޮތުގައި ރާއްޖޭގެ ކުރީގެ އެއް ނަމްބަރު ކީޕަރު އިމްރާން މުހައްމަދު މަސައްކަތް ކުރާނެއެވެ.\nއަމިއްލަ ފަސްގަނޑުގައި މުބާރާތުގެ ޓްރޮފީ އުފުލާލުމަށް ރާއްޖެއިން އަޒުމު ކަނޑައަޅާފައިވާއިރު ގައުމީ ޓީމުން ވަނީ މުބާރާތަށް ތައްޔާރުވުމުގެ ގޮތުން ގަތަރުގައި ކޭމްޕުކޮށް، އެގައުމުގެ ދެ ކުލަބަކާއެކު އެކުވެރި ކަމުގެ މެޗުތަކެއް ކުޅެފައެވެ.


SunOnline: REPORT - Dhen sarukaaru hingaanee 19 vana Majlis in!?\nއަހުމަދު ނާއިފު 19 Apr 2019, 08:31\nއެޖެންޑާ 19ގެ ކެމްޕޭނެއްގެ ދަށުން އެމްޑީޕީ އިން އެކަނި ނުކުމެ މަޖިލީހުގެ 86 ދާއިރާއަކަށް ވާދަކޮށް 65 ގޮނޑި އެ ޕާޓީ އިން މި ވަނީ ނަގައިފަ އެވެ. އެއީ އެހެން ޕާޓީއެއްގެ އެހީއެއް ނެތި، އެ ޕާޓީ އިން ވާދަކުރި ގޮނޑިތަކުގެ 75 ޕަސެންޓެވެ. އެއާ އެކު ކުރީގެ ރައީސް އަދި 19 ވަނަ މަޖިލީހުގެ މައްޗަންގޮޅި މެދު ތަމްސީލު ކުރައްވާނެ ރައީސް މުހައްމަދު ނަޝީދުގެ އަތްޕުޅަށް މި ވަނީ ބޮޑެތި ބާރުތަކެއް އެކީ އެއްފަހަރާ ޖަމާވެފަ އެވެ. ރާއްޖޭގެ ވެރިކަން ރިޔާސީ ނިޒާމަކުން ބަރުލަމާނީ ނިޒާމަކަށް ފުރޮޅާލުމަށް އެމަނިކުފާނު ދެކޭ ހުވަފެނާ ގާތަށް ވަޑައިގަތުމުގެ މިއީ ފުރަތަމަ ފިޔަވަޅެވެ. ހަގީގަތުގައި ރިޔާސީ ނިޒާމެއްގެ ވާހަކަ ގާނޫނު އަސާސީގައި ލިޔެފައި އޮތަސް މަޖިލީހުގެ އިންތިހާބުގައި ގޮނޑިތައް ބެހުނު ގޮތުން ގާނޫނު ހެދުމުގެ ބާރާއި ވެރިކަން ހިންގާ ބޭރު އެކުވެ، ބަރުލަމާނީ ނިޒާމެއްގެ ސިފަ މިދަނީ ޖެހެމުން އެވެ. އެއް ޕާޓީއަކަށް ލިބުނު ސުޕަ މެޖޯރިޓީއާ އެކު، ދައުލަތުގެ މައްޗަށް އަމުރު މައުރޫފު ހިންގާނެ އެންމެ ބާރުގަދަ މުއައްސަސާއަކަށް ވާނީ ރައްޔިތުންގެ މަޖިލީހެވެ.\nއެމްޑީޕީގެ ޕީޖީގެ ލީޑަރަކީ ބޮޑުވަޒީރު!\nރައްޔިތުން މަޖިލީހުގެ ރައީސް ކަމަށް ވަޑައިގަތުމަށް ނަޝީދު އެއްގޮތަކަށް ވެސް ޝައުގުވެރިވެ ވަޑައިނުގަންނަވަ އެވެ. އެމަނިކުފާނު އަބަދު ވެސް ވިދާޅުވަނީ މަޖިލިސް ރައީސްކަން ބޭނުންނުވެ، އެމްޑީޕީގެ ޕާލިމަންޓްރީ ގްރޫޕް ލީޑް ކުރައްވަން ބޭނުންފުޅު ކަމަށެވެ. މަޖިލީހުގައި އެމްޑީޕީގެ މެންބަރުން ކޮންޓްރޯލް ކުރައްވާނެ ބޭފުޅަކަށް ހުންނަވަން ބޭނުންފުޅު ވަނީ އެމަނިކުފާނެވެ. ބޭނުމަކީ ކޮބައި ހެއްޔެވެ؟\nއެމްޑީޕީގެ މަޖިލީހުގެ މެންބަރަކު ވިދާޅުވި ގޮތުގައި އެމްޑީޕީގެ ޕީޖީ ލީޑަރުގެ ގޮތުގައި ނަޝީދު ހުންނަވަން ބޭނުންފުޅު ވަނީ، ރައީސް އިބްރާހިމް މުހައްމަދު ސޯލިހުގެ ސަރުކާރު ގައިޑް ކޮށްދެއްވުމުގެ ބޭނުމުގައި ކަމަށް ވެދާނެ އެވެ. ސަބަބެއް ކަމަށް އޭނާ ވިދާޅުވީ، ސަރުކާރުގެ ސިޔާސަތުތައް ކަނޑައެޅުއްވުމުގެ ނަޝީދުގެ ބަސް ވިދާޅުވުން އޮންނަން އެމަނިކުފާނު ބޭނުންފުޅުވުމަކީ މަގުސަދަކަށް ވެދާނެ އެވެ. އަދި ނަޝީދު ގަބޫލު ކުރައްވަނީ ރައީސް ސޯލިހުގެ ސަރުކާރު ވެރިކަމަށް ގެނައުމުގައި އެމަނިކުފާނުގެ ހިއްސާ ބޮޑުކަމުން، އެ ސަރުކާރު ދެމެހެއްޓުމަކީ އެމަނިކުފާނު ކުރައްވަން ޖެހޭ ކަމެއް ކަމަށެވެ. އެކަން ކުރެވޭނީ ނަޝީދު ގަބޫލު ކުރައްވަނީ، މެންބަރު ވިދާޅުވި ގޮތުގައި، ސަރުކާރުގެ އެޖެންޑާ އެމަނިކުފާނު ސެޓްކުރައްވައިގެން އެވެ. ނަޝީދު ބޭނުންފުޅުވަނީ ސަރުކާރުގެ ތެރެއަށް އެމަނިކުފާނުގެ ފުރިހަމަ ކޮންޓްރޯލް ބޭއްވުން ކަމަށް ލަފާކުރެއްވޭ ކަމަށް ވެސް މަޖިލީހުގައި ތަޖުރިބާ ހުރި އެ މެންބަރުން ވިދާޅުވި އެވެ.\n"މިހާރު މިސްރާބު މިހިރަ ގޮތަކީ ނަޝީދުގެ އަޅުގަނޑަށް ގަބޫލު ކުރެވެނީ، ބޭނުންފުޅުވޭ ކޮންމެ ގޮތެއް ހައްދަވައިގެން ވެސް ސަރުކާރުގެ ތެރޭގައި އެމަނިކުފާނު ފުރިހަމަ ސޭ [ބަސްބުނުން] ބާއްވަން. މަޖިލީހުން ނިންމާ ބިލްތަކަށް ސަރުކާރުން އަމަލު ކުރުން އެބަވޭ ލާޒިމް ކަމަކަށް. ޕީޖީ ލީޑަރު ވެއްޖިއްޔާ ނޫންތޯ ބިލްތައް ނިންމާނެ ގޮތާއި ހުށަހަޅާނެ ބިލްތަކާ އެއްޗިހި ނިންމާނީ. ފްލޯގައި ކަންކަމަށް ލޮބީ ކޮށް ވިޕްއަޅާ ހުރިހާ ކަމެއް ކުރާނީ. އެ ހިސާބުން ނަޝީދު އެވީ ރައީސްއަށް ވުރެ ވެސް ބާރު ހުރި ބޭފުޅަކަށް ނޫންތޯ؟ އެ މަންޒަރުގައި ކުރެހި ކުލަ ޖެހެމުން އަންނަތަން މި ފެންނަނީ،" ނަން ނުޖަހާ ގޮތަށް ވާހަކަ ދައްކަމުން އެ މެންބަރު ވިދާޅުވި އެވެ.\nމަޖިލީހުގެ ރައީސްކަމާއި ނައިބު ކަމަށް އެމްޑީޕީ އިން އެންޑޯސްކުރާނެ ބޭފުޅަކު ނިންމުމުގައި ވޯޓް ނަގާނެ ގޮތަކާ މެދުވެސް އެމްޑީޕީގެ އެތެރޭގައި ބޮޑު ހިޔާލުތަފާތުވުމާއި އަރައިރުން އެބަ އޮތެވެ. ސިއްރުން ވޯޓް ނެގުމަށް ތާއީދު ކުރައްވާ އެމްޑީޕީގެ މެންބަރަކު ވިދާޅުވި ގޮތުގައި، ސިއްރު ވޯޓް ނަގަން ޖެހެނީ ގިނަ ބޭފުޅުން މަޖިލިސް ރައީސް ކަމާއި ނައިބު ރައީސް ކަމަށް ޝައުގުވެރިވެފައިވާ އިރު، ނަޝީދު ވަކި ފަޅިއަކަށް އަރައިގެން ހުންނަވަނިކޮށް އެމަނިކުފާނާ ދެކޮޅަށް ފާޅުގައި ވޯޓުދޭން ޖެހިލުންވާނެތީ އެވެ. އެ ސަބަބުތައް ހުރުމުން އެންމެ ރަނގަޅު ގޮތަކީ ސިއްރު ވޯޓަކަށް ދިޔުން ކަމަށް އޭނާ ވިދާޅުވި އެވެ.\n"ސިއްރު ވޯޓަކަށް ދާން ޖެހެނީ އެއްޗެއްގައި އެހެން ލިޔެފައި އޮތީމައެއް ނޫން. އެއީ ރަނގަޅު ގޮތަކީ އެގޮތް ކަމަށް ވާތީ. މެންބަރުންނަށް މިނިވަންކަމާ އެކު ވޯޓްލެވޭނެ ގޮތަކަށް ވާތީ. އެކަމަކު ނަޝީދުގެ ބޭފުޅުން ވޮއިސް ކުރައްވަނީ ވޯޓް ސިއްރު ނުކުރާން،" މެންބަރު ވިދާޅުވި އެވެ.\nޕީޖީ ގްރޫޕް ރައީސް ސޯލިހުގެ ފުރިހަމަ ބާރުގައި!\nއެމްޑީޕީގެ މާ ސިންގާ ޕީޖީ ގްރޫޕްގެ ތެރޭގައި ކަންކަން ނިންމާނެ ގޮތްތައް ސީދާ ނަޝީދު ވަކި ގޮތަކަށް މިސްރާބު ކުރުވަން އުޅޭ ކަމުގެ ތުހުމަތާ އެކު ހެލުންގަނޑެއްގެ ކޮޅުމަތި ފެންނަމުން ދާއިރު، މަޖިލީހަށް އިންތިހާބުވި އަމިއްލަ މެންބަރަކު ވިދާޅުވި ގޮތުގައި ބައިބައިވުމެއް އުފެދުނަސް އެކަމުގެ ތެރެއިން ކާމިޔާބު ހޯއްދަވާނީ ރައީސް ސޯލިހެވެ. ރައީސް ސޯލިހާ ވެސް ގުޅުން ބާއްވަވާ އެ އިންތިހާބީ މެންބަރު ވިދާޅުވި ގޮތުގައި ރައީސް ސޯލިހަށް ތާއީދު ކުރައްވާ ވިއްސަކަށް މެންބަރަކު އެމްޑީޕީގެ ޕީޖީ ގްރޫޕްގައި ތިއްބަވާނެ ކަމަށް ލަފާކުރެވެ އެވެ. އަދި ރައީސްއަކަށް ސޯލިހު ހުންވުމުން އެމަނިކުފާނަށް މެންބަރުންނަށް ލޮބީ ކުރައްވަން ފަސޭހަވާނެ ކަމަށް އޭނާ ގަބޫލުކުރައްވަ އެވެ.\n"ރައީސް ސޯލިހަކީ ވަރަށް މޮޅު ލޮބީސްޓެއް. އެމަނިކުފާނު ރައީސްއަކަށް ހުންނެވީމާ ވެސް ވަރަށް ބޮޑެތި އެޑްވާންޓޭޖް ހުންނާނެ. ދާއިރާއަށް ކަންކަން ގެންގޮސް ދިނުމާ މިހެން ގޮސް ހުރިހާ ކަންކަމެއް މި އިންނަނީ ރައީސްއަށް. އެހެން ވީމާ ހަގީގަތަކީ ރައީސް ސޯލިހުގެ ކޮޅު ހިޔާލު ތަފާތުވުމެއްގައި ވެސް މޮޅުވާނެކަން. އެ ޔަގީންކަމުގައި ރައީސް ހުންނެވީ،" އެ މެންބަރު ވިދާޅުވި އެވެ.\nމަޖިލިސް 19 ފެށުމާ އެކު ރައީސް ސޯލިހު އާއި އެމްޑީޕީގެ ޕީޖީ ލީޑަރު ނަޝީދާ ދެމެދު ނުތަނަވަސްކަން އުފެދުމުގެ ފުރުސަތު އޮތް ކަމަށް، ބުނެވެނީ ނަޝީދުގެ ނުފޫޒާއި ބާރު ޕީޖީ ގްރޫޕްގެ ތެރޭގައި ފަތުރާލުމަށް އެމަނިކުފާނު މިހާރު ވެސް މަސައްކަތް ކުރައްވާ ކަމުގެ ތުހުމަތުތަކުން އެވެ. އެކަމަކު ސުވާލަކީ ހަގީގީ މަންޒަރަކީ އެއީ ހެއްޔެވެ؟\nމިއީ ސިޔާސީ ގޭމަކަށް ވެސް ވެދާނެ!\nމީގެ ކުރިން ސިޔާސީ ދާއިރާގައި ވެސް ގިނަ ދުވަހު އުޅުއްވުމަށް ފަހު އެމްޑީޕީއިން މަޖިލީހަށް އަލަށް އިންތިހާބުވި މެންބަރަކު ވިދާޅުވަނީ، ރިފްޓެއް އުފެދުމުގެ ފުރުސަތު އޮތް ކަމަށް ނުފެންނަ ކަމަށެވެ. ރިފްޓެއް އުފެދުމުގެ ފުރުސަތު ނެތް ކަމަށް އޭނާ ބުރަވާ ސަބަބަކީ، އެޖެންޑާ 19ގައި ހިމެނޭ ފަސް ދާއިރާއެއްގެ ކަންކަން ހާސިލްކުރަން މިހާރު ވެސް ފަސް ކޮމިޓީއެއް ޕީޖީ ގްރޫޕްގައި އެކުލަވާލައި މަސައްކަތް ފަށާފައި ވާތީ އެވެ. އަދި އެ މަސައްކަތުގެ ތެރޭގައި ސަރުކާރާ ދެމެދު ދެބަސްވުމެއް އުފެދިދާނެތީ އެ ކޮމިޓީތަކުގައި ސަރުކާރުގެ މިނިސްޓަރުން ވެސް ވަނީ ހިމަނާފައި ކަމަށް އޭނާ ވިދާޅުވި އެވެ. އޭނާ ލަފާކުރައްވާ ގޮތުގައި މިހާރު ފެންމަތިވެގެން މި އުޅޭ ހުރިހާ ވާހަކަތަކަކީ ވާދަވެރި ސިޔާސީ ފަރާތްތަކުން އަސްލު މަންޒަރު އޮޅުވާލުމަށް ދައްކާ ވާހަކަ އެވެ.\n"މިހާތަނަށް ވެސް ރައީސް ނަޝީދު ވިދާޅުވެފައި އޮތީ ގުޅިގެން މަސައްކަތް ކުރައްވަން. އެއްވެސް ގޮތަކަށް ވަކިން ޕީޖީ ގްރޫޕް މަސައްކަތް ކުރުމުގެ އިންސްޓްރަކްޝަނެއް ނެތް. މި މަސައްކަތުގެ ތެރޭގައި ވެސް ނަޝީދާއި ރައީސް ސޯލިހު އަޅުގަނޑުމެންނަނަށް ފެންނަނީ އެކުގައި ތިއްބާ،" އެ މެންބަރު ވިދާޅުވި އެވެ.\nކޮންމެ ގޮތަކަށް ހަގީގީ މަންޒަރު އޮތަސް، ކުރިއަށް މިއޮތް 19 ވަނަ ރައްޔިތުންގެ މަޖިލިސް ވެގެން ދާނީ ހަގީގަތުގައި ސަރުކާރު ހިންގާނެ މަޖިލީހަކަށެވެ. އެމްޑީޕީގެ ސުޕް މެޖޯރިޓީއާ އެކު، ސަރުކާރުގެ ސިޔާސަތުތައް ނިންމާނީ ސީދާ އެމްޑީޕީގެ ވިސްނުމުން އެވެ. މަޖިލީހުގެ މެޖޯރިޓީ ކޮންޓްރޯލް ކުރައްވާ ލީޑަރަކަށް ވެވަޑައިގަންނަވާނީ ނަޝީދެވެ. އެމަނިކުފާނު ވެގެން ދާނީ މަޖިލީހާއި ސަރުކާރާ ދެމެދުގައި އަޅާލެވޭ ފާލަމަކަށެވެ. އެއީ ސަރުކާރުގެ ތެރެއަށް ނަޝީދުގެ ސީދާ ބާރު ފޯރުވަން އެއްވެސް ހުރަހެއް ނެތް ފާލަމަކަށް 19 ވަނަ ރައްޔިތުންގެ މަޖިލިސް ވެގެންދާނެ އެވެ.


SunOnline: Idlib ge hanguraamaigaa Syria bodu kaamiyaabee eh hoadhaifi\nއިދްލިބްގެ ހަނގުރާމައިގާ ސޫެރިޔާ ސިފައިން ބޮޑު ކާމިޔާބީއެއް ހޯދައިފި\nމުހައްމަދު ޖަވާދު ޔޫސުފު 07 Feb 2020, 22:51\nސޫރިޔާ ސިފައިން އިދްލިބްގައި ހަރަކާތްތެރިވަނީ\nއިދްލިބް (7 ފެބްރުއަރީ 2020): ސޫރިޔާ ހުޅަނގު އުތުރުގެ ޕްރޮވިންސެއްކަމަށްވާ އިދްލިބް މިނިވަން ކުރުމަށް ސޫރިޔާ ސިފައިން ފަށާފައިވާ ހަނގުރާމައިގާ އެޕްރޮވިންސްގެ އިތުރު ރަށަކަށް ސޫރިޔާ ސިފައިން ވަދެއްޖެއެވެ.\nތުރުކީގެ އަނަތޯލިއާ ނޫސް އެޖެންސީ ބުނީ އިދްލިބްގެ ސަރާގިބް އަވަށް ސޫރިޔާ ސިފައިން މިއަދު ވަދެ އެރަށުގެ ކޮންޓްރޯލް ނަގާފައިވާ ކަމަށާއި އެއަވަށުގައިތިބި އިދިކޮޅު ހަނގުރާމަވެރިން އެއަވަށުން ފާބައިފިކަމުގައެވެ. މީގެކުރިން ސޫރިޔާ ސިފައިންވަނީ އިދްލިބް ބައެއް ވިލެޖްތަކާއި ޓައުންތަކުން ހަނގުޜާމަވެރިން ބޭރުކޮށް އެތަންތަން ސަރުކާރުގެ ކޮންޓްރޯލްގެ ދަށަށްގެނައުމުގައި ކާމިޔާބު ހޯދާފައެވެ. އިދްލިބުން ސޫރިޔާ ސިފައިން މިހާތަނަށް މިނިވަންކުރި އަވަށްތަކުގެ ތެރޭގައި އިދްލިބްގެ ސްޓްރެޓީޖިކް ސަރަހައްދެއްކަމަށްވާ މަޢައްރަތުއްނުޢްމާން ވެސް ހިމެނެއެވެ.\nމިއަދު މިނިވަންކުރި ސަރާގިބް އަވަށަކީ ސޫރިޔާ ހުއްދައަކާނުލައި އިދްލިބްއަށް ވަދެގެންއުޅޭ ތުރުކީ ސިފައިން އިދްލިބްގައި ގާއިމްކޮށްފައިވާ ޗެކް ޕޮއިންޓްތަކުގެ ދެކުނުގައިވާ އަވަށެކެވެ. ސޫރިޔާ ސިފައިން އެ އަވަށް މިނިވަންކުރީ ރަޝިޔާގެ ހަނގުރާމަމަތީ ބޯޓުތަކުން ދިން ހަމަލާތަކާއި ސޫރިޔާ ސިފައިންނަށް ވާގިވެރިވާ މިލީޝިއާ ތަކުގެ އެހީތެރިކަމާއެކުގައި ކަމަށް ތުރުކީގެ އަނަތޯލިއާ ނޫސްއެޖެންސީ ބުނެއެވެ.\nސޫރިޔާ ސިފައިން ސަރާގިބްއަށް ވަދެފައިމިވަނީ އެއަވަށަށް ދޭ ޙަމަލާތައް ހުއްޓާލައި އެއަވަށާ ދުރަށް ދިޔުމަށް ތުރުކީން އިންޒާރު ދީފައިވަނިކޮށެވެ. ތުރުކީގެ ރައީސް ރަޖަބް ތައްޔިބު އެރުދުޣާންވަނީ ތުރުކީ ސިފައިން އިދްލިބަށް ވަދެ އިދްލިބްގައި ގާއިމްކޮށްފައިވާ ޗެކްޕޮއިންޓްތަކާ ދުރުރަށް ދިޔުމަށް ސޫރިޔާ ސިފައިންނަށް އިންޒާރު ދެއްވައި ޗެކްޕޮއިންޓްތަކުގެ ކައިރީގައިވާ ސަރަހައްދުތަކުން މި މަހުގެ ނިޔަލަށް ފޭބުމަށް ސޫރިޔާ ސިފައިންނަށް ސުންގަޑިއެއްވެސް ދެއްވާފައެވެ. ސުންގަޑިއަށް އިހްތިރާމް ނުކޮށްފިނަމަ ނަތީޖާ ގޯސްވާނެކަމުގެ އިންޒާރުވެސް އެރުދުޣާންވަނީ ސޫިރޔާ ސިފައިންނަށް ދެއްވާފައެވެ.\nނަމަވެސް ސޫރިޔާއިން ވަނީ ސޫރިޔާގެ ބިމަށް ހުއްދައަކާނުލައި ތުރުކީސިފައިން ވަދެ ސޫރިޔާ ސިފައިންނަށް އިންޒާރު ނުދެވޭނެކަން ހާމަކޮށް އެރުދުޣާންގެ އިންޒާރަށް ގޮންޖެހުމަށްފަހު ހަނގުރާމަ ކުރިޔަށް ގެންގޮސް ސަރާގިބް އަވަށް މިނިވަންކޮށްފައެވެ.\nސޫރިޔާ ސިފައިންގެ ޙަމަލާތަކުގެ ސަބަބުން ހާލުގައި ޖެހިފައިވާ އިދްލިބްގެ އާންމުން\nސަރާގިބް މިނިވަން ކުރިނަމަވެސް ސޫރިޔާ ސިފައިން ގެ ޙަމަލާތަކުގެ ސަބަބުން އިދްލިބްގެ އާންމުންގެ އެތަށް ބަޔަކު މަރުވެ އެތަށް ހާސްބައަކުވަނީ ހާލުގައިޖެހިފައެވެ. އަދި ގަދަ ފިނީގައި ވަރަށް ނިކަމެތި ހާލުގައި ރެފިއުޖީންގެ ގޮތުގައި އިދްލިބްގެ އާންމުންގެ އެތަށް ހާސްބައަކުވަނީ ރައްކާތެރި ތަންތަނަށް ދާންފަށާފައެވެ. ސޫރިޔާ ސިފައިންގެ ޙަމަލާތަކާ ގުޅިގެން އިދްލިބްގެ އާންމުންގެ އެތަށް ބަޔަކު އިންސާނީ ކާރިސާއެއްގެ ތެރެއަށް ވެއްޓިފައިވާކަމަށް އދ. ން ނާއި އިންސާނީ އެހީގެ ދާއިރާގައި މަސައްކަތްކުރާ ޖަމާއަތްތަކުން ވަނީ ސިފަކޮށްފައެވެ.\nއިދްލިބަކީ ސޫރިޔާ ސަރުކާރު ވައްޓާލަން މަސައްކަތްކުރާ ބާޣީ ޖަމާއަތްތަކުގެ ތެރެއިން ތުރުކީއާއި ޔޫރަޕާއި ގަތަރުފަދަ ގަލްފުގެ ބައެއް ގައުމުތަކުގެ މަދަދުލިބޭ ޖަމާއަތްތަކުގެ ހަނގުރާމަވެރިންނާ އަދި އައިއެސް އާއި ޖަބްހަތުއްނުސްރާފަދަ ހަރުކަށި ޖަމާއަތްތަކުގެ ހަނގުރާމަވެރިންވެސް މިހާރު ތިބި ހަމައެކަނި ސަރަހައްދެވެ. ސޫރިޔާ ސިފައިންވަނީ ހަނގުރާމަވެރިން ގެ ކިބައިން އެ ސަރަހައްދު މިނިވަން ކުރުމަށް ކުރާ ހަނގުރާމައިގާ އާންމުންނަށް ކުރިމަތިވަމުންދާ ގެއްލުންތަކާއި އިންސާނީ މުސީބާތްތަކަށް ބެލުމެއްނެތި އިދްލިބް އެ ހަނގުރާމަ ފަށާފައެވެ.\nއިދްލިބްގެ ހަނގުރާމައިގާ ސޫރިޔާސިފައިންނަށް އެހީތެރިވަނީ ރަޝިއާއާއި އީރާނުގެ މަދަދުލިބޭ އަސްކަރީ މިލީޝިއާ ތަކުންނެވެ. އިދްލިބް މިނިވަންކުރުމުގެ ހަނގުރާމަ ސޫރިޔާ ސިފައިން ފަށާފައިމިވަނީ އެހަނގުރާމަ ނުފެށުމަށް 2017 ވަނަ އަހަރު ރަޝިއާއާއި ތުރުކީން ސޫރިޔާގެ މައްސަލާގައި ވެފައިވާ އެއްބަސްވުންތަކާ ޚިލާފަށްކަމަށް ތުރުކީ ބުނެއެވެ. އިދްލިބްގެ ހަނގުރާމަ މިހާ ވަރުގަދަ ގޮތެއްގައި ކުރިޔަށް ގެންދަން ސޫރިޔާ ސިފައިންނަށް ކެރެނީ ރަޝިއާގެ އަސްކަރީ އެހީތެރިކަން ލިބުމުގެ އިތުރުން ރަޝިއާގެ ރުހުންވެސް ލިބޭތީކަމަށް ތުރުކީން ބުނެއެވެ.\nއިދްލިބްގައި ސޫރިޔާ ސިފައިން ކުރިޔަށްގެންދާ ހަނގުރާމަ ހުއްޓުވުމަށްޓަކައި ތުރުކީގެ މަސްއޫލުވެރިން ގެންދަވަނީ ރަޝިޔާގެ މަސްއޫލުވެރިންނާ ބައްދަލުކުރުމަށް ތައްޔާރުވަމުންނެވެ. މަސްއޫލުވެރިންގެ ބައްދަލުވުންތަކުން މައްސަލަ ހައްލުނުވެއްޖެނަމަ މިކަމާބެހޭގޮތުން ތުރުކީގެ ރައީސް ރަޖަބް ތައްޔިބު އެރުދުޣާން އާއި ރަޝިޔާގެ ރައީސް ވްލްޑިމީރު ޕޫޓިންގެ ސަމިޓް ބައްދަލުވުމެއް ބޭއްވުމަކީވެސް ގާތްކަމެއްކަމަށް ތުރުކީ ގެ ޚާރިޖީ ވަޒީރުވަނީ ވިދާޅުވެފައެވެ.\nތުރުކީ ކަންބޮޑުވަނީ އިދްލިބް މިނިވަން ކުރުމަށް ސޫރިޔާ ސިފައިން ފަށާފައިވާ ހަނގުރާމައާ ގުޅިގެން ސޫރިޔާގެ އާންމުންގެ އެތަށް ލައްކަ ބަޔަކު ރެފިއުޖީންގެ ގޮތުގައި ތުރުކީއަށް ވަންނަމުންދާތީއެވެ. ރެފިއުޖީންގެ އިތުރުން އިދްލިބްގައި ތިބި އައިއެސް އާއި ޖަބްހަތުއްނުސްރާފަދަ ހަރުކަށި ޖަމާއަތްތަކުގެ ހަނގުރާމަވެރިންވެސް ސޫރިޔާގެ ޙަމަލާތަކާ ގުޅިގެން ސަރަހައްދީ ރޮނގުހުރަސްކޮށް ތުރުކީއަށް ވަންނަމުންދާ ކަމުގެ ބިރު ތުރުކީ އިޙްސާސްކުރެއެވެ.\nނަމަވެސް ބައްޝާރުލް އަސަދު ގެ ސަރުކާރު ގަދަބާރުން ވައްޓާލުމަށްޓަކައި އައިއެސް އާއި ޖަބްހަތުއްނުސްރާފަދަ ހަރުކަށި ޖަމާއަތްތަކަށް ކުރިން އެހީތެރިވިކަމުގެ ތުހުމަތު ތުރުކީގެ މައްޗަށްވަނީ ކުރެވިފައެވެ. އަދި ސޫރިޔާ ސަރުކާރު ގަދަބާރުން ވައްޓާލުމަށްޓަކައި ސޫރިޔާގެ ބާޣީ ޖަމާއަތަކަށް ހަތިޔާރާއި އަސްކަރީ މަދަދު ފޯރުކޮށްދޭ ގައުމުތަކުގެ ތެރޭގައިވެސް ތުރުކީ ހިމެނެއެވެ. ސޫރިޔާ ގައި ދާޚިލީ ހަނގުރާމަ ފެށުނީ އެކަމުގެ ސަބަބުންނެވެ.\nޖިހާދުގެ ނަމުގައި އެ ޖަމާއަތްތަކާ ބައިވެރިވެރިވުމަށް ދުނިޔޭގެ އެކި ގައުމުތަކުން ހަނގުރާމަވެރިން ސޫރިޔާއަށް ގޮސްފައިވަނީ ތުރުކީއަށް ގޮސް ތުރުކީ ސަރުކާރުގެ އެއްބާރުލުމާއެކު އެގައުމުގެ ސަރަހައްދީ ރޮނގު ހުރަސްކޮށް ކަމަށް ސޫރިޔާއިން ތަކުރާރުކޮށް ބުނެފައިވެއެވެ. ނަމަވެސް ބައްޝާރުގެ ވެރިކަން ގަދަބާރުން ވައްޓާލުމުގައި އެ ހުރިހާ ފަރާތްތަކެއްވެސް ނާކާމިޔާބުވުމުން އެޖަމާއަތްތަކުގެ ނުރައްކާ ޚުދު ތުރުކީއަށްވެސްވަނީ ކުރިމަތިވެފައެވެ. (ރޮއިޓާސް + ނޫސްއެޖެންސީތައް)


Memberunnah maruge inzaaru dhin meehun egijje: Commission\nމެމްބަރުންނަށް މަރުގެ އިންޒާރު ދިން މީހުން އެނގިއްޖެ: ކޮމިޝަންނަށް\nމަރާލެވިފައިވާ މީހުންނާއި ގެއްލިފައިވާ މީހުންގެ މައްސަލަ މީހުން ބަލާ ކޮމިޝަން-- މެމްބަރުންނަށް މަރުގެ އިންޒާރު ދިން ދެނެގަނެވިއްޖެ- އަހްމަދް ޝުރާއު | އަވަސް\nދެހާސް ސާދަ ވަނަ އަހަރުގެ ތެރޭގައި ރައްޔިތުންގެ މަޖިލީހުގެ މެމްބަރުންނަށް މަރުގެ އިންޒާރު ދީފައިވާ ފަރާތްތައް ދެނެގަނެވިފައިވާ ކަމަށް ވީނުވީ ނޭގި ގެއްލިފައިވާ މީހުންނާއި މަރާލައިފައިވާ މީހުންގެ މަރުގެ ހަގީގަތް ހޯދަން އުފެއްދި ރިޔާސީ ކޮމިޝަނުން ބުނެފި އެވެ.\nއެ ކޮމިޝަނުން ބުނީ، މަރުގެ އިންޒާރު ދީފަައިވާ ފަރާތްތައް ދެނެގަނެވިފައިވާތީ، އެ ފަރާތަކުން ފޯނުގައިވާ ރިކޯޑްތަށް އެ ކޮމިޝަނަށް ހިއްސާ ކޮށްދޭން އެދޭ ކަމަށެވެ.\nއެ އަހަރު އޮގަސްޓް މަހު އެމްޑީޕީއަށް ނިސްބަތްވާ ގިނަ މެމްބަރުންނަށް ވަނީ މަރުގެ އިންޒާރު ދީފަ އެވެ. މީގެ ތެރޭގައި އެމްޑީޕީ ލީޑާޝިޕްގައި އިސްކޮށް ހަރަކާތްތެރިވެ ވަޑައިގަންނަވާ މެމްބަރުން ވެސް ހިމެނެ އެވެ.\nރ. އުނގޫފާރު ދާއިރާގެ މެމްބަރު ޑރ. އަފްރާޝިމް އަލީވެސް އަވަހާރަކޮށްލާފައިވަނީ 2012 ވަނަ އަހަރުގެ އޯގަސްޓް މަހު އެވެ. އެ މައްސަލަ ވެސް ރިޔާސީ ކޮމިޝަނުން ބަލަމުންދާއިރު، ތަހުގީގަށް އާ މައުލޫމާތު ތަކެއް ލިބިފައިވާ ކަމަށްވެސް ކޮމިޝަނުން ވަނީ ބުނެފަ އެވެ.\nމީގެ އިތުރުން ވީނުވީ ނޭގި ގެއްލިފައިވާ އަހުމަދް ރިލްވާނުގެ މައްސަލަ އާއި ޔާމީން ރަޝީދުގެ މަރުގެ މައްސަލަ ވެސް އެ ކޮމިޝަނުން ދަނީ ހާއްސަ އިސްކަމެއް ދީގެން ބަލަމުންނެވެ.\nރައްޔިތުންގެ މަޖިލިސް މަރު މަރުތައް ތަހުގީގު ކުރާ ކޮމިޝަން